text:
Monday, August 28, 2017
ၸုမ်းသင်ႇၶတႆး လုၵ်ႈႁဵၼ်းၸၼ်ႉၸွမ် မိူင်းၵွၵ်ႇ ၸတ်းႁဵတ်းပၢင်လူႇတၢၼ်းၵမ်ႉထႅမ်ၵၢၼ်ႁဵၼ်း ပွၵ်ႈၵမ်း(13) တီႈမိူင်းၵွၵ်ႇ မီးတၵ်ႉၵႃႇသတ်ႉထႃးၶဝ်ႈႁူမ်ႈလူႇတၢၼ်းၸွမ်းၼမ်
မိူဝ်ႈဝၼ်းထိ 27.08.2017 လိူၼ်သိပ်းလွင်ႈ(6)ၶမ်ႈ၊ ဝၼ်းဢႃးတိတ်ႉၼၼ်ႉ ၸုမ်းသင်ႇၶတႆး လုၵ်ႈႁဵၼ်းၸၼ်ႉၸွမ် မိူင်းၵွၵ်ႇ ၸိုင်ႈထႆး လႆႈဢွၼ်ႁူဝ်ၼမ်းၼႃႈတၵ်ႉၵႃႇသတ်ႉထႃး ၼႂ်းမိူင်းၵွၵ်ႇ ၸိုင်ႈထႆးသေ ၸတ်းႁဵတ်းပၢင်လူႇတၢၼ်း ၵမ်ႉထႅမ်ၵၢၼ်ႁဵၼ်း သင်ႇၶလုၵ်ႈႁဵၼ်းတႆး ပွၵ်ႈၵမ်း(13) တီႈဝတ်ႉမႂ်ႇတႆး သႃထုပရႃႈတိတ်ႇ မိူင်းၵွၵ်ႇ ၸိုင်ႈထႆး ၼယဝ်ႉ။
ၼႂ်းပၢင်လူႇတၢၼ်းၵမ်ႉထႅမ်ၵၢၼ်ႁဵၼ်းပွၵ်ႈၵမ်း(13)ၼႆႉ တွၼ်ႈၵၢင်ၼႂ် မီးပၢင်ထွမ်ႇၶေႃႈသင်ႇသွၼ် ၸဝ်ႈသြႃႇ ဝတ်ႉမႂ်ႇတႆး လႄႈ ၸဝ်ႈၶူးလူင်ၶဝ်လၢႆလၢႆၸဝ်ႈ မႃးမွၵ်ႇလၢတ်ႈပၼ်ႁႅင်းလုၵ်ႈႁဵၼ်းမႂ်ႇၶဝ်ၵႂႃႇယူႇ ယဝ်ႉ။ ၼႂ်းၼၼ်ႉ ၸဝ်ႈၶူးလူင် တွၵ်ႉတိူဝ်ႇ သႅင်ႁိူင်းၼႃရိၼ်တ မွၵ်ႇလၢတ်ႈပၼ်ႁႅင်းၵႂႃႇဝႃႈ'' ၸဝ်ႈႁဝ်းၶဝ် ဢၼ်ဢွၵ်ႇမႃးႁဵၼ်းထိုင် ၼွၵ်ႈမိူင်းၸိူဝ်းၼႆႉ ဢွၼ်တၢင်းသုတ်း ၸဝ်ႈႁဝ်းၶဝ်လူဝ်ႇဝႆႉၸႂ်ဝႃႈ ႁဝ်းပဵၼ်ၽူႈ တၢင်တူဝ်ၼႂ်းဝၢၼ်ႈမိူင်းၽႂ်မၼ်း သေမႃး၊ ဝၼ်းၼိုင်ႈမႃး ၸဝ်ႈႁဝ်းၶဝ် တေလႆႈမိူဝ်းပဵၼ်ၵူၼ်းလူင် ၼႂ်းဝၢၼ်ႈမိူင်းၽႂ်မၼ်းၶိုၼ်း ဢမ်ႇႁၢင်ႉ။ ၵွပ်ႈၼႆ ပေႃးဝႃႈႁဝ်းဢၢၼ်းမႃးၶုတ်းသႅင်ၵေႃႈ ႁႂ်ႈၸဝ်ႈႁဝ်းၶဝ် လႆႈသႅင်မိူဝ်းႁင်းၽႂ်ႁင်းမၼ်း၊ ယႃႇႁႂ်ႈၸဝ်ႈႁဝ်းၶဝ် လႆႈထၢၼ်ႇမီႈမိူဝ်းၶိုၼ်းသေၵမ်း"ၼႆယဝ်ႉ။
ၼႂ်းပၢင်ပွႆးလူႇတၢၼ်းၵမ်ႉထႅမ်ၵၢၼ်ႁဵၼ်း ပွၵ်ႈၵမ်း(13)ၼႆႉ မီးလုၵ်ႈႁဵၼ်း ၸၼ်ႉM.A (8)ၸဝ်ႈ၊ လုၵ်ႈ ႁဵၼ်းၸၼ်ႉ B.A (44) ၸဝ်ႈ၊ ႁူမ်ႈတၢင်းမူတ်း မီးယူႇ(52)ၸဝ်ႈ။ လုၵ်ႈႁဵၼ်းၸၼ်ႉM.A ၼိုင်ႈၸဝ်ႈလႂ် လႆႈငိုၼ်းၵမ်ႉထႅမ်ၵၢၼ် ႁဵၼ်း(7ႇ000)ဝၢတ်ႇ၊ လုၵ်ႈႁဵၼ်းၸၼ်ႉB.A သမ်ႉၼိုင်ႈၸဝ်ႈလႂ်လႆႈငိုၼ်းၵမ်ႉထႅမ် ၵၢၼ်ႁဵၼ်း(5ႇ000)ဝၢတ်ႇ လႄႈ သၢင်ႇၵၢၼ်း(1)ၸုမ်ႇဝႃႈၼႆယဝ်ႉ။
ပၢင်ပွႆးလူႇတၢၼ်းၵမ်ႉထႅမ်ၵၢၼ်ႁဵၼ်းၼႆႉ ၸုမ်းသင်ႇၶတႆး လုၵ်ႈႁဵၼ်းၸၼ်ႉၸွမ် မိူင်းၵွၵ်ႇ ၸိုင်ႈထႆး လႆႈဢွၼ်ႁူဝ် ၼမ်းၼႃႈသေၸတ်းႁဵတ်းမႃးၵူႈပီပီ ၼိုင်ႈပီလႂ်တေၸတ်းႁဵတ်းၼိုင်ႈပွၵ်ႈဝႃႈၼႆယဝ်ႉ။ ယိူင်းဢၢၼ်းတႄႉ ၼင်ႇႁိုဝ် ၸဝ်ႈပီႈၸဝ်ႈၼွင်ႉႁဝ်းၶဝ် ၸိူဝ်းဢၼ်ၶဝ်ႈမႃးႁဵၼ်းပီၼိုင်ႈ လႄႈ လုၵ်ႈႁဵၼ်း ၸိူဝ်းဢၼ်ႁဵၼ်းယဝ်ႉ ၸၼ်ႉB.A သေ သမ်ႉၶိုၼ်ႈႁဵၼ်းထႅင်ႈ ၸၼ်ႉM.A ပီၼိုင်ႈၶဝ် ႁႂ်ႈပေႃးမီးႁႅင်းၸႂ်တေႃႇ သူႈၵၢၼ်ႁဵၼ်းၵႂႃႇမိူဝ်းၼႃႈၵူၺ်းဢမ်ႇၵႃး ႁႂ်ႈလႆႈ ပဵၼ်ဢၼ်ၵမ်ႉထႅမ်ပႃးၵႃႈၸႂ်ႉၸၢႆႇ ၼႂ်းၵၢၼ်ႁဵၼ်းၶဝ်ၸဝ်ႈ ဝႃႈၼင်ႇၼႆ။
ၼႂ်းပၢင်ပွႆးၼႆႉ မီးၸဝ်ႈၶူးလူင်ၶဝ်လၢႆလၢႆၸဝ်ႈလႄႈၸဝ်ႈပီႈၸဝ်ႈၼွင်ႉၶဝ် ဢၼ်တိုၵ်ႉႁဵၼ်းယူႇတီႈၼႂ်းၸၼ်ႉၸွမ်လၢႆ လၢႆတီႈ ဢွၼ်ၵၼ်မႃးၶဝ်ႈႁူမ်ႈပၼ်ႁႅင်းၸႂ် ႁူမ်ႈတၢင်းမူတ်း(123)ၸဝ်ႈၵူၺ်းဢမ်ႇၵႃး မီးတၵ်ႉၵႃႇ သတ်ႉထႃးၼႂ်း ၸိုင်ႈထႆးမႃးၶဝ်ႈႁူမ်ႈတၢင်းၼမ်၊ ဝၢႆးထွမ်ႇထမ်းလူႇတၢၼ်းယၢတ်ႇၼမ်ႉယဝ်ႉလီငမ်းၼၼ်ႉ သြႃႇလႄႈတၵ်ႉၵႃႇ ႁူမ်ႈၵၼ်ထၢႆႇႁၢင်ႈတီႈမၢႆတွင်းသေ ႁုပ်ႈသိမ်းပၢင်လူႇတၢၼ်းၵမ်ႉထႅမ်ၵၢၼ်ႁဵၼ်းၵႂႃႇ မိူဝ်ႈၶၢဝ်းယၢမ်း 04:00 မူင်းတဵမ် တဵမ်ၼၼ်ႉယဝ်ႉၼႆ လႆႈႁူႉၸွမ်းၶၢဝ်ႇငဝ်းမီးမႃးၼင်ႇၼႆယဝ်ႉ။
ၸဝ်ႈတိုၼ်းႁၢၼ် လၢင်းၶိူဝ်း
27.08.2017
Posted by တႆးၼုမ်ႇ
Subscribe to: Post Comments (Atom)


c: text/html

text:
ၽိုၼ်တၢမ်းငဝ်းလၢႆးၵဝ်ႉငဝ်ႈသုၼ်ႇလႆႈၵူၼ်းၸိုင်ႈတႆး
ဝၼ်းထိ 17/6/2022
လုမ်းတြႃးသိုၵ်းမၢၼ်ႈ ပၼ်တၢမ်ႇတၢႆၵူၼ်းၼုမ်ႇဝႃႉ ဝၢႆးတဵၵ်းၸႂ်ႉယွမ်းႁပ်ႉၽိတ်း လွင်ႈမၢၵ်ႇတႅၵ်ႇ ၼႂ်း တႃႈၶီႈလဵၵ်း
လုမ်းတြႃးသိုၵ်းမၢၼ်ႈၸႄႈတွၼ်ႈတႃႈၶီႈလဵၵ်း ၸိုင်ႈတႆးပွတ်းဢွၵ်ႇ တႅပ်းတတ်းပၼ်တၢမ်ႇတၢႆ ၵူၼ်းၼုမ်ႇဝႃႉၵေႃႉၼိုင်ႈ ႁႂ်ႈၽႅၼ်ၶေႃးတၢႆ ဝၢႆးပေႃႉထုပ်ႉၶႃၸႂ်၊ တဵၵ်းၸႂ်ႉယွမ်းႁပ်ႉၽိတ်းဝႃႈလႆႈ ဢဝ်မၢၵ်ႇဝိုတ်ႉပွႆႇသႂ်ႇ တီႈပၢင်ၼႄၵၢင်ၸႂ်ၵမ်ႉထႅမ်လွင်ႈ သိုၵ်းမၢၼ်ႈယိုတ်းဢၢမ်းၼၢတ်ႈ/ဢႃႇၼႃႇၸိုင်ႈမိူင်း ၼႂ်းဝဵင်းတႃႈၶီႈလဵၵ်း မိူဝ်ႈဝၼ်းထိ 1/2/2022။
ဢၢႆႈသႅင်မိူင်း ဢႃယု 24 ၺႃးၸဝ်ႈၼႃႈတီႈၽၢႆႇၸွပ်ႇသွၵ်ႈမၢၼ်ႈၶဝ် တိၺွပ်းဝၢႆးမၢၵ်ႇတႅၵ်ႇ၊ သေၵုမ်းၶင်ဝႆႉ တႃႇၶၢဝ်းတၢင်းသီႇလိူၼ် ၼႃႈတေပၼ်တၢမ်ႇမိူဝ်ႈဝၼ်းထိ 1/6/2022 ပႃႈတႂ်ႈပၵ်းပိူင်မတ်ႉတႃ 54 ဢၼ်ဝႃႈ လူၺ်ႈပၵ်းပိူင်ႁႄႉႁၢမ်ႈၵၢၼ်ၵေႃႇ ၵၢၼ်ႁၢႆႉလႄႈမတ်ႉတႃ 368 (1) ဢၼ်ဝႃႈလူၺ်ႈပၵ်းပိူင် တိုဝ်းၵမ်ၸွမ်း ၵၢၼ်ႁဵတ်းၽိတ်းပၵ်းပိူင်။
ပၢင်ၼႄၵၢင်ၸႂ်ၵမ်ႉထႅမ်သိုၵ်းမၢၼ်ႈယိုတ်းဢႃႇၼႃႇၸိုင်ႈမိူင်းၼၼ်ႉ ၸတ်းႁဵတ်းၼႂ်းပၢင်လဵၼ်ႈမၢၵ်ႇၼင်သၼ်လွႆတႆး (Shan Yoma) ၼႂ်းဝဵင်းတႃႈၶီႈလဵၵ်းမိူဝ်ႈဝၼ်းထိ 1/2/2022 ဝၼ်းၶွပ်ႇၶူပ်ႇၼိုင်ႈပီ ဢၼ်သိုၵ်းမၢၼ်ႈ ယိုတ်းဢႃႇၼႃႇ ၸိုင်ႈမႃးမိူဝ်ႈပီၵၢႆ ဝၼ်းထိ 1/2/2021။ ၵူၼ်းၸိူဝ်းၶဝ်ႈႁူမ်ႈၵမ်ႉ ထႅမ်ပၢင်ၼႄၵၢင်ၸႂ်ၵမ်ႉထႅမ်သိုၵ်းမၢၼ်ႈၼၼ်ႉ ၵမ်ႈၼမ်ပဵၼ်လုၵ်ႈမေး ၵူၼ်းသိုၵ်းမၢၼ်ႈၶဝ်လႄႈ ၵူၼ်းဝၢၼ်ႈတၢင်းမိူင်း သၢတ်ႇ ဢၼ်ၸုမ်းပျီႇတုၸိတ်ႉလႃးႁူႇ တဵၵ်းၶၢၼ်းၶဝ်ႈႁူမ်ႈ။
ၽွင်းၵူၼ်းတိုၵ်ႉပႆၼႄၵၢင်ၸႂ်ၵမ်ႉထႅမ်သိုၵ်းမၢၼ်ႈၸွမ်းၼိူဝ်သဵၼ်ႈတၢင်း၊ ယိပ်းတင်းပၢႆႉလႄႈ တုင်းၸိူဝ်ႉၸၢတ်ႈ(ၸွမ်ပိဝ်) ယူႇၼၼ်ႉ မၢၵ်ႇႁူၺ်ႇၼိုင်ႈတႅၵ်ႇ တီႈပႃႈၼႃႈႁူင်းႁဵၼ်းၸၼ်ႉသုင် ဢၼ်မီးၼႂ်းပွၵ်ႉ သၼ်သၢႆးၽွင်းၶၢဝ်းယၢမ်းမွၵ်ႈ 12 တဵင်ႈ။ ၵူၼ်းၼႄၵၢင်ၸႂ် ဢွၼ် တူၵ်းၸႂ်ၽူင်ႉပၢႆႈသေ သိုၵ်းမၢၼ်ႈလႄႈၸုမ်းပျီႇတုၸိတ်ႉ ဢၼ်ဢဝ်ႁူမ်ႇလူမ်ႈပၼ်တႃႇ ပၢင်ၼႄၵၢင်ၸႂ်ၼၼ်ႉၵေႃႈ ဢဝ်ၵွင်ႈယိုဝ်း လူင်ၵႂႃႇၵူႈႁူး ၵူႈတၢင်း ၼႂ်းပၢင်ၵူၼ်း ၼမ်ၼၼ်ႉယဝ်ႉ။ လွင်ႈၼၼ်ႉ ႁဵတ်းႁႂ်ႈမီး ၵူၼ်းတၢႆ 4 ၵေႃႉလႄႈ မၢတ်ႇၸဵပ်း 30 ပၢႆ။ ၵူၼ်းၼႂ်းပိုၼ်ႉတီႈတႄႉလၢတ်ႈဝႃႈ ၵူၼ်းမၢတ်ႇၸဵပ်း ၼၼ်ႉၵမ်ႈၼမ်ယွၼ်ႉၺႃးမၢၵ်ႇၵွင်ႈ သိုၵ်းမၢၼ်ႈလႄႈ ၸုမ်း ပျီႇတုၸိတ်ႉဢၼ်ဢဝ်ႁူမ်ႇလူမ်ႈယိုဝ်းလူင် ၵႂႃႇ ၵူႈ ႁူးၵူႈတၢင်းၼၼ်ႉၵူၺ်း ဝႃႈၼႆ။
ၸုမ်းၸဝ်ႈၼႃႈတီႈ (ယႄး) မၢၼ်ႈ၊ ၽၢႆႇၸွပ်ႇသွၵ်ႈ လႄႈသိုၵ်းမၢၼ်ႈၶဝ်သွၵ်ႈတဝ်ၸွမ်းႁိမ်း ႁွမ်းၼၼ်ႉ ႁႃ ၵူၼ်းဢၼ်ၶဝ်လွမ် ထၢင်ႇထိူမ်ဝႃႈ ၵဵဝ်ႈၶွင်ႈၸွမ်းလွင်ႈမၢၵ်ႇတႅၵ်ႇၼႆသေ မိူဝ်ႈဝၼ်းထိ 2/2/2022 ၼၼ်ႉၵႂႃႇတိ မတ်ႉဢဝ် ဢၢႆႈသႅင်မိူင်းလႄႈ ဢူၺ်းၵေႃႉမၼ်း ဢၼ်ႁဵတ်းၵၢၼ်ၸွမ်းၵၼ် ၼႂ်းႁိူၼ်းပေႃႈလဵင်ႉၶဝ် ၼႂ်းပွၵ်ႉဝဵင်းၵႅဝ်ႈ တီႈၶဝ်ႁဵတ်းၵၢၼ်။ ၸဝ်ႈၼႃႈတီႈ မၢၼ်ႈ ၶဝ်ဢဝ်ၶဝ်ၵႂႃႇတီႈလုမ်းၽၢႆႇၸွပ်ႇသွၵ်ႈၶဝ်။
ၸဝ်ႈၼႃႈတီႈ ၽၢႆႇၸွပ်ႇသွၵ်ႈမၢၼ်ႈၶဝ်လၢတ်ႈၼႄဢၢႆႈသႅင်မိူင်းဝႃႈ မီး CCTV ၵဵပ်းၶေႃႈမုၼ်း ဢၼ်ႁၼ်မၼ်း ၸၢႆးတိုၵ်ႉၶီႇ ရူတ်ႉၶိူင်ႈၽၢတ်ႈၵႂႃႇႁိမ်းဢွင်ႈတီႈမၢၵ်ႇတႅၵ်ႇၼၼ်ႉ ၼႆသေ ပေႃႉထုပ်ႉမၼ်းၸၢႆး ႁၢဝ်ႉႁၢဝ်ႉ ႁႅင်းႁႅင်းယဝ်ႉ တဵၵ်းၸႂ်ႉႁႂ်ႈယွမ်းႁပ်ႉၽိတ်း။ တၢမ်ၼင်ႇၵူၼ်းဢၼ်ၺႃး ၺွပ်းၸွမ်း မၼ်းၸၢႆး ၶၢဝ်းယၢမ်း လဵဝ်ၵၼ်သေ ၶိုၼ်းပွႆႇၶိုၼ်းၼၼ်ႉလၢတ်ႈတႄႉ ဢၢႆႈသႅင်မိူင်း ၺႃးပေႃႉထုပ်ႉတေႃႇ ပေႃးလိုမ်း တူဝ်ၼႆယဝ်ႉ။ ဢၢႆႈသႅင်မိူင်းၺႃးပေႃႉထုပ်ႉတႃႇၶၢဝ်းတၢင်းၼိုင်ႈဝူင်ႈ တေႃႇမၼ်းၸၢႆး ပေႃးလႆႈယွမ်းႁပ်ႉဝႃႈၽိတ်း။ မၼ်းၸၢႆးၺႃးၶေႃႈမႂ်ႁဵတ်းၽိတ်းသေ လိုၼ်းသုတ်းမိူဝ်ႈဝၼ်းထိ 1/6/2022 ၼၼ်ႉ လုမ်းတြႃး ၸႄႈ တွၼ်ႈတႃႈၶီႈ လဵၵ်း တႅပ်းတတ်းပၼ်တၢမ်ႇမၼ်း။ မၼ်းၸၢႆးလႆႈထုၵ်ႇဢဝ်သူင်ႇၵႂႃႇၶင်ဝႆႉတီႈၶွၵ်ႈၵဵင်းတုင်။
ထႅတ်ႉဢွင်ႇလိၼ်း ၵူၼ်းၼုမ်ႇ ဢႃယု 21 ၵေႃႉၼိုင်ႈၵေႃႈၺႃးလုမ်းတြႃးၸႄႈတွၼ်ႈတႃႈၶီႈလဵၵ်း ပၼ်တၢမ်ႇလွင်ႈမီးၵၢၼ် ႁူမ်ႈၵဵဝ်ႇၶွင်ႈၸွမ်းမၢၵ်ႇတႅၵ်ႇၼၼ်ႉသေ ပၼ်တၢမ်ႇၶွၵ်ႈ 7 ပီ။
ဢၢႆႈသႅင်မိူင်းၼႆႉ လုၵ်ႉပၢင်သၢင်းၼႂ်းပိုၼ်ႉတီႈဝႃႉၽွင်းငမ်းႁင်းၶေႃၼၼ်ႉမႃး။ ၵူၼ်းၼႂ်းပိုၼ်ႉတီႈတႄႉ လၢတ်ႈဝႃႈ မၼ်းၸၢႆးၼႆႉ ပဵၼ်ၵူၼ်းႁႅင်းၵၢၼ်ထမ်းမတႃးၵူၺ်း ဢမ်ႇမီးလွင်ႈၵဵဝ်ႇၶွင်ႈၸွမ်းၸုမ်း ပႃႇတီႇ ၵၢၼ်မိူင်းသင် ၼႆယဝ်ႉ။
မၼ်းၸၢႆးဢမ်ႇပေႃးမေႃၵႂၢမ်းမၢၼ်ႈလီလႄႈ ပီႈၼွင်ႉတင်းဢူၺ်းၵေႃႉမၼ်းတိုၵ်ႉၸွႆႈႁႃတၢင်းတၢင်ႇယွၼ်း ႁႂ်ႈပွႆႇပၼ်မၼ်းၸၢႆး ယူႇယဝ်ႉ။ ၸုမ်းၵပ်းသၢၼ်ၵူၼ်းၼုမ်ႇဝႃႉ (Progressive Wa Youth Network) ၶဝ်ဢွၵ်ႇ ၶေႃႈပိုၼ်ၽၢဝ်ႇ မိူဝ်ႈဝၼ်းထိ 3/6/2022 သေ သၢၼ်ၶတ်းလွင်ႈဢမ်ႇပဵၼ်ထမ်းတြႃး ပၼ်တၢမ်ႇတၢႆမၼ်းၸၢႆးၼႆႉႁၢဝ်ႉႁၢဝ်ႉႁႅင်းႁႅင်းသေ တိုၵ်းသူၼ်းႁႂ်ႈ ၸုမ်းတူင်ႇဝူင်းဝႃႉၶဝ်ႁႃႈတၢင်းၸွႆႈထႅမ်လွင်ႈၼႆႉ။
ၵဝ်ႉငဝ်ႈသုၼ်ႇလႆႈၵူၼ်းၸိုင်ႈတႆး တုၵ်းယွၼ်း ႁႂ်ႈပူတ်းထွၼ်ပႅတ်ႈတၢမ်ႇတၢင်းၽိတ်းဢၢႆႈသႅင်မိူင်းၼႆႉ ၽႂ်းၽႂ်းသေ ပွႆႇပၼ် မၼ်းၸၢႆးၵမ်းလဵဝ်ၼၼ်ႉယဝ်ႉ။
တွင်ႈထၢမ်
ၸၢႆးႁေႃသႅင် +66: 94-728-6696 (တႆး၊ ဢင်းၵိတ်း)
ၸၢႆးသၼ်လွႆ +66: 88 680 4913 (တႆး၊ မၢၼ်ႈ)
ယိင်းလႅင်းႁၢၼ် +66 62 569 5220 (တႆး၊ မၢၼ်ႈ)
PDF files:

robotstxt: allowed

filter: keep


text:
တွင်ႇငူႇ၊ ဝဵင်း
ဝဵင်းတွင်ႇငူႇ (မၢၼ်ႈ: တောင်ငူမြို့), (ဢိင်းၵလဵတ်ႈ: Daungoo), (သဵင်ဢွၵ်ႇ [Taungngu]) ၼႆႉ ပဵၼ်ဝဵင်းဢၼ်ၶဝ်ႈပႃးၼႂ်း ၸႄႈဝဵင်းတွင်ႇငူႇ၊ ၸႄႈတွၼ်ႈတွင်ႇငူႇ၊ ၸႄႈတိူင်းပႃႇၵိူဝ်၊ မိူင်းမျၢၼ်ႇမႃႇယဝ်ႉ။ ဝဵင်းတွင်ႇငူႇၼႆႉ ပဵၼ်ဝဵင်း ဢၼ်မီးတီႈႁိမ်းၽင်ႇ မႄႈၼမ်ႉၸိတ်ႉတွင်း ဢၼ်မီးၸဵင်ႇႁွင်ႇဝၼ်းဢွၵ်ႇသုတ်းသုတ်း တီႈ ၸႄႈတိူင်းပႃႇၵိူဝ် ၼၼ်ႉယဝ်ႉ။ ပဵၼ်ဝဵင်းပၵ်းလုမ်းတႃႇ ၸႄႈတွၼ်ႈတွင်ႇငူႇယဝ်ႉ။ မီးဝႆႉတီႈႁိမ်းၽင်ႇတၢင်းလူတ်ႉၵႃး သဵၼ်ႈတၢင်းတႃႈၵုင်ႈ-တႃႈလိူဝ်ႇ မၢႆ(႑) ၼၼ်ႉသေ ပဵၼ်ဝဵင်းဢၼ်မီးသၢႆတၢင်းလူတ်ႉၵႃး ၵပ်းသိုပ်ႇဝႆႉၸူးတင်း ၸႄႈမိူင်းယၢင်းၽိူၵ်ႇ၊ ဝဵင်းတၢၼ်ႇတွင်ႇ လႄႈ ၸႄႈမိူင်းယၢင်းလႅင် ဝဵင်းလွႆၵေႃႇ ၸိူဝ်းၼႆႉယဝ်ႉ။ သဵၼ်ႈတၢင်းၽႂ်း တႃႈၵုင်ႈ-တႃႈလိူဝ်ႇ ၼႆႉ လတ်းၵႂႃႇၽၢႆႇတူၵ်းဝဵင်း ယၢၼ်ၸဵတ်းလၵ်းၼၼ်ႉယဝ်ႉ။ ပေႃးလုၵ်ႉတီႈဝဵင်းတႃႈၵုင်ႈသေ ၸွမ်းတၢင်းလူတ်ႉၵႃးၼႆ ယၢၼ် ႑႗႕ လၵ်းသေ ပေႃးၸွမ်းတၢင်းလူတ်ႉလဵၼ်းၼႆႉ ၵႆယၢၼ် ႑႕႐ လၵ်ႈယဝ်ႉ။
ပဵၼ်ၸႄႈတွၼ်ႈဢၼ်ၼိူင်ႈ တီႈၼႂ်းၸႄႈတိူင်းပႃႇၵိူဝ်ႇသေ ဝဵင်းၸိူဝ်းဢၼ်ၶဝ်ႈပႃးဝႆႉတႄႉ ပဵၼ်
- ဝဵင်းတွင်ႇငူႇ
- ဝဵင်းထၢၼ်းတပိၼ်ႇ
- ဝဵင်းဢုၵ်ႉတႂိၼ်း
- ဝဵင်းၵျွၵ်ႉၵျီး
- ဝဵင်းၽျူး
- ဝဵင်းယေႇတႃႇသျေႇ
တွင်ႇငူႇၼႆႉ ယၢမ်ႈပဵၼ်ဝဵင်းၵဝ်ႇၶုၼ်ႁေႃၶမ်း မႃး ၶုၼ်ပၢင်သိုပ်ႇပၢၼ်လႄႈ ပဵၼ်ဢၼ်ၸိုဝ်ႈလိုဝ်းလင်မႃးတီႈၼႂ်း ပိုၼ်းမၢၼ်ႊဝႆႉယူႇယဝ်ႉ။ ၸိုဝ်ႈမိူဝ်ႈၵွၼ်ႇ ဝႃႈ ၵေႇတုမတီႇ ၼႆသေ ပေႃးဢဝ်တီႈၼႂ်းပိုၼ်းဝႃႈ ပဵၼ်ပၢၼ်ၼိူင်ႈပၢၼ် ဢၼ်ၸိုဝ်ႈလိုဝ်းမႃးယဝ်ႉ။ ၸိူဝ်းပဵၼ် ၵွင်းမူးၵဝ်ႇၵႄႇ၊ ၶူးဝဵင်းလႄႈ ဝဵင်းၵဝ်ႇတွင်ႇငူႇ ႁွင်ႉ ဢေႇတုမတီႇၼႆႉ တိုၵ်ႉလႆႈႁၼ်ယူႇတေႃႇထိုင်ဝၼ်းမိူဝ်ႈၼႆႉယဝ်ႉ။


text:
လႆႈဝႃႈသင်ႇၶၸဝ်ႈဢၼ်လုၵ်ႉတီႈမိူ
Friday, October 23, 2015
ပၢင်ႁပ်ႉတွၼ်ႈလုၵ်ႈႁဵၼ်းမႂ်ႇ သင်ႇၶတႆး လုၵ်ႈႁဵၼ်းၸၼ်ႉၸွမ်
မိူဝ်ႈဝၼ်းထီႉ 23/8/2015 သင်ႇၶတႆးလုၵ်ႈႁဵၼ်းၸၼ်ႉၸွမ်မိူ
င်းၵွၵ်ႇ လႆႈၸတ်းႁဵတ်းပၢင်ပွႆးႁပ်ႉတွၼ်ႈ လုၵ်ႈႁဵၼ်းသင်ႇၶၸဝ်ႈဢၼ်မႃးမႂ်ႇ ဢၼ်တေမႃးၶိုၼ်ႈႁဵၼ်း တီႈၼႂ်းၸၼ်ၸွမ်လႆၢတီႈၼႂ်းမိူင်း ထႆးယူႇ ယဝ်ႉ။
လႆႈဝႃႈသင်ႇၶၸဝ်ႈဢၼ်လုၵ်ႉတီႈမိူ
င်းႁဝ်းမႃး မႃးၶိုၼ်ႈႁဵၼ်းယူႇၼႂ်းၸၼ်ႉၸွမ် မိူင်းထႆးၼႆႉ ၼႆၵေႃႈလႆႈဝႃႈၼမ်မႃးတႄႉတႄႉ ၵူၺ်းၵႃႈၼမ်မႃးၵႃႈႁိုဝ်ၵေႃႈ ဢၼ်ပဵၼ်တၵႃႇသတ်ႉထႃး ၸိူဝ်းဢၼ်ယူႇၼႂ်း မိူင်းၵွၵ်ႇၵေႃႈ မီးၸေႇတၼႃႇသတ်ႉထႃႇယႂ်ႇႁႅင်းလႄႈ ပၢင်ပွႆးႁပ်ႉတွၼ်ႈၼွင်ႉမႂ်ႇႁဝ်း ၶႃႈလႄႈသင် ပၢင်ပွႆးႁပ်ႉၸုမ်ႈၶူး တီႈၸၼ်ႉၸွမ်မႁႃႇၸူႇလႃး ၸိူဝ်းၼၼ်ႉလႄႈသင် ဢွၼ်ၵၼ်ၵႂႃႇၸၵ လဵင်ႉလူ ႁဵတ်းၵၢၼ်လီၵူႉသူဝ်ႇ ၸွမ်းလူၺ်ႈလွင်ႈပွင်ႇၸႂ်မႃႈၼမ် တႄႉတႄႉ။
ပွႆးဢၼ်ၼႆႉလႆႈၸတ်းႁဵတ်းမႃႈၶၢဝ်း
တၢင်းသိပ်းဢဵတ်းပီသေ လုၵ်ႈႁဵၼ်းသင်ႇၶတႆး လႆႈဢွၼ်ႁူဝ် ပေႃႈ ဢွၵ်ႇမႄႈဢွၵ်ႇၼႂ်းမိူင်းၵွၵ်ႇသေ လႆႈၸတ်းႁဵတ်းၵူႈပီပီယဝ်ႉ ပီၼႆႉၵေႃႈဢမ်ႇလုတ်ႈဢမ်ႇႁၢမ်း ႁဵတ်းလႆႈ ယဝ်ႉၵႂႃႇႁၢင်ႈလီၽၢင်ငၢမ်းၶႅမ်ႉ တႄႉတႄႉၶႃႈယဝ်ႉ။
သင်ႇၶလုၵ်ႈႁဵၼ်းမႂ်ႇပီၼႆႉ ၸၼ်ႉPh.D မီး2 ၸဝ်ႈ၊ ၸၼ်ႉ M.A မီး5ၸဝ်ႈ၊ ၸၼ်ႉB.A.မီးယူႇ 30ၸဝ်ႈ ႁူမ်ႈၵၼ်မီးယူႇ 37 ၸဝ်ႈတီႈၶႃႈယဝ်ႉ။
လႆႈဝႃႈသင်ႇၶၸဝ်ႈဢၼ်လုၵ်ႉတီႈမိူ
ၼႂ်းပၢင်ႁပ်ႉတွၼ်ႈၼွင်ႉမႂ်ႇပီၼႆ
ႉ ဢၼ်မီးၵၢၼ်သႂ်ႇၽွၼ်ႉလိၵ်ႈတႆးၼႂ် းၽူင်း ၼႂ်းၶွမ်းၸိူဝ်းၼႆႉ သေ သမ်ႉတမ်းတိူၵ်ႈငိုၼ်းလူႇၶၢမ်ႇ ဢဝ်ၸေႇတၼႃႇဝႃႈ ငိုၼ်းဢၼ်လႆႈမႃးၼၼ်ႉသမ်ႉ ပဵၼ်တႃႇမိူဝ်ႈၸွႆႈ ၵူၼ်းထူပ်းၽေးၼမ်ႉထူမ်ႈတီႈတၢင်း ပႃႇလႅဝ်းၵဵင်းလၢပ်ႈဝၼ်းထီႉ 27 ၼႆႉၼႆၶႃႈဢေႃႈ
Posted by ktstudio
Subscribe to: Post Comments (Atom)


text:
ႁူဝ်ၼႃႈ သိုၵ်းမၢၼ်ႈ ယိုတ်းမိူင်းလၢတ်ႈပဵၼ်တၢင်းၵၢၼ်ဝႃႈ ၸုမ်းယိပ်းၵွင်ႈၵၢင်ႇၸၢဝ်းၶိူဝ်း သင်ဝႃႈ ၶႂ်ႈသိုပ်ႇယိပ်းၵွင်ႈၵၢင်ႇၼႆၸိုင် တၵ်းလႆႈယူႇၼႂ်း တပ်ႉသိုၵ်းမၢၼ်ႈလႄႈ ႁဵတ်းတပ်ႉပႂ်ႉလႅၼ်လိၼ် BGF ဝႃႈၼႆ။
မိူဝ်ႈဝႃး ဝၼ်းတီႈ 22/8/2022 ၼႆႉ ၸွမ်ၸိၵ်းသိုၵ်းမၢၼ်ႈ မိၼ်းဢွင်ႇလၢႆႇ ႁူဝ်ၼႃႈ သိုၵ်းယိုတ်းမိူင်း လၢတ်ႈတီႈပၢင်ၵုမ် ႁူပ်ႉ ထူပ်း ၸုမ်းၽွင်းလူင် တီႈၼေႇပျီႇတေႃႇၼၼ်ႉဝႃႈ သင်ဝႃႈ ၸုမ်းယိပ်းၵွင်ႈၵၢင်ႇၸၢဝ်းၶိူဝ်း ၸိူဝ်းလူင်းလၢႆးမိုဝ်း NCA ၶႂ်ႈသိုပ်ႇ ယိပ်းၵွင်ႈၵၢင်ႇၸိုင် တၵ်းတေလႆႈယူႇၼႂ်းတပ်ႉသိုၵ်းမၢၼ်ႈလႄႈ တၵ်ႉလႆႈႁဵတ်းတပ်ႉပႂ်ႉလႅၼ်လိၼ် BGF ဝႃႈၼႆ။
ဢူးတၢၼ်းသူဝ်းၼၢႆႇ ၽူႈလူင်ႉလႅၼ်ႇၵၢၼ်မိူင်းမၢၼ်ႈ လၢတ်ႈတီႈၽူႈတွႆႇႁွၵ်ႈဝႃႈ -“လွင်ႈငမ်းယဵၼ်ၼႆႉ မၼ်းတေဢမ်ႇၵေႃႇ သၢင်ႈလႆႈငၢႆႈ ၸိူင်ႉၼင်ႇ သိုၵ်းမၢၼ်ႈလၢတ်ႈယူႇႁဵတ်းယူႇယၢမ်းလဵဝ်။ ၸုမ်းယိပ်းၵွင်ႈၵၢင်ႇၸၢဝ်းၶိူဝ်းၵေႃႈ တိုၼ်းတေဢမ်ႇဢဝ်ၵွင်ႈၵၢင်ႇ ၸဝ်ႈၵဝ်ႇ မွပ်ႇပၼ်သိုၵ်းမၢၼ်ႈလေႃႇ ၶဝ်တေဢမ်ႇႁဵတ်း ပျီႇတူႉၸိတ်ႉ၊ တပ်ႉပႂ်ႉလႅၼ်လိၼ် တႂ်ႉသိုၵ်းမၢၼ်ႈၵုမ်းၵမ်လႃးလႃး”- ဝႃႈၼႆ။
ဢိင်ၼိူဝ်ၸုမ်းယိပ်းၵွင်ႈၵၢင်ႇၸၢဝ်းၶိူဝ်းဢမ်ႇၶႂ်ႈဝၢင်းၶိူင်ႈယူႇတႂ်ႈသိုၵ်းမၢၼ်ႈသေ သင်ဝႃႈသိုၵ်းမၢၼ်ႈ တဵၵ်းငႅၼ်းႁႂ်ႈႁဵတ်းၼင်ႇၵၢင်ၸႂ်မၼ်းယူႇတိၵ်းတိၵ်းၸိုင်ႈ တေဢမ်ႇလႆႈလွင်ႈငမ်းယဵၼ်ၵူၺ်းဢမ်ႇၵႃး မိူၼ်သၢင်ႈႁႂ်ႈပဵၼ်ပၼ်ႁႃၵၢၼ်သိုၵ်းၵၢၼ်သိူဝ်မႃးၵူၺ်းယဝ်ႉ ဢူးတၢၼ်းၸူဝ်းၼၢႆႇ လၢတ်ႈထႅင်ႈၼင်ႇၼႆ။
သိုပ်ႇလၢတ်ႈဝႃႈ – “လၢႆးသိုၵ်းမၢၼ်ႈႁဵတ်းယၢမ်းလဵဝ်ၼႆႉ မၼ်းပဵၼ်လၢႆးဢၼ် ၶဝ်ယၢမ်ႈႁဵတ်းမိူဝ်ႈၵူႈပွၵ်ႈၼၼ်ႉၵူၺ်း။ လၢႆးၵဝ်ႇၼႆႉမၼ်းဢမ်ႇတွၼ်ႉဢွင်ႇမႃးသေပွၵ်ႈ။ ပေႃးတေၸႂ်ႉလၢႆးၼႆႉသေႁဵတ်းလွင်ႈငမ်းယဵၼ်တႄႉ ႁဵတ်း 10 ပွၵ်ႈၵေႃႈတၵ်းတေမိူၼ်ၼႆတင်း 10 ပွၵ်ႈၵူၺ်း။ တေဢမ်ႇလီလႆႈ တေဢမ်ႇၶိုပ်ႈၼႃႈလႆႈသင် ” ဢူးတၢၼ်းၸူဝ်းၼၢႆႇလၢတ်ႈထႅင်ႈၼင်ႇၼႆ။
လွင်ႈ သိုၵ်းမၢၼ်ႈလၢတ်ႈၶိူဝ်း ႁႂ်ႈသိုၵ်းၸၢဝ်းၶိူဝ်းဝၢင်းၵွင်ႈၵၢင်ႇ DDR ၶိုၼ်းၶွတ်ႇၽွတ်ႈပိူင်ၾၢင်တပ်ႉ SSR သေ တေဢၢၼ်းၶွတ်ႇၽွတ်ႈတပ်ႉသိုၵ်းမိူင်းႁူမ်ႈတုမ်ဢၼ်ဝႃႈၼႆႉ ဢမ်ႇၸႂ်ႈၶေႃႈၵႂၢမ်းမႂ်ႇ၊ မၼ်းပဵၼ်ၽႅၼ်ၵၢၼ်လႄႈ ၶေႃႈၵႂၢမ်း ဢၼ်ၸွမ်ၸိုင်ႈ ဢူးတဵင်းၸဵင်ႇယၢမ်ႈလၢတ်ႈမႃး။ ၵမ်ႈၽွင်ႈႁၼ်ထိုင်ဝႃႈ လႅပ်ႈတေဢမ်ႇမီးလွင်ႈလၢၵ်ႇလၢႆးသင်ၼႆၵေႃႈမီး၊ ၵမ်ႈၽွင်ႈသမ်ႉဝႃႈ ထုၵ်ႇလီဢွၼ်ၵၼ်ၵႂႃႇဢုပ်ႇဢူဝ်းယူႇၼႆၵေႃႈမီး – ၼႆ ၸဝ်ႈၶိုၼ်းသႂ်ၸႂ်ယဵၼ် ၽူႈၵွၼ်းႁွင်ႈၵၢၼ်ပျီႇထွင်ႇၸူႉဢိၼ်ႇသတီႇၵျုတ်ႉ လၢတ်ႈၽူႈတွႆႇႁွၵ်ႈၼင်ႇၼႆ။
ၵဵဝ်ႇၵပ်းလွင်ႈၼႆႉ ၸဝ်ႈႁၢၼ်ၽူင်းႁၢၼ် ၽူႈၶၢၼ်ပၢၵ်ႇ ပႃႇတီႇမႂ်ႇသုင်ၸိုင်ႈတႆး SSPP/SSA လၢတ်ႈဝႃႈ ၵၢၼ်သၢင်ႈလွင်ႈငမ်းယဵၼ်ၵမ်းၼႆႉ သိုၵ်းမၢၼ်ႈၶၢမ်ႈၸၼ်ႉသေႁဵတ်းသၢင်ႈၵႂႃႇလႄႈ ၸၢင်ႈမီးပၼ်ႁႃယႂ်ႇ၊ တၵ်းလႆႈၾၢင်ႉ -ဝႃႈၼႆ။
“ပၼ်ႁႃဢၼ်ပဵၼ်ယူႇယၢမ်းလဵဝ်ၼႆႉ မၼ်းပဵၼ်ပၼ်ႁႃၵၢၼ်မိူင်း။ ၵႄႈပၼ်ႁႃၵၢၼ်မိူင်းယဝ်ႉၸင်ႇတေလႆႈၵႄႈလိတ်ႈပၼ်ႁႃၵၢၼ်သိုၵ်း။ ယၢမ်းလဵဝ်သမ်ႉ ဢမ်ႇၵႄႈလိတ်ႈၵၢၼ်မိူင်းသေ သမ်ႉမႃးၶၢမ်ႈၸၼ်ႉလၢတ်ႈလွင်ႈ DDR-SSR ဢွၼ်တၢင်းၼႆႉမၼ်းၸၢင်ႈပဵၼ်ပၼ်ႁႃယႂ်ႇလူင်။တၵ်းလႆႈၾၢင်ႉ ” ဝႃႈၼႆ။
ဢၼ်သိုၵ်းမၢၼ်ႈလၢတ်ႈဢွၵ်ႇမႃး လွင်ႈ ယိပ်းၵွင်ႈၵၢင်ႇ လွင်ႈလႅၵ်ႈပဵၼ် BGFၼႆႉမၼ်းပဵၼ်ၵၢင်ၸႂ် တပ်ႉမတေႃႇမၢၼ်ႈၾၢႆႇလဵဝ်။ လွင်ႈတေႁဵတ်းၸွမ်း ဢမ်ႇႁဵတ်းၸွမ်းၼၼ်ႉတႄႉ ဢိင်ၼိူဝ်ၵၢင်ၸႂ်ၸုမ်း လူင်းလၢႆးမိုဝ်း NCA ၶဝ်ထႅင်ႈၵမ်းၼိုင်ႈၵွၼ်ႇ ၸဝ်ႈၽူင်းႁၢၼ်လၢတ်ႈၼင်ႇၼႆ။
ၸွမ်ၸိၵ်းသိုၵ်းမၢၼ်ႈလၢတ်ႈတီႈပၢင်ၵုမ် ၽွင်းလူင်ၼၼ်ႉပႃးထႅင်ႈဝႃႈ – တႃႇႁႂ်ႈလႆႈလွင်ႈငမ်းယဵၼ်ၼၼ်ႉယၢမ်းလဵဝ် ႁွင်ႉၸုမ်းယိပ်းၵွင်ႈၵၢင်ႇၸၢဝ်းၶိူဝ်း မႃးဢုပ်ႇဢူဝ်းသေ ၶိုင်ပွင်တႃႇႁဵတ်းသၢင်ႈၸွမ်းၼင်ႇပႃးၼႂ်းၶေႃႈၵိၼ်ၵႅၼ်ႇ NCA တိုၵ်ႉၶတ်းၸႂ်ႁႂ်ႈလႆႈၶေႃႈလႆႈၸႂ်တီႈၸုမ်းၸၢဝ်းၶိူဝ်းယူႇ။ ပေႃးမီးသၽႃးမႃး တေၶတ်းၸႂ်ႁဵတ်းသၢင်ႈၵႂႃႇႁႂ်ႈလႆႈ လွင်ႈငမ်းယဵၼ်ဢမ်မၼ်ႈတဵင်ႈ ၸွမ်းၼင်ႇတူၵ်းလူင်းၵၼ်ဝႆႉတင်း ၸုမ်းယိပ်းၵွင်ႈၵၢင်ႇၸၢဝ်းၶိူဝ်း ဝႆႉၼၼ်ႉ – ဝႃႈၼႆ။
မိူဝ်ႈဝႃး ဝၼ်းတီႈ 22 ၼႆႉ ယူႇတီႈ ၸွမ်ၸိၵ်းသိုၵ်းမၢၼ်ႈ မိၼ်းဢွင်ႇလၢႆႇ ႁူဝ်ၼႃး ၸုမ်းသိုၵ်းယိုတ်းမိူင်း ႁူပ့်ထူပ်းဢုပ်ႇဢူဝ်း ၵၼ်တင်း ၸုမ်းလႃးႁူႇ LDU ၊ ၸုမ်းရၶႅင်ႇ ALP လႄႈ ၸုမ်းပဢူဝ်း PNLO ႁူပ့်ထူပ်းၵၼ် တီႈၼေႇပျီႇတေႃႇ ထႅင်ႈၵမ်းၼိုင်ႈ။ ပဵၼ်လွင်ႈႁူပ်ႉထူပ်းၵၼ် ၵမ်းထူၼ်ႈသွင် ဝၢႆးလင်သိုၵ်းမၢၼ်ႈယိုတ်းဢႃႇၼႃႇၸိုင်ႈမိူင်းမႃး။


text:
ၼႂ်းဝၼ်းလဵဝ် မၢၵ်ႇတႅၵ်ႇ 2 ဢွင်ႈတီႈ ႁိမ်းလုမ်းၾၢႆႇၵူတ်ႇထတ်းရူတ်ႉ (ယာဉ်ထိန်းရဲ) တီႈၼိုင်ႈလႄႈ ႁိမ်းပၢႆႉတၢင်းၶဝ်ႈဝဵင်း ဢၼ်မီးသိုၵ်းမၢၼ်ႈ ပၵ်းယူႇဝႆႉၼၼ်ႉ တီႈၼိုင်ႈ။
မိူဝ်ႈဝႃး ဝၼ်းတီႈ 18/9/2022 ယၢမ်းၵၢင်ၶမ်ႈမွၵ်ႈ 7 မူင်း မၢၵ်ႇတႅၵ်ႇ လုၵ်ႈၼိုင်ႈ ႁိမ်းလုမ်းၾၢႆႇၵုမ်းရူတ်ႉ ထိုင် မႃး ယၢမ်းႁူဝ်ၶမ်ႈမွၵ်ႈ 8 မူင်း မၢၵ်ႇတႅၵ်ႇထႅင်ႈ လုၵ်ႈၼိုင်ႈ တီႈႁိမ်းပၢႆႉတၢင်းၶဝ်ႈဝဵင်း ဢၼ်မီးသိုၵ်းမၢၼ်ႈပၵ်းယူႇဝႆႉ ၊ ပဵၼ်တီႈတင်းလင် လုမ်းၾၢႆႇတေႃႉသူင်ႇ ( ကညန) တီႈပွၵ်ႉ 1 ၼၼ်ႉ ထႅင်ႈလုၵ်ႈၼိုင်ႈ ၼႂ်းဝဵင်းလႃႈသဵဝ်ႈ ၸိုင်ႈတႆးပွတ်းႁွင်ႇ ၼႆယဝ်ႉ။
ၵူၼ်းလႃႈသဵဝ်ႈ လၢတ်ႈတီႈၽူႈတွႆႇႁွၵ်ႈဝႃႈ – “မၢၵ်ႇၼႆႉ တႅၵ်ႇသွင်တီႈ တီႈႁိမ်းလုမ်းၾၢႆႇၵူတ်ႇထတ်းရူတ်ႉ တီႈၼိုင်ႈ။ ယဝ်ႉၵေႃႈ တၢင်းၶဝ်ႈဝဵင်း ႁိမ်းလုမ်း (ကညန) လုၵ်ႈၼိုင်ႈ။ ငိၼ်းဝႃႈ ၸၢၵ်ႇမၢၵ်ႇၼႆႉ တိူဝ်ႉ သႂ်ႇၵႃးပလိၵ်ႈမၢၼ်ႈ 2 လမ်း။ မၢၵ်ႇၼႆႉ ၽႂ်မႃး ႁၢင်ႈၵၢင်ဝႆႉတႄႉ ဢမ်ႇႁူႉ”- ဝႃႈၼႆ။
ဝၢႆးမၢၵ်ႇတႅၵ်ႇယဝ်ႉ ယူႇတီႈသိုၵ်းမၢၼ်ႈ – ပလိၵ်ႈမၢၼ်ႈ ဢဝ်ဢဵၼ်ႁႅင်းတင်းၼမ်သေ ဢဝ်ႁူမ်ႇလူမ်ႈ ၵူတ်ႇထတ်း ၵူၼ်းၵႂႃႇမႃး ႁၢဝ်ႈႁႅင်း။ လွင်ႈတုမ်ႉတိူဝ်ႉ ၵူၼ်းမၢတ်ႇၸဵပ်းလူႉတၢႆတႄႉ ဢမ်ႇမီး။
မိူဝ်ႈၼႆႉ ဝၼ်းတီႈ 19/9/2022 ယူႇတီႈတပ်ႉၵွင်ၸုမ်းဢူၺ်းလီ မိူင်းတႆးပွတ်းႁွင်ႇ (NSSAA) ဢွၵ်ႇလိၵ်ႈပိုၼ်ၽၢဝ်ႇဝႃႈ ၵဵဝ်ႇ လူၺ်ႈလွင်ႈ မၢၵ်ႇတႅၵ်ႇ တီႈဝဵင်းလႃႈသဵဝ်ႈၼႆႉ ပဵၼ်ၼမ်ႉမိုဝ်း ၸုမ်းၶဝ်ႁဵတ်း ဝႃႈၼႆ။


text:
Saturday, May 19, 2012
ဢဝ်ၵုင်ႇမုၼ်ၸိူဝ်းဢွင်ႇလိၵ်ႈၸၼ်ႉသုင်လႄႈ ၶၢဝ်ႇပွႆးတွပ်ႇလိၵ်ႈငဝ်ႈငုၼ်းပၢင်လူင်
ဢွၼ်တၢင်းသုတ်း သုၼ်ႇတူဝ်ႇၶႃႈလႄႈ ၸဝ်ႈပီႈၸဝ်ႈၼွင်ႉ ၸိူဝ်းမႃးၶဝ်ႈပွႆးတွပ်ႇလိၵ်ႈ ပၢင်လူင်တင်း သဵင်ႈ ယိုၼ်ႇမွပ်ႇထိုင်ႈဝႃႈ ‘‘ႁူမ်ၸူမ်းၸွမ်းၶူးၶိူဝ်းယိုၼ်း - ဢၼ်ၸူပ်းပူၼ်ႉၸၼ်ႉ PhD လႄႈ ၸဝ်ႈၶူး ၶဝ် လၢႆတူၼ်လၢႆၸဝ်ႈ ၸိူဝ်းၸူပ်းပူၼ်ႉၸၼ်ႉသေ ႁပ်ႉၸုမ်ႈၵႂႃႇတီႈမိူင်းထႆးတင်းသဵင်ႈယူႇဢေႃႈ။
‘‘ၶေႃႈႁူမ်ၸူမ်းၸွမ်းၸဝ်ႈၶဝ်လႄႈ ၶေႃႈမုင်ႈမွင်းၼိူဝ်သူၸဝ်ႈၶိုၼ်းမႃးဢွၼ်ႁူဝ်ၼၼ်ႉတႄႉ’ ၶႃႈၶဝ် ၸိူဝ်းမူၵ်းၵိုတ်းဝႆႉယူႇတင်း သၼ်လွႆမႄႈမိူင်းတႆးၼႆႉတိုၼ်းမီးဝႆႉယူႇတဵမ်ပိုၵ်းၼႆဢေႃႈ။ ၸွမ်းၼင်ႇ ၸဝ်ႈႁဝ်းၶဝ် ၵႂႃႇဢွင်ႇပူၼ်ႉၼႂ်းဝၢၼ်ႈမိူင်းပိူၼ်ႈ ၸၼ်ႉၼိုင်ႈယဝ်ႉၸၼ်ႉၼိုင်ႈၼၼ်ႉ ၶဵၼ်းတေႃႈ ႁႂ်ႈၶိုၼ်းမႃး ဢွၼ်ႁူဝ်မႄႈမိူင်းတႆးႁဝ်းဢွင်ႇပူၼ်ႉ မွၵ်ႈမႄႈမိူင်းတႆးႁဝ်းမုင်ႈမွင်းၼၼ်ႉသေၵမ်း။
ၶၢဝ်ႇဢၼ်ၼိုင်ႈတႄႉ ထၢင်ႇၸဝ်ႈပီႈၸဝ်ႈၼွင်ႉႁဝ်းၶဝ်လႅပ်ႈၶႆႈႁူႉယူႇ- ၼၼ်ႉတႄႉပဵၼ်ၶၢဝ်ႇ ပွႆးတွပ်ႇ လိၵ်ႈ ငဝ်ႈငုၼ်းမုၵ်ႉၸုမ်းလူင်သင်ၶႃႇၸိုင်ႈတႆးပၢင်လူင်ဢေႃႈ၊ ၶၢဝ်းၸိူင်ႉၼင်ႇၼႆၼႆႉ သင်ႇၶႃႈၸဝ်ႈ တႆးႁဵင်ပၢႆ မႃးၶွၼ်ႈတုမ်ၵၼ်သေ ႁဵတ်းၵၢၼ်လိၵ်ႈလၢႆးတႆးႁဝ်းယူႇဢေႃႈ။
ပွႆးတွပ်ႇလိၵ်ႈႁဝ်းၼႆႉ ထူၼ်ထိုင် ႕႔ ပွၵ်ႈသေ သင်ႇၶႃႈၸုင်ႇ မိူဝ်ႈ13 May, ၊ တႅမ်ႈတွပ်ႇသၢမ်ဝၼ်း 14-16 May, ၊ ၶူၼ်ႉၶႆႈသွင်ဝၼ်း- 17-18 May သေ ပေႃးထိုင် 20 May, ၼၼ်ႉပဵၼ်ဝၼ်းတွၼ်ႈ သူး လႄႈ လူႇတၢၼ်းယၢတ်ႇၼမ်ႉၶွမ်ႈမူၺ်ၼႆဢေႃႈ။
သင်ႇၶႃႇႁွတ်ႈထိုင်မႃးပၢင်ပွႆး - 1259 ၸဝ်ႈ
ၶဝ်ႈတႅမ်ႈတွပ်ႇ - 1103 (ၸၼ်ႉၶူး ႑႘ ၸဝ်ႈ)
ၶူၼ်ႉၶႆႈ - 927
မီးပၢင်တြႃး 4 ၶိုၼ်း ( ၸဝ်ႈသြႃႇသုဝရ မၢဝ်းၶမ်း၊ ၸဝ်ႈသြႃႇၼၼ်တဝမ်သ ၊ ၸဝ်ႈသြႃႇၶေႇမိၼ်တ လွႆၵေႃႇ၊ ၸဝ်ႈသြႃႇၺႃၼေႃးၽႃႇသ ၼမ်ႉလၼ်ႈ) မီးသင်ႇၶႃၸဝ်ႈတူဝ်ႈမိူင်းတႆး မိူၼ်ၼင်ႇ ၸဝ်ႈသြႃႇ လူင်ႁဝ်းၵၢင်မိူင်း၊ ၸဝ်ႈသြႃႇဢွင်ႇမင်ႇၵလႃႇ ၵုၼ်ႁိင်း၊ ၸဝ်ႈသြႃႇရေဝတ မိူင်းၵိုင်၊ ၸဝ်ႈသြႃႇသုၶမ်း၊ ၸဝ်ႈသြႃႇလွႆၵေႃႇ၊ ဢိၵ်ႇတင်းသင်ႇၶႃႇၸဝ်ႈ လၢႆတီႈလၢႆတၢင်း ဢွၼ်ၵၼ်မႃးပၼ်ႁႅင်းတႄႉတႄႉဝႃႈဝႃႈ ယူႇဢေႃႈ။ ပေႃးဝၼ်းထီႉ(19)ၼၼ်ႉတေ မီးပႃးပၢင်ၵုမ်လူင်သင်ၶႃႇၼႆဢေႃႈ သင်ဝႃႈၶႆႈ
ပၼ်တၢင်းႁၼ်ထိုင် ပၼ်ႁႅင်းထႅင်ႈၺၢၼ်ႇၸိူင်ႉႁိုဝ်ဢမ်ႇဝႃႈ ႁဝ်းၶႃႈပႂ်ႉႁပ်ႉတွၼ်ႈယူႇၼႆဢေႃႈ။
သင်ဝႃႈသၢင်ႇထုၵ်ႇ ၸင်ႇတၢင်ႇပၼ်ၶႅပ်းႁၢင်ႈပၢင်ပွႆးၶႃႈ
ၼပ်ႉယမ်ဝႆႈသႃသေ
ၸဝ်ႈပၼ်ႇတဝ
ၸူဝ်ႈၶၢဝ်းပွႆးတွပ်ႇလိၵ်ႈငဝ်ႈငုၼ်းပၢင်လူင်
Posted by TSUSA
Subscribe to: Post Comments (Atom)


text:
ဝၼ်းထိ 20/11/2015
ၽိုၼ်တၢမ်းငဝ်းလႆၢးၵဝ်ႉငဝ်ႈသုၼ်ႇလႆႈၵူၼ်းၸိုင်ႈတႆး
လွင်ႈသိုၵ်းမၢၼ်ႈဢဝ်ၵွင်ႈလူင်ယိုဝ်းလႄႈဢဝ်ႁိူဝ်းမိၼ်တိုၵ်းပွႆႇမၢၵ်ႇၼႂ်းမိူင်းၼွင်ဢၼ်မီးႁူဝ်ၵူၼ်း6,000 ပဵၼ်လွင်ႈပူၼ်ႉ ပႅၼ်ပိူင်သိုၵ်း
လွင်ႈသိုၵ်းမၢၼ်ႈဢဝ်မၢၵ်ႇလူင်ယိုဝ်းလႄႈဢဝ်ႁိူဝ်းမိၼ်တိုၵ်းပွႆႇမၢၵ်ႇလူင်းၼႂ်းမိူင်းၼွင်ၸိုင်ႈတႆးပွတ်းၵၢင်/ ၸၢၼ်းမိူဝ်ႈဝၼ်းထိ 09-12/11/2015 ၼၼ်ႉပဵၼ်ၵၢၼ်ပူၼ်ႉပႅၼ်တေႃႇၵူၼ်းမိူင်းသုတ်းသၼ်လႄႈၵဝ်ႉငဝ်ႈသုၼ်ႇလႆႈၵူၼ်းၸိုင်ႈတႆးႁဝ်းၶႃႈသႄႉ သွမ်း ႁၢဝ်ႈ ႁၢဝ်ႈႁႅင်းႁႅင်းယူႇ။ လွင်ႈဢဝ်ၵွင်ႈလူင်ယိုဝ်းလႄႈဢဝ်ႁိူဝ်းမိၼ်တိုၵ်းပွႆႇမၢၵ်ႇလူင်းၸူးတီႈ ၵူၼ်းမိူင်းယူႇသဝ်းၶွၼ်ႈ ၼမ်ၼႂ်း ဝဵင်း မိူင်းၼွင်ဢၼ်မီးႁူဝ်ၵူၼ်း6,000 သေႁဵတ်းႁႂ်ႈႁိူၼ်းယေးလုလႅဝ်၊ၵူၼ်းမိူင်းမၢတ်ႇၸဵပ်းၸိူဝ်းၼႆႉမၼ်းတိုၼ်း ပိုတ်ႇတီႈပွင်ႇ ၶေႃႈ ၵႂၢမ်း/ၵႂၢမ်းမႆၢဝႃႈပဵၼ်လွင်ႈပူၼ်ႉပႅၼ်ပိူင်သိုၵ်း (war crime) သေထိုင်တီႈတူင်ႇဝူင်းၸၢတ်ႈၸိုင်ႈလုမ်ႈၾႃႉၶဝ်တၵ်းလႆႈသႄႉ သွမ်း ႁၢဝ်ႉႁႅင်းလႄႈဢဝ်လိူင်ႈဢဝ်လၢဝ်းပၼ်ၼၼ်ႉယဝ်ႉ။
မိူင်းၼွင်ၼႆႉပဵၼ်ပိုၼ်ႉတီႈဝဵင်းဢၼ်လူင်ပွင်ၸိုင်ႈၽွင်းငမ်းသေမီးတပ်ႉသိုၵ်းမၢၼ်ႈသၢမ်တပ်ႉလွမ်ႉႁွပ်ႈဝႆႉႁူမ်ႈပႃးတင်းငဝ်ႈငုၼ်း ၵုမ်းၵမ်ၽႅၼ်ၵၢၼ်ယၼ်ႇသိုၵ်း (ၸၵၶ) 2 ဢၼ်မီးတၢင်းၸဵင်ႇႁွင်ႇဝၼ်းတူၵ်းဝဵင်းၼၼ်ႉယဝ်ႉ။ မိူင်းၼွင်ၼႆႉယူႇတၢင်းၸၢၼ်း ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး (SSPP/SSA) ဝၢၼ်ႈႁႆးသေယူႇႁၢင်ႇၵၼ်မွၵ်ႈ 20 လၵ်း။ ပိုၼ်ႉတီႈ ၼႃႈ လိၼ်ဢၼ်ပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆးၵုမ်းၵမ်ၽွင်းငမ်းဝႆႉၼႆႉလႆႈထုၵ်ႇပဵၼ်ပိုၼ်ႉတီႈဢၼ်တပ်ႉသိုၵ်း လူင်ပွင် ၸိုင်ႈမၢၼ်ႈပိုတ်ႇၼႃႈသိုၵ်းၵႂၢင်ႈၶႂၢင်တေႃႇႁၢဝ်ႉႁႅင်းတင်ႈတႄႇဝၼ်းထိ 06/10/2015 ၼၼ်ႉမႃးပဵၵ်ႉသမ်ႉပႃႇတီႇ မႂ်ႇၸိုင်ႈတႆး/ တပ်ႉသိုၵ်းၸိုင်ႈတႆး ပဵၼ်ၸုမ်းဢၼ်လူင်းလၢႆးမိုဝ်းၵိုတ်းၸွမ်းလူင်ပွင်ၸိုင်ႈမၢၼ်ႈယဝ်ႉၵေႃႈယဝ်ႉ။ ဢွၼ်ၼႃႈ ဝၼ်းထိ 09/11/ 2015 ၼၼ်ႉၵေႃႈမီးပၢင်တိုၵ်းၼႃႈတၢင်းႁွင်ႇလႄႈၼႃႈတၢင်းဢွၵ်ႇမိူင်းၼွင်ၼၼ်ႉယူႇ။မီးၵူၼ်းမိူင်း 200 ၼႂ်းပိုၼ်ႉတီႈပဵၼ်ပၢင်တိုၵ်းၼၼ်ႉလႆႈပၢႆႈၽေးသိုၵ်းသေႃႉႁႃတီႈပိုင်ႈႁူမ်ႈသေယူႇသဝ်းဝႆႉၼႂ်း ဝတ်ႉ/ၵျွင်းၼႂ်းမိူင်း ၼွင်ဝတ်ႉ ၼိုင်ႈယူႇယဝ်ႉ။
တပ်ႉသိုၵ်းလူင်ပွင်ၸိုင်ႈမၢၼ်ႈတႄႇပိုတ်းယိုဝ်းမိူင်းၼွင် ၶမ်ႈၶိုၼ်းဝၼ်းထိ 09/11/2015 ၼၼ်ႉယဝ်ႉ။ သိုၵ်းမၢၼ်ႈတီႈတပ်ႉငဝ်ႈ ငုၼ်း ၵုမ်းၵမ်ၽႅၼ်ၵၢၼ်ယၼ်ႇသိုၵ်း (ၸၵၶ) 2 ဢဝ်ၵွင်ႈလူင်ယိုဝ်းၶဝ်ႈၼႂ်းမိူင်းၼွင်ႁူမ်ႈတင်းဝၢၼ်ႈၼႃးလိၼ်လႅင်ဢၼ် ယူႇ တၢင်းတူၵ်းဝဵင်း။သိုၵ်းမၢၼ်ႈဢဝ်မၢၵ်ႇလူင်ယိုဝ်းလူင်ၵႂႃႇႁဵတ်းၼၼ်တေႃႇထိုင်ၵၢင်ၼႂ်မိူင်းလႅင်းၼႂ်းဝၼ်းထိ 10/11/2015 သေမီးပႃးလွင်ႈဢဝ်ၵွင်ႈဢွၼ်ႇယိုဝ်းၸွမ်းၽွင်ႈ၊လွင်ႈၼၼ်ႉႁဵတ်းႁႂ်ႈႁိူၼ်းယေးၵူၼ်းမိူင်းၼႂ်းပွၵ်ႉ 1 လႄႈပွၵ်ႉ 4 ပႃးတင်းဝၢၼ်ႈ ၼႃး လိၼ်လႅင်လုၵွႆၽွင်ႈ။ ၵူၺ်းၵႃႈၵၢမ်ႇလီလႄႈဢမ်ႇမီးၽႂ်လႂ်လႆႈႁပ်ႉမၢတ်ႇၸဵပ်းၵွပ်ႈဝႃႈၵူၼ်းမိူင်းဢွၼ်ၵၼ်ပၢႆႈမႅပ်းၸွမ်းႁူး လုၵ်းလိၼ်တီႈပႆၢႈမၢၵ်ႇဢၼ်ၶုတ်းဝႆႉၸွမ်းႁိမ်းႁွမ်းႁိူၼ်းၽွင်းသိုၵ်းမၢၼ်ႈဢဝ်မၢၵ်ႇလူင်ယိုဝ်း။ ၵူၺ်းၵႃႈၽွင်း မွၵ်ႈၶၢဝ်း ယၢမ်း 08:00 မူင်းၵၢင်ၼႂ်ၼႂ်းဝၼ်းထိ 10/11/2015 ၼၼ်ႉသိုၵ်းမၢၼ်ႈဢဝ်ႁိူဝ်းမိၼ်မႅင်းမီႈလႄႈႁိူဝ်းမိၼ်တိုၵ်း (ၵျႅတ်ႊ) မိၼ် ၽၢတ်ႈၼိူဝ်ဝဵင်းမိူင်းၼွင်သေပွႆႇမၢၵ်ႇလူင်းၸူးဝဵင်း၊ ႁဵတ်းႁႂ်ႈႁူင်းႁဵၼ်းလႄႈ တိုၵ်းမၢင်ၸိူဝ်းလုၵွႆ၊ ယွၼ်ႉၸၢၵ်ႇမၢၵ်ႇသေ ႁဵတ်းႁႂ်ႈ မေႃသွၼ်လိၵ်ႈႁူင်းႁဵၼ်းၵေႃႉၼိုင်ႈလႆႈႁပ်ႉမၢတ်ႇၸဵပ်းၼႂ်းႁိူၼ်း မၼ်းၼၢင်း။
ဝႆၢးသိုၵ်းမၢၼ်ႈဢဝ်ႁိူဝ်းမိၼ်ပွႆႇမၢၵ်ႇယဝ်ႉသိုၵ်းလူင်ပွင်ၸိုင်ႈမၢၼ်ႈၶဝ်ၵေႃႈၶဝ်ႈပတ်းပူလူမေးလွင်ႈလုသုမ်းလႄႈသွၵ်ႈႁႃ သိုၵ်း တႆး။ ၼၢင်းယိင်းၵေႃႉၼိုင်ႈၶႆႈလၢတ်ႈၼႄလွင်ႈသိုၵ်းမၢၼ်ႈဢဝ်တိၼ်ပိတ်ႉၽၵ်းတူသေတဵၵ်းၸႂ်ႉၸဝ်ႈႁိူၼ်းၶုပ်ႉၶဝ်ႇ ၼင်ႈလူင်း ပႃးၸဵမ်လွၵ်ႇငိုတ်ႈတေၶႃႈတၢႆၵူၼ်းႁိူၼ်းၵူႈၵေႃႉသင်ၶဝ်ထူပ်းႁၼ်သိုၵ်းတႆးပၢႆႈမႅပ်းဝႆႉၼႂ်းႁိူၼ်းၸဵမ်ၸိူဝ်းၼႆႉ။
ၵူၼ်းၼႂ်းပိုၼ်ႉ တီႈလႆႈထုၵ်ႇၵုမ်းၶင်သေၸႅတ်ႈထၢမ်လွင်ႈသိုၵ်းတႆးၶဝ်ယူႇၵႃႈလႂ်ၸဵမ်ၸိူဝ်းၼႆႉ။လုင်းၸၢမ်ႇၺုၼ်ႉၵေႃႉၵႂႃႇပၢင်ၸႃႉ ပိူၼ်ႈၼႂ်း ပွၵ်ႉ 1 သေပွၵ်ႈမႃးၼၼ်ႉၽွင်းၵၢင်ဝၼ်းတဵင်ႈၼႂ်းဝၼ်းထိ 10/11/2015 သိုၵ်းမၢၼ်ႈၸုမ်းၼိုင်ႈမွၵ်ႈ 50 ၵေႃႉ တိၺွပ်းဢဝ်မၼ်း တီႈႁိူၼ်းသေဢဝ်ၵႂႃႇၸွမ်းၶဝ်ပႃးတင်းၵူၼ်းၸၢႆးထႅင်ႈသွင်ၵေႃႉ၊ဢဝ်ၵႂႃႇၸူးတပ်ႉၶဝ်တီႈ တပ်ႉ 286 ဢၼ်မီး တၢင်းတူၵ်းဝဵင်း။ သိုၵ်းမၢၼ်ႈတွင်ႈထၢမ်ၶဝ်ၵဵဝ်ႇၵပ်းလွင်ႈဝႃႈၸွင်ႇၶဝ်ဢဝ်သိုၵ်းသိုၵ်းတႆးသိူင်ႇဝႆႉ၊ ၸွင်ႇႁဵတ်းၶဝ်ႈ ၽၵ်းလဵင်ႉသိုၵ်းတႆး ၼႆၸိူဝ်း ၼၼ်ႉ ၶၢဝ်းတၢင်းၼိုင်ႈၸူဝ်ႈမူင်းသေၶိုၼ်းပွႆႇၶဝ်ၶိုၼ်း။
မိူဝ်ႈဝၼ်းထိ 11/11/2015 ၼၼ်ႉၵူၼ်းမိူင်းၼႂ်းပိုၼ်ႉတီႈလၢတ်ႈၼႄဝႃႈသိုၵ်းမၢၼ်ႈသွၵ်ႈတဝ်ဢဝ်ၶူဝ်းၶွင်ၵူၼ်းမိူင်းပွၵ်ႉ 1 ဝဵင်း မိူင်းၼွင်ၸိူဝ်းပိုၼ်ႉပွႆႇပႅတ်ႈဝႆႉႁိူၼ်းယေးသေပၢႆႈၽေးသိုၵ်း။ ၵၢင်ၼႂ်ၸဝ်ႉၼႂ်းဝၼ်းထိ 12/11/2015 ၼၼ်ႉၵေႃႈသိုၵ်းမၢၼ်ႈ ယူႇတီႈတပ်ႉၶဝ်ငဝ်ႈငုၼ်းၵုမ်းၵမ်ၽႅၼ်ၵၢၼ်ယၼ်ႇသိုၵ်း (ၸၵၶ) 2 သေဢဝ်ၵွင်ႈလူင်ယိုဝ်းၶဝ်ႈၼႂ်းဝဵင်းလႄႈႁဵတ်း ႁႂ်ႈႁိူၼ်း ၵူၼ်းမိူင်းလင်ၼိုင်ႈၼႂ်းဝဵင်းပွၵ်ႉ 4 လုၵွႆပႃး။ ယွၼ်ႉလွင်ႈဢဝ်မၢၵ်ႇလူင်ယိုဝ်းဢဝ်ႁိူဝ်းမိၼ်ပွႆႇမၢၵ်ႇပႃးၸဵမ်လွင်ႈ လွၵ်ႇငိုတ်ႈ ၵူၼ်း မိူင်းၼႂ်းဝၼ်းထိ 12/11/2015 ၼၼ်ႉသေ လႄႈႁဵတ်းႁႂ်ႈၵူၼ်းမိူင်းၼွင်တင်းၼမ်တင်းလၢႆလႆႈပိုၼ်ႉပွႆႇပႅတ်ႈႁိူၼ်းယေးသေပၢႆႈ ၽေးသိုၵ်းသိူဝ်။ၸိူဝ်းၵိုတ်းလိူဝ်ၵေႃႈၵမ်ႈ ၼမ်ပဵၼ် ၵူၼ်းၽၢၼ်ၸိူဝ်းဢမ်ႇပေႃးမီးငိုၼ်းတွင်းၵႃႈၸႂ်ႉၸၢႆႇလႄႈ ဢမ်ႇၸၢင်ႈပၢႆႈ။ ၵမ်ႈၽွင်ႈၵေႃႈပေႃးၵၢင်ၶမ်ႈ ၵႂႃႇပိုင်ႈ ႁူမ်ႈ ၽူၺ်းၼွၼ်းတီႈဝတ်ႉမိင်ႇၵလႃႇယၼ်ႇဢွင်ႇပိူဝ်ႈတႃႇလွင်ႈလွတ်ႈၽေးတူဝ်ၵဝ်ႇ ၼၼ်ႉယဝ်ႉ။တီႈဝတ်ႉမိင်ႇၵလႃႇယၼ်ႇ ဢွင်ႇ ၵေႃႈပေႃးၵၢင်ၶမ်ႈမႃးသိုၵ်းမၢၼ်ႈၶဝ်ၵႂႃႇၵူတ်ႇၸႅတ်ႈမႆၢၾၢင် သေႁဵတ်းႁႂ်ႈၵူၼ်း မိူင်းလွမ်ၵူဝ်ထႅင်ႈ။
ၼႂ်းဝၼ်းထိ 12/11/2015 ၼၼ်ႉသိုၵ်းမၢၼ်ႈၶဝ်ဢွၵ်ႇၵႂၢမ်းသင်ႇဝႃႈၽႂ်တေဢမ်ႇလႆႈဢွၵ်ႇႁိူၼ်းၵႂႃႇတၢင်းလႂ်၊ၵွပ်ႈဝႃႈၶိုၼ်း ၼႆႉ သိုၵ်း တႆးတေမႃးယိုဝ်းႁဝ်းၼႆယဝ်ႉ။ ၼွၵ်ႈသေၼၼ်ႉသိုၵ်းမၢၼ်ႈယင်းႁၢမ်ႈတၢပ်ႈၵူၼ်းမိူင်းၵႂႃႇမႃးၶဝ်ႈ/ ဢွၵ်ႇမိူင်းၼွင်လႄႈ တတ်းပႃးလႅင်းၾူၼ်ႊထႅင်ႈ။ ပဵၵ်ႉသမ်ႉပဵၼ်ၶၢဝ်းပၢတ်ႇၶဝ်ႈသေတႃႉသိုၵ်းမၢၼ်ႈ ႁၢမ်ႈတၢပ်ႈၵူၼ်းဝၢၼ်ႈၵူၼ်းမိူင်းဢမ်ႇႁႂ်ႈၵႂႃႇ သူၼ်ႁႆႈၼႃးပၢတ်ႇၶဝ်ႈၼွၵ်ႈဝဵင်းလႄႈဢဝ်တၢင်းတုၵ်ႉၵိၼ်းယၢပ်ႇၽိုတ်ႇၼႂ်းၵၢၼ်ႁႃလဵင်ႉတွင်ႉပိူဝ်ႉသႂ်ႇၵူၼ်းမိူင်းထႅင်ႈ။
တင်ႈတႄႇၼၼ်ႉမႃးၼႂ်းမိူင်းၼွင်ၼႆႉမီးလွင်ႈဢဝ်ႁူမ်ႇလူမ်ႈၶဵင်ႈၶႅင်။ႁူဝ်ၵူၼ်းမိူင်းၼွင်မွၵ်ႈသွင်ပုၼ်ႈသၢမ်ပုၼ်ႈဢၼ်မီး 6,000 ၼၼ်ႉလႆႈပိုၼ်ႉပွႆႇပႅတ်ႈႁိူၼ်းယေးသေပၢႆႈၽေးသိုၵ်းသိူဝ်လႄႈႁႃတီႈပိုင်ႈႁူမ်ႈၽူၺ်းၸွမ်းတၢင်ႇဝၢၼ်ႈတၢင်ႇဝဵင်း ယူႇ ယဝ်ႉ။ ယွၼ်ႉၵွပ်ႈမီးလွင်ႈဢဝ်မၢၵ်ႇလူင်ယိုဝ်း၊ဢဝ်ႁိူဝ်းမိၼ်ပွႆႇမၢၵ်ႇလူင်းၸူးဝၢၼ်ႈၵူၼ်းဢၼ်ယူႇတၢင်းႁွင်ႇဝဵင်းၼၼ်ႉသေၵူၼ်းပႆၢႈၽေးၵမ်ႈၼမ်ယင်းပႆႇႁတ်းပွၵ်ႈမိူဝ်းၶိုၼ်းဝၢၼ်ႈၵဝ်ႇမိူင်းလင်ၽႂ်မၼ်း။
ၵဝ်ႉငဝ်ႈသုၼ်ႇလႆႈၵူၼ်းၸိုင်ႈတႆးႁဝ်းၶႃႈသႄႉသွမ်းလွင်ႈသိုၵ်းမၢၼ်ႈယိုဝ်းၵႃႈဝႃႈၵႃႈပဵၼ် လႄႈႁဵတ်းႁႂ်ႈမီး လွင်ႈလုသုမ်း ယႂ်ႇ လူင်ၼႂ်းပိုၼ်ႉတီႈၵူၼ်းမိူင်းယူႇသဝ်းၸိူဝ်းၼၼ်ႉႁၢဝ်ႉႁၢဝ်ႉႁႅင်းႁႅင်းယူႇ။ႁဝ်းၶႃႈတုၵ်းယွၼ်းထိုင် ၸၢတ်ႈၸိုင်ႈလုမ်ႈၾႃႉ ႁႂ်ႈဢွၵ်ႇ လၢတ်ႈသႄႉသွမ်းလွင်ႈပၢင်တိုၵ်းၼႆႉသေႁႂ်ႈတုၵ်းယွၼ်းသိုၵ်းမၢၼ်ႈဢွၵ်ႇလၢတ်ႈ သပ်းၸႅင်ႈၼႄလွင်ႈပူၼ်ႉပႅၼ်ပိူင်သိုၵ်းၼႆႉယူႇ။
တွင်ႈထၢမ်ၵူၼ်းမိူင်းၼွင်ဢၼ်ပၢႆႈၽေး
- ၼၢင်းယိင်းဢႃယု 75 ၵူၼ်းမိူင်းၼွင်ပွၵ်ႉ 1 ဢၼ်ပႆၢႈမႃးပိုင်ႈႁူမ်ႈယူႇသဝ်းဝႆႉၼႂ်းဝဵင်းလူင်တူၼ်ႈတီး (တွင်ႈထၢမ်ဝၼ်းထိ 18/11/2015)
“ၽွင်းႁဝ်းၶႃႈလႆႈငိၼ်းသဵင်မၢၵ်ႇၼၼ်ႉၵူၼ်းမိူင်းႁဝ်းၶႃႈၵမ်ႈၼမ်ဢွၼ်ၵၼ်ပၢႆႈၵူႈႁူးၵူႈတၢင်းယဝ်ႉ။ႁဝ်းဢွၼ် ၵၼ်ပၢႆႈ လႄႈဢမ်ႇ တၼ်းလႆႈသင်၊ၶူဝ်းၶွင်ႁဝ်းၶႃႈၵေႃႈဢမ်ႇတၼ်းလႆႈသင်။ မၢၵ်ႇၼမ်ၵႃႈႁိုဝ်ၼႆႁဝ်းၶႃႈပေႃး ဢမ်ႇၸၢင်ႈလၢတ်ႈယဝ်ႉမၼ်းၼမ်ၼႃႇ။ ႁဝ်းၶႃႈၵေႃႈၵူဝ်ၼႃႇသေၽႂ်ၽႂ်ၵေႃႈႁႃတၢင်းပၢႆႈၽႂ်မၼ်းၵူၺ်းၶႃႈ။ႁဝ်းၶႃႈၵေႃႈၵႂင်ၵႂင်ၵႃးၵႃးဢမ်ႇႁူႉဝႃႈတေလႆႈႁဵတ်းၸိူင်ႉႁိုဝ်ယဝ်ႉၽွင်းၼၼ်ႉ။ ၶဝ်ဢဝ်မၢၵ်ႇလူင်ယိုဝ်းၵၢင်ၶမ်ႈ၊ၵၢင်ၼႂ်/ဝၼ်းသမ်ႉဢဝ်ႁိူဝ်းမိၼ်မႃးပွႆႇမိူင်းၼွင်။ ဢၼ်ၶဝ်ဢဝ်ႁိူဝ်းမိၼ်သေပွႆႇ မၢၵ်ႇၼၼ်ႉ မီးႁူဝ်သိပ်းမၼ်းယဝ်ႉ”။
- ၼၢင်းယိင်းမိူင်းၼွင်ဢႃယုမွၵ်ႈ 40 ပွၵ်ႉ 3 ၵေႃႉၼိုင်ႈ၊မိူဝ်ႈလဵဝ်ပိုင်ႈႁူမ်ႈၽူၺ်းယူႇဝႆႉၼႂ်းမိူင်းလၢႆးၶႃႈ (တွင်ႈထၢမ်ဝၼ်းထိ 13/11/2015)
သိုၵ်းမၢၼ်ႈၶဝ်ဢဝ်မၢၵ်ႇလူင်သေယိုဝ်းၶဝ်ႈၼႂ်းဝဵင်းတိၵ်းတိၵ်း။ၶဝ်ဢဝ်ႁိူဝ်းမိၼ်မႃးမွၵ်ႈသၢမ်လမ်းသေပွႆႇမၢၵ်ႇလူင်း ၼႂ်းဝဵင်း။ ၵူၼ်းမီးၵႃႈလႂ်ၵေႃႈၶဝ်ပွႆႇၵႃႈၼၼ်ႈယဝ်ႉ။ ႁဝ်းၶႃႈၵေႃႈၵူဝ်တေႉတေႉ။ႁဝ်းၶႃႈၵေႃႈဢမ်ႇႁတ်း ဢွၵ်ႇႁိူၼ်းႁဝ်း။
ဢမ်ႇမီးၸဝ်ႈၼႃႈတီႈၶဝ်မႃးတူၺ်းမႃးၸွႆႈသင်။သိုၵ်းမၢၼ်ႈၶဝ်ယင်းဢဝ်တိၼ်ပိတ်ႉၽၵ်းတူသေၶဝ်ႈမိူဝ်းသွၵ်ႈႁႃ သိုၵ်းတႆးၼႂ်း ႁိူၼ်းႁဝ်းၶႃႈၸိူဝ်းၼႆႉ။
ၶဝ်လၢတ်ႈဝႃႈသိုၵ်းတႆးယူႇဝႆႉၼႂ်းႁိူၼ်းသူၼႆ။ႁဝ်းၶႃႈလႆႈႁပ်ႉႁွင်း(ဢမၶၢမ်ႇ)ဝႃႈဢမ်ႇမီး တိုၼ်းဝႃႈဢမ်ႇမီး သိုၵ်းတႆး ၼႆဢေႃႈ။ သူၶႂ်ႈသွၵ်ႈၵေႃႈသွၵ်ႈလႃႈၼႂ်းႁိူၼ်းႁဝ်းၼႆဢေႃႈ။ၵမ်းၼၼ်ႉၶဝ်ၵေႃႈၸႂ်ႉၸဝ်ႈႁိူၼ်း ၶုပ်ႉၶဝ်ႇ လူင်းသေထၢမ်ဝႃႈၸွင်ႇသိုၵ်း တႆးမီးၼႂ်းႁိူၼ်းသူ?။ ႁဝ်းၶႃႈၵေႃႈလၢတ်ႈဝႃႈဢမ်ႇမီး။ၶဝ်လၢတ်ႈဝႃႈပေႃးဝႃႈမီး သိုၵ်းတႆးႁဝ်းတေဢဝ်သူတၢႆတင်းႁိူၼ်း ၼႆဝႃႇ။ ႁဝ်းၶႃႈၵေႃႈလၢတ်ႈဝႃႈဢေႃႈဢမ်ႇပဵၼ်သင်ပေႃးဝႃႈ မီးၵေႃႈႁဝ်းၶႃႈၶၢမ်ႇတၢႆတင်းႁိူၼ်းၼႆသေၵမ်းၼၼ်ႉသိုၵ်းမၢၼ်ႈၶဝ်ၵေႃႈ မိူဝ်းသွၵ်ႈႁႃသိုၵ်းတႆး ၼႂ်း ႁိူၼ်းဢမ်ႇႁၼ်သင်လႄႈၶဝ်ၵေႃႈၶိုၼ်းလူင်းႁိူၼ်းၵႂႃႇၸိူင်ႉၼၼ်ဢေႃႈ။
ၶဝ်လွၵ်ႇငိုတ်ႈၵူၼ်းမိူင်းဢေႃႈ။ႁဵတ်းတႄႉၶဝ်ဢမ်ႇႁဵတ်းသင်ၼင်ႇၵဝ်ႇၵွပ်ႈဝႃႈမီးလုၵ်ႈဢွၼ်ႇ။ လုၵ်ႈဢွၼ်ႇၵေႃႈ ႁႆႈတိၵ်းတိၵ်း ၶွင် ၸင်ႇႁႃလႆႈသိပ်းလိူၼ်ၵူၺ်းၶႃႈၼႃႇ။
ဝႆၢးႁဝ်းၶႃႈပႆၢႈယဝ်ႉ (ဝၼ်းထိ 10/11/2015) ၼႂ်းမိူင်းၼွင်ၵေႃႈဢမ်ႇပေႃးမီးၵူၼ်းယူႇယဝ်ႉ။ၵူၼ်းၸိူဝ်းၵိုတ်းၵေႃႈ ဢွၼ်ၵၼ်ၵႂႃႇ ၼွၼ်း တီႈဝတ်ႉမိင်ႇၵလႃႇယၼ်ႇဢွင်ႇ။တီႈၼၼ်ႈၵေႃႈပေႃးၵၢင်ၶမ်ႈမႃးသိုၵ်းမၢၼ်ႈၶဝ်ၵႂႃႇၸႅတ်ႈ မၢႆၾၢင် (မၢတ်ႈပူင်ႇ တိၼ်ႇ) ၵူႈၶမ်ႈၼႆၶႃႈဝႃႇ။
ႁူဝ်ယွႆႈၵမ်ႈၽွင်ႈဢၼ်လႆႈႁပ်ႉႁူႉလွင်ႈလုသုမ်းလႄႈလွင်ႈမၢတ်ႇၸဵပ်းယွၼ်ႉသိုၵ်းမၢၼ်ႈဢဝ်မၢၵ်ႇလူင်ယိုဝ်းလႄႈဢဝ် ႁိူဝ်း မိၼ်ပွႆႇမၢၵ်ႇၼႂ်းမိူင်းၼွင် (ဝၼ်းထိ 09-12/11/2015)
ၵပ်းသိုပ်ႇတွင်ႈထၢမ်
ၸႆၢးႁေႃသႅင် +66 (0) 62- 941-9600 (တႆး၊ဢင်းၵိတ်း)
ၼၢင်းၸၢမ်တွင်း +66 (0)81-603-6655 (ထႆး၊ဢင်းၵိတ်း)
ၸၢႆးၶိုၼ်းမႂ်ႇ +66 (0) 94-638-6759 (မၢၼ်ႈ၊ ဢင်းၵိတ်း)


text:
သူၺ်ႇပျီႇဢေး၊ ဝဵင်း
ဝဵင်းသူၺ်ႇပျီႇဢေး (မၢၼ်ႈ: ရွှေပြည်အေးမြို့ ; ဢိင်းၵလဵတ်ႈ: Shwepyiaye ; သဵင်ဢွၵ်ႇ [sʰòi pyí aé]) ၼႆႉ ပဵၼ်ဝဵင်း ဝဵင်းၼိုင်ႈ ဢၼ်ၶဝ်ႈပႃးၼႂ်း ၸႄႈဝဵင်းႁုင်းမၢၵ်ႇလၢင်း၊ ၸႄႈတွၼ်ႈၶမ်းတီႈ၊ ၸႄႈတိူင်းၸႄႈၵႅင်း၊ မိူင်းမျၢၼ်ႇမႃႇၼၼ်ႉယဝ်ႉ။[1]
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ ႁၢင်ႈၽႅၼ်ႇလိၼ် ၼႄၸႄႈတွၼ်ႈ ၸိူဝ်းမီးတီႈၼႂ်း ၸႄႈတိူင်းၸႄႈၵႅင်း. ယူႇၼိတ်ႉၸတ်းၵၢၼ် လွၼ်ႉၶၢဝ်ႇမျၢၼ်ႇမႃႇ (2016 သႅပ်ႇထႅမ်ႇပႃႇ 21).[permanent dead link]
- All articles with dead external links
- Articles with dead external links since August 2021
- ပွင်ႈၵႂၢမ်း ၸိူဝ်းဢၼ်မီးဝႆႉတီႈၼႂ်း ထႅမ်းပလဵၵ်ႉ ဢၼ်ပႃႇရႃႇမီႇတႃႇဝၼ်းၶၢဝ်း ဢမ်ႇမၢၼ်ႇမႅၼ်ႈး
- Coordinates not on Wikidata
- ပွင်ႈလိၵ်ႈပွတ်းတင်းသဵင်ႈ
- ပွင်ႈလိၵ်ႈပွတ်း ပထဝီႇ ၸႄႈတိူင်းၸႄႈၵႅင်း
- ဝဵင်းၼႂ်းၸႄႈတိူင်းၸႄႈၵႅင်း
- ဝဵင်းၸိူဝ်းမီးၼႂ်း ၸႄႈတွၼ်ႈၶမ်းတီႈ


text:
ဢူၵ်ႉတႂိၼ်း၊ ၸႄႈဝဵင်း
ၸႄႈဝဵင်းဢူၵ်ႉတႂိၼ်း (မၢၼ်ႈ: အုတ်တွင်းမြို့နယ် ; ဢိင်းၵလဵတ်ႈ: Oktwin Township) ၼႆႉ ပဵၼ်ၸႄႈဝဵင်းဢၼ်ၼိုင်ႈ ဢၼ်မီးတီႈ ၸႄႈတွၼ်ႈတွင်ႇငူႇ၊ ၸႄႈတိူင်းပႃႇၵိူဝ်၊ မိူင်းမျၢၼ်ႇမႃႇၼၼ်ႉယဝ်ႉ။[2] ဝဵင်းပၵ်းလုမ်းၸႄႈဝဵင်းၼႆႉ ပဵၼ် ဝဵင်းဢူၵ်ႉတႂိၼ်းယဝ်ႉ။
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ (မေႇ 2015) ၽိုၼ်လိၵ်ႈသဵၼ်ႈမၢႆႁူဝ်ႁိူၼ်း, ၽိုၼ်လိၵ်ႈ သဵၼ်ႈမၢႆႁူဝ်ႁိူၼ်း လႄႈ ႁူဝ်ၼပ်ႉၵူၼ်း ပီ 2014 သွႆ့-2. ၼေႇပျီႇတေႃႇ: ထၢၼ်ၽွင်းလူင် ၵၢၼ်ႁႅင်းငၢၼ်း၊ ၵၢၼ်ၵူတ်ႇထတ်း ၵူၼ်းၶဝ်ႈဢွၵ်ႇမိူင်း လႄႈ ၵၢၼ်ႁူဝ်ၼပ်ႉၵူၼ်းမိူင်း, 55.
- ↑ "Myanmar States/Divisions & Townships Overview Map" Myanmar Information Management Unit (MIMU)


text:
သိုၵ်းမၢၼ်ႈတၵ်းလႆႈပိုတ်ႇလၢတ်ႈသပ်းၸႅင်ႈႁပ်ႉဢဝ်ပုၼ်ႈၽွၼ်းလွင်ႈၶႃႈႁႅမ်ၵူၼ်းမိူင်းၸဵတ်းၵေႃႉတၢႆ
ၽိုၼ်တၢမ်းငဝ်းလၢႆးၵဝ်ႉငဝ်ႈသုၼ်ႇလႆႈၵူၼ်းၸိုင်ႈတႆးမၢႆ 04/2016
ဝၼ်းထိ 13/07/2016
သိုၵ်းမၢၼ်ႈတၵ်းလႆႈပိုတ်ႇလၢတ်ႈသပ်းၸႅင်ႈႁပ်ႉဢဝ်ပုၼ်ႈၽွၼ်းလွင်ႈၶႃႈႁႅမ်ၵူၼ်းမိူင်းၸဵတ်းၵေႃႉတၢႆ ၼႂ်းထုင်ႉဢိူင်ႇမိူင်း ယေႃ
ၵဝ်ႉငဝ်ႈသုၼ်ႇလႆႈၵူၼ်းၸိုင်ႈတႆးႁဝ်းၶႃႈလႆႈတွင်ႈထၢမ်ၵူၼ်းမိူင်းၼႂ်းပိုၼ်ႉတီႈၽူႈၸိူဝ်းလႆႈထူပ်းႁၼ်ပိူင်ပဵၼ်မၼ်းသေလႆႈႁူႉ ၸႅင်ႈလႅင်းဝႃႈၵၢၼ်တၢႆၵူၼ်းမိူင်းၸဵတ်းၵေႃႉၼႂ်းထုင်ႉဢိူင်ႇမိူင်းယေႃၸႄႈဝဵင်းလႃႈသဵဝ်ႈၸႄႈတွၼ်ႈလႃႈသဵဝ်ႈၸိုင်ႈတႆးပွတ်း ႁွင်ႇၼႂ်းလိူၼ်ၵျုၼ်ႊ 2016 ၼၼ်ႉသိုၵ်းမၢၼ်ႈၶဝ်ၵဵဝ်ႇၶွင်ႈၸွမ်း။ၵွပ်ႈၼၼ်ၵဝ်ႉငဝ်ႈသုၼ်ႇလႆႈၵူၼ်းၸိုင်ႈတႆးႁဝ်းၶႃႈတုၵ်း ယွၼ်း ထိုင်လူင်ပွင်ၸိုင်ႈဢၼ် NLD ဢွၼ်ႁူဝ်ႁႂ်ႈဢဝ် လိူင်ႈ လၢဝ်းၶၼ်ၽႂ်းပိူဝ်ႈတႃႇဢဝ်လိူင်ႈသိုၵ်းမၢၼ်ႈၽူႈႁဵတ်းၽိတ်း ၼၼ်ႉႁပ်ႉ တၢင်းၽိတ်းၶဝ်လႄႈၶဝ်ႈ သူႇပိူင် မၢႆမီႈလုမ်းတြႃးဢၼ်ၽဵင်ႇပဵင်း။
ႁူဝ်ယွႆႈၶၵ်ႉတွၼ်ႈလွင်ႈၶႃႈႁႅမ်ၵူၼ်းမိူင်း
လွင်ႈတၢင်းပိူင်ပဵၼ်မၼ်းလႆႈၵိူတ်ႇ/ပဵၼ်ၶိုၼ်ႈတီႈတၢင်းတူၵ်းထုင်ႉဢိူင်ႇမိူင်းယေႃၸႄႈဝဵင်းလႃႈသဵဝ်ႈၸႄႈတွၼ်ႈ လႃႈသဵဝ်ႈၸိုင်ႈ တႆးပွတ်းႁွင်ႇယူႇႁၢင်ႇၵႆမိူင်းယေႃမွၵ်ႈၶိုင်ႈလၵ်း။
မိူဝ်ႈဝၼ်းထိ 25/06/2016 ၼၼ်ႉသိုၵ်းမၢၼ်ႈၶမယတပ်ႉ 362 ဢဵၼ်ႁႅင်းၵူၼ်းမွၵ်ႈ 100 လုၵ်ႉတၢင်းမိူင်းယၢင်း (ဢၼ်ယူႇတၢင်း တူၵ်းမိူင်းယေႃမွၵ်ႈ 6 လၵ်းပၢႆ (10 ၵီႊလူဝ်ႊမဵတ်ႊ) တၢင်းၼမ်ႉၸလၢပ်ႈ-လွႆတဝ်ႇ (တၢင်းႁွင်ႇ) ၸိူဝ်းၼၼ်ႉမႃး။ လုၵ်ႉတီႈမိူင်း ယၢင်းသေသိုၵ်းမၢၼ်ႈၸိူဝ်းၼႆႉသိုပ်ႇပႆတၢင်းလူင်မုင်ႈၸူးမိူင်းယေႃ။ ၽွင်းၶၢဝ်းယၢမ်း 2:30 ဝႆၢးဝၼ်းၽွင်းသိုၵ်းမၢၼ်ႈထႅဝ်တၢင်း ၼႃႈ ၸမ်ႁွတ်ႈၽႅဝ်မိူင်းယေႃထႅင်ႈမွၵ်ႈၶိုင်ႈလၵ်းၼၼ်ႉၶဝ်တေႇ ဢိုတ်းတၢင်းႁၢမ်ႈရူတ်ႊ/ၵႃးၵႂႃႇမႃးၼိူဝ်သဵၼ်ႈတၢင်း။ ရူတ်ႊ/ၵႃး ဢၼ်လုၵ်ႉတၢင်းမိူင်းယေႃမႃး ၸိူဝ်းၼၼ်ႉ ၵေႃႈၸႂ်ႉၵူၼ်းႁေႃႈမၼ်းၵိုတ်းသေထၢမ်ဝႃႈၸွင်ႇႁၼ်သိုၵ်းတႆး? ၵွင်ႈသူ မီးလႂ်? ၸဵမ်ၸိူဝ်းၼႆႉ။ ရူတ်ႊ/ၵႃးရူတ်ႊၶိူင်ႈၸိူဝ်းလုၵ်ႉတၢင်းလႃႈသဵဝ်ႈသေတေၵႂႃႇမိူင်းယေႃၸိူဝ်းၼၼ်ႉ ၵေႃႈၺႃး ၸႂ်ႉၵိုတ်း တီႈတၢင်း ၽေပၢင်ၵေ လူင်မူၼ်းသေ ၸႅတ်ႈထၢမ်မိူၼ်ၵၼ်။ဢမ်ႇပၼ်ရူတ်ႊ/ၵႃးၵႂႃႇမႃးတၢင်းလႂ်၊ရူတ်ႊ/ၵႃးၸိူဝ်းတေ ႁူၼ် ပွၵ်ႈၶိုၼ်း တၢင်းမိူင်းယေႃၵေႃႈဢမ်ႇပၼ်ပွၵ်ႈ။ၽွင်းၼၼ်ႉသိုၵ်းမၢၼ်ႈမီးယူႇၼိူဝ်သဵၼ်ႈတၢင်းဢၼ်ယၢဝ်းၵႆႁၢင်ႇ ၵၼ်မွၵ်ႈလၵ်း ပၢႆၸမ် သွင်လၵ်းၼၼ်ႉယဝ်ႉ။
ၽွင်းၶၢဝ်းယၢမ်းဝၢႆႇ 3:00 မူင်းၼၼ်ႉရူတ်ႊ/ၵႃးရူတ်ႊၶိူင်ႈၸိူဝ်းတိုၵ်ႉၵိုတ်းမီးယူႇၼိူဝ်သဵၼ်ႈတၢင်းၵႃးမွၵ်ႈ 10 လမ်းရူတ်ႊၶိူင်ႈ မွၵ်ႈ 30 ၵိုတ်းၶမ်ဝႆႉယူႇၼိူဝ်သဵၼ်ႈတၢင်းဢၼ်သူႇၸူးမိူင်းယေႃ။မီးၵူၼ်းသွင်ၵေႃႉလုၵ်ႉတၢင်းလႃႈသဵဝ်ႈ ၶီႇရူတ်ႊၶိူင်ႈမႃးၸွမ်း ၵၼ်လမ်းၼိုင်ႈ။ၽွင်းၶဝ် ယူႇႁၢင်ႇသဵၼ်ႈတၢင်းလူင် 5-10 ဝႃးၼၼ်ႉသိုၵ်းမၢၼ်ႈ ႁွင်ႉၸႂ်ႉႁႂ်ႈၶဝ်ၵိုတ်းရူတ်ႊၵူၺ်းၵႃႈၶဝ် ဢမ်ႇ ၵိုတ်းသေသိုပ်ႇ ႁေႃႈ ၵႂႃႇ။သိုၵ်းမၢၼ်ႈဢဝ်ၵွင်ႈယိုဝ်းၶိုၼ်ႈၾႃႉၶဝ်ၵေႃႈဢမ်ႇၵိုတ်းထႅင်ႈလႄႈသိုၵ်းမၢၼ်ႈယိုဝ်းသႂ်ႇၶဝ်သေတိူဝ်ႉ ၺႃး တၢႆထင် တီႈၵမ်း လဵဝ်။လွင်ႈပိူင်ပဵၼ်ၸိူဝ်းၼႆႉၵူၼ်းဢွၵ်ႇတၢင်းၸဝ်ႈရူတ်ႊၸဝ်ႈၵႃးၶဝ်ၸိူဝ်းၺႃးၸႂ်ႉၵိုတ်း ၼိူဝ်သဵၼ်ႈ တၢင်းၼၼ်ႉႁၼ်ၵၼ်ယူႇ။
ၽွင်းၼၼ်ႉပေႃးသိုၵ်းမၢၼ်ႈဢၼ်ထႅဝ်တၢင်းလင်လႆႈငိၼ်းသဵင်ၵွင်ႈယိုဝ်းတၢင်းၼႃႈယဝ်ႉၵေႃႈဢွၼ်ၵၼ်လွမ် ထၢင်ႇဝႃႈၶဝ်ထုၵ်ႇ ပိူၼ်ႈယိုဝ်းၶဝ်ယဝ်ႉၼႆသေဢဝ်ၵွင်ႈဢဝ်မၢၵ်ႇလူင်ၶဝ်ယိုဝ်းလူင်ၵႂႃႇၵူႈႁူးၵူႈတၢင်းယဝ်ႉ။လိူဝ်ၼၼ်ႉၸဝ်ႈရူတ်ႊၵႃးၸိူဝ်းယူႇ ၼိူဝ်သဵၼ်ႈတၢင်းၼၼ်ႉယင်းလႆႈႁၼ်သိုၵ်းမၢၼ်ႈ ၶဝ်ပွႆႇၶိူင်ႈ ထၢႆႇၶႅပ်းႁၢင်ႈၵၢင်ႁၢဝ် (ၻရူၼ်ႊ) ၶဝ်ၶိုၼ်ႈၾႃႉသေသေႃႉႁႃ ထၢႆႇ ၶႅပ်းႁၢင်ႈသိုၵ်းၽူႈၶဵၼ်ၶဝ်ၼႂ်းပိုၼ်ႉတီႈၼၼ်ႉယူႇ။သိုၵ်းမၢၼ်ႈၶဝ်ၵပ်းၶိူင်ႈၸၢၵ်ႈလၢတ်ႈၶဝ်ႁႃၵၼ်သေလၢတ်ႈတေႃႇ ပွင်ႇလႅင်း ၼႄၵၼ်လွင်ႈ ၶဝ်လႆႈ ထူပ်းႁၼ်ၵူၼ်းဝၢၼ်ႈၵူၼ်းသူၼ်ၸိူဝ်းတိုၵ်ႉယူႇၼႂ်းႁႆႈၼႂ်းသူၼ်ၶၢင်ႈတၢင်း တင်းသွင်ၾၢႆႇ သေႁဵတ်း ၵၢၼ်ၶဝ် ၼၼ်ႉယူႇ။ၸွမ်းၶၢင်ႈတၢင်းလူင်ၾၢႆႇၸၢၼ်းၼၼ်ႉတႄႉပဵၼ်သူၼ်မၢၵ်ႇၵဵင်သၢင်းၽေႃး /မၢၵ်ႇၵဵင်ၸလၢႆးလႄႈၶၢင်ႈ သဵၼ်ႈတၢင်းလူင်တၢင်းႁွင်ႇၼၼ်ႉတႄႉပဵၼ်သူၼ်ၶဝ်ႈၵၢပ်ႇၼၼ်ႉယဝ်ႉ။
ဝႆၢးၼၼ်ႉသိုၵ်းမၢၼ်ႈၶဝ်ၶဝ်ႈၵႂႃႇႁႃတိၺွပ်းၵူၼ်းဝၢၼ်ႈၵူၼ်းသူၼ်ၸိူဝ်းတိုၵ်ႉႁဵတ်းၵၢၼ်ယူႇၼႂ်းႁႆႈၼႂ်းသူၼ်။ၵူၼ်းဝၢၼ်ႈ ၵူၼ်း မိူင်းၸိူဝ်းတိုၵ်ႉႁဵတ်းၵၢၼ်ယူႇၼႂ်းႁႆႈၼႂ်းသူၼ်ၼၼ်ႉမီးၶႂ်ႈၸမ်ပၢၵ်ႇၵူၺ်းၵႃႈၵမ်ႈၼမ်ဢွၼ်ၵၼ် ပၢႆႈမႅပ်း သိုၵ်းမၢၼ်ႈၶဝ်ၼၼ်ႉ ယဝ်ႉ။
ၼၢင်းယိင်းၵေႃႉၼိုင်ႈဢၼ်တိုၵ်ႉႁဵတ်းၵၢၼ်ယူႇၼႂ်းသူၼ်ၶဝ်ႈၵၢပ်ႇတၢင်းႁွင်ႇသဵၼ်ႈတၢင်းလူင်ၼၼ်ႉလၢတ်ႈၼႄ လွင်ႈ လႆႈထုၵ်ႇ တိၺွပ်းၸွမ်းၵူၼ်းဝၢၼ်ႈသိပ်းၵေႃႉ (ၼၢင်းယိင်းႁႃႈၵေႃႉလႄႈၵူၼ်းၸၢႆးႁႃႈၵေႃႉ)- “ၽွင်းႁဝ်းၶႃႈတိုၵ်ႉႁဵတ်းၵၢၼ်ယူႇၼႂ်းသူၼ် ၶဝ်ႈၵၢပ်ႇၼၼ်ႉႁဝ်းၶႃႈလႆႈငိၼ်းသဵၼ်ၵွင်ႈသဵင်မၢၵ်ႇယူႇ”။ႁဝ်းၶႃႈၵေႃႈဢွၼ်ၵၼ် ၵႂႃႇ မႅပ်းတီႈထဵင်ၼႂ်းသူၼ်ႁဝ်း။ ဝႆၢးၼၼ်ႉမီးသိုၵ်း မၢၼ်ႈၸုမ်းၼိုင်ႈႁၼ်ႁဝ်းသေပႆမႃးၸူး ႁဝ်းယဝ်ႉၸႂ်ႉႁဝ်း ဢွၵ်ႇထဵင်မႃး။ၶဝ်ထၢမ်ႁဝ်းဝႃႈၸွင်ႇသူႁၼ်သိုၵ်းတႆးလႄႈ ၸွင်ႇငိၼ်း သဵင်ၵွင်ႈ။ ႁဝ်းၶႃႈၵေႃႈ တွပ်ႇဝႃႈ လႆႈငိၼ်းဢိူဝ်ႈ၊လႆႈငိၼ်းသဵင်ၵွင်ႈမေႃးတၢင်းလွႆၼၼ်ႉ။ ၵမ်းၼၼ်ႉႁူဝ်ၼႃႈသိုၵ်းၶဝ်ၵေႃႉ ၼိုင်ႈ ၵေႃႈလၢတ်ႈဝႃႈပေႃးယဝ်ႉၼႆ။ ဝႆၢးၼၼ်ႉၶဝ်ဢဝ်ၵွင်ႈယိုဝ်းၸွမ်းလွႆမွၵ်ႈသီႇႁႃႈၵမ်း။သိုၵ်းမၢၼ်ႈၵမ်ႈၽွင်ႈၵေႃႈတူၺ်း ၵႂႃႇၸွမ်း လွႆၼၼ်ႉယူႇ ၊ၵူၺ်းၵႃႈဢမ်ႇမီးသင်သေၶဝ်ၸင်ႇဢဝ်ႁဝ်းမႃးၸူးသဵၼ်ႈတၢင်းတီႈဢၼ်သိုၵ်းမၢၼ်ႈၵမ်ႈၽွင်ႈပႂ်ႉယူႇဝႆႉ။ တေၵႆ ၵၼ်တင်းတီႈဢၼ်ႁဝ်းၶႃႈႁဵတ်းၵၢၼ်မွၵ်ႈၼိုင်ႈလၵ်း။ ဝႆၢးၼၼ်ႉမွၵ်ႈ 5 ၼႃးထီး ဝႆၢးႁဝ်းၶႃႈထိုင်ၵႂႃႇသဵၼ်ႈတၢင်းၼၼ်ႉယဝ်ႉၶဝ် ၵမ်းၵမ်းထၢမ်ႁဝ်းယူႇ။ဝႆၢးၼၼ်ႉၶဝ်ဢဝ်ဢၢႆႈမွင်ႇလႄႈဢၢႆႈသူၺ်ႇလူႇၵႂႃႇႁၢင်ႇၵႆႁဝ်းဢိတ်းဢွတ်းသေထၢမ်တၢင်းၵႂၢမ်းမၢၼ်ႈ။ဢၢႆႈမွင်ႇလၢတ်ႈဝႃႈမၼ်းဢမ်ႇပွင်ႇၸႂ်/ ၶဝ်ႈၸႂ်ၵႂၢမ်းမၢၼ်ႈၵွပ်ႈဝႃႈမၼ်းပဵၼ်တဢၢင်းၼႆယဝ်ႉ။သိုၵ်းၶဝ်ၵေႃႈလၢၵ်ႈၶဝ်ၵႂႃႇၸူးၽင်ႇႁိုၵ်းႁိမ်းတၢင်းသေဢဝ် ၽႃႇမိုဝ်းပၢပ်းပၼ်ၶဝ်၊ပေႃႉထုပ်ႉၶဝ်၊ဢဝ်သူၼ်ႈၵွင်ႈ ၸိူဝ်းၼႆႉပေႃႉၶဝ်။ဝႆၢးၼၼ်ႉဢဝ်ၸိူၵ်ႈမတ်ႉမိုဝ်း ၶဝ်“ ၼႆယဝ်ႉ။
ၵူၼ်းဢွၵ်ႇတၢင်း(ၸဝ်ႈရူတ်ႊၸဝ်ႈၵႃး)ဢၼ်တိုၵ်ႉၶမ်ဝႆႉယူႇၼိူဝ်သဵၼ်ႈတၢင်းလႆႈႁၼ်ၵူၼ်းဝၢၼ်ႈၸိူဝ်းၼၼ်ႉၺႃးပေႃႉထုပ်ႉယူႇ။ လိူဝ်ၼၼ်ႉၶဝ်ယင်းလႆႈႁၼ်သိုၵ်းမၢၼ်ႈၵႂႃႇႁွင်ႉဢဝ်ၼၢင်းယိင်း 7 ၵေႃႉၸိူဝ်းဢွၼ်ၵၼ်ႁွင်ႉ ႁႆႈသဵင် ပေႃးပၼ်းဢူၼ်လူင် ၵႂႃႇ ၼၼ်ႉယူႇ၊ၼႂ်းၶဝ်ၼၼ်ႉမီးၼၢင်းယိင်းၵေႃႉၼိုင်ႈလႆႈမၢတ်ႇၸဵပ်းယွၼ်ႉၸၢၵ်ႇမၢၵ်ႇ တူၵ်းႁိမ်းၶဝ်ၽွင်းၶဝ်တိုၵ်ႉႁဵတ်း သူၼ်ၶဝ်ႈ ၵၢပ်ႇႁိမ်းလွႆပူႇၼၼ်ႉယဝ်ႉ။မၢၵ်ႇလူင်ဢၼ်သိုၵ်းမၢၼ်ႈယိုဝ်းၵႂႃႇ ၵူႈႁူး ၵူႈတၢင်းၼၼ်ႉမႃးတူၵ်းတႅၵ်ႇႁိမ်းၶဝ်သေ ၵေႃႉ ၼိုင်ႈလႆႈ မၢတ်ႇၸဵပ်း။သိုၵ်းမၢၼ်ႈၵႂႃႇဢဝ်ၶဝ် ဢွၵ်ႇမႃး ၼိူဝ်သဵၼ်ႈတၢင်း သေဢဝ်ယႃသႂ်ႇပၼ်ယဝ်ႉၶိုၼ်းပွႆႇၼၢင်း ယိင်းၸိူဝ်းၼၼ်ႉ ပွၵ်ႈ ႁိူၼ်း။
ၼႂ်းၽွင်းၼၼ်ႉၵူၼ်းဝၢၼ်ႈၵူၼ်းၸၢႆးသၢမ်ၵေႃႉ (ၸၢႆးဢႆၢႈသႆႇ၊ ၸၢႆးဢႆၢႈမွင်ႇလႄႈၸၢႆးဢႆၢႈလွတ်ႈ ၵူၼ်းဝၢၼ်ႈၵိုတ်ႈ)ၶီႇရူတ်ႊ ၶိူင်ႈသေၽႅဝ်ၵႂႃႇ။ၵေႃႉၼိုင်ႈလုၵ်ႉတီႈသူၼ်သေတေပွၵ်ႈႁိူၼ်း၊ ၵေႃႉၼိုင်ႈတေၵႂႃႇႁပ်ႉ မႄႈထဝ်ႈမၼ်းဢၼ်တိုၵ်ႉႁဵတ်းၵၢၼ်၊ ထႅင်ႈၵေႃႉၼိုင်ႈသမ်ႉတေၵႂႃႇႁပ်ႉလုၵ်ႈယိင်းမၼ်းဢၼ်တိုၵ်ႉႁဵတ်းၵၢၼ်မိူၼ်ၵၼ်။ၶဝ်ၵေႃႈလႆႈ ထုၵ်ႇၸႂ်ႉႁႂ်ႈၵိုတ်းလႄႈၸႅတ်ႈ ထၢမ်မိူၼ်ၵၼ်။ ၵူၼ်းၸိူဝ်းၵိုတ်းၶမ်ယူႇၼိူဝ် သဵၼ်ႈတၢင်း ၵေႃႈလႆႈႁၼ် သိုၵ်းမၢၼ်ႈၶဝ် ပေႃႉထုပ်ႉၵူၼ်းဝၢၼ်ႈ ၵူၼ်းသူၼ်ယူႇ။
ၼႂ်းၽွင်းယၢမ်းၼၼ်ႉ ပဵၼ်ႁူဝ်ၶမ်ႈ ၵၢင်ဝၼ်းတူၵ်းၶႂ်ႈလပ်းသိင်ႇမႃးလွႆးလွႆး။ ၽွင်းမွၵ်ႈ 7:30 လပ်းသိင်ႇၸွမ်ႉႁွမ်ႉၼၼ်ႉသိုၵ်း မၢၼ်ႈၵေႃႈၶိုၼ်းပွႆႇပိုတ်ႇပၼ်သဵၼ်ႈတၢင်းဢၼ်ၶဝ်ဢိုတ်းဝႆႉၼၼ်ႉသေပွႆႇႁႂ်ႈၵူၼ်းဢွၵ်ႇတႃႈ ဢွၵ်ႇတၢင်းၶဝ်ၶိုၼ်းသိုပ်ႇၶၢဝ်း တၢင်းၽႂ်မၼ်းယူႇယဝ်ႉ။
ၵူၼ်းဝၢၼ်ႈၵမ်ႈၼမ်ၸိူဝ်းၶဝ်ၺွပ်းမႃးၼၼ်ႉၵေႃႈၶိုၼ်းပွႆႇပၼ်ပွၵ်ႈႁိူၼ်းၶဝ်ၼွၵ်ႈသေၵူၼ်းၸၢႆးႁႃႈၵေႃႉ- ၵူၼ်းၶီႇရူတ်ႊၶိူင်ႈၵူၼ်းဝၢၼ်ႈၵိုတ်ႈသၢမ်ၵေႃႉၵူၼ်းဝၢၼ်ႈၵူၼ်းသူၼ်ထႅင်ႈသွင်ၵေႃႉဢၼ်လႆႈထုၵ်ႇၸႅတ်ႈထၢမ်ႁၢင်ႇၵႆပိူၼ်ႈ။လႆႈႁၼ်သိုၵ်းမၢၼ်ႈဢဝ်ၶဝ်ၵႂႃႇတၢင်းလွႆပူႇၼၼ်ႉယူႇယဝ်ႉ။
ၼၢင်းယိင်းၸၢဝ်းႁႆႈသူၼ်ၵေႃႉၼိုင်ႈလၢတ်ႈဝႃႈ “ႁဝ်းၶႃႈလႆႈႁၼ်သိုၵ်းမၢၼ်ႈၶဝ်ဢဝ်ဢၢႆႈမွင်ႇ၊ လုၵ်ႈပီႈလုၵ်ႈၼွင်ႉႁဝ်း ဢႆၢႈ သူၺ်ႇလူႇ လႄႈတင်းၵူၼ်းၸၢႆးသၢမ်ၵေႃႉ ၵူၼ်းဝၢၼ်ႈၵိုတ်ႈၼၼ်ႉ ဢဝ်ၵႂႃႇၶိုၼ်းတၢင်းလွႆ တၢင်းသူၼ် ဢၼ်ႁဝ်းၶႃႈႁဵတ်း မႃး။ ဝႆၢးၼၼ်ႉၶဝ်ၵေႃႈၶိုၼ်းပွႆႇႁဝ်းပွၵ်ႈႁိူၼ်း ၽိူဝ်ႇႁဝ်းၶႃႈထိုင်ႁိူၼ်းၵေႃႈပေႃးလပ်းသိင်ႇ မီးမွၵ်ႈ 9:00 ၵၢင်ၶမ်ႈၼႆႉ ယဝ်ႉ”ဝႃႈၼႆ။
ၵူၼ်းဝၢၼ်ႈႁႃႈၵေႃႉၼၼ်ႉတႄႉ ဢမ်ႇၸၢင်ႈၶိုၼ်းႁၼ်ၼႃႈၶဝ်ဝႃႈ ၶဝ်တိုၵ်ႉမီးသၢႆၸႂ်ယဝ်ႉ။
လွင်ႈသွၵ်ႈႁႃၵူၼ်းဝၢၼ်ႈဢၼ်ႁၢႆလၢႆ လႄႈႁႃတၢင်းၶဝ်ႈသူႇပိူင်ပဵၼ်ထမ်းတြႃးလွင်ႈထုၵ်ႇမႅၼ်ႈ
ႁူဝ်ၶမ်ႈၼႂ်းဝၼ်းထိ 25/06/2016 ၼၼ်ႉတႄႉၸိူဝ်ႉၶိူဝ်းပီႈၼွင်ႉၵူၼ်းဝၢၼ်ႈႁႃႈၵေႃႉဢၼ်လႆႈထုၵ်ႇတိၺွပ်းၼၼ်ႉ ၵႂႃႇယွၼ်း တၢင်းၸွႆႈထႅမ်တီႈၸဝ်ႈၼႃႈမိူင်းယေႃပိူဝ်ႈတႃႇႁႂ်ႈၸွႆႈမွၵ်ႇလၢတ်ႈပၼ်တီႈသိုၵ်းမၢၼ်ႈႁႂ်ႈပွႆႇပၼ်ၶဝ်ယူႇ။ ၵူၺ်းၵႃႈၸဝ်ႈၼႃႈတီႈ ၶဝ် ဢမ်ႇပေႃးဢဝ်သႂ်ႇၸႂ်ဝႆႉၼၵ်းသင်သေဢမ်ႇပၼ်ႁႅင်းဢဝ်လိူင်ႈၵႂႃႇတၢင်ႇတီႈၸဝ်ႈၼႃႈ တီႈယႄးၶဝ်ၵွပ်ႈဝႃႈမၼ်း ၵဵဝ်ႇၶွင်ႈၸွမ်း သိုၵ်း ၼႆသေသမ်ႉတေလႆႈသဵင်ႈငိုၼ်းတွင်းၸွမ်းထႅင်ႈသင်ဝႃႈတေယိုၼ်ႈလိူင်ႈၼႆယဝ်ႉ။
တၢမ်ၼၢင်းမေးၵေႃႉလႆႈၺႃးၺွပ်းဢဝ်ႁၢႆလၢႆဝႆႉၵေႃႉၼိုင်ႈလၢတ်ႈၼႄဝႃႈ“မိူဝ်ႈဝၼ်းဢၼ်ၶဝ်လႆႈၺႃးတိၺွပ်း ၼၼ်ႉ၊ၶမ်ႈ ၼၼ်ႉ ႁဝ်းၶႃႈၵေႃႈၶတ်းၸႂ်ႁႃတၢင်းတႃႇႁႂ်ႈၸဝ်ႈၼႃႈတီႈၼႂ်းထုင်ႉဢိူင်ႇမိူင်းယေႃၶဝ်ၸွႆႈထႅမ်ယူႇ။ႁဝ်းၶႃႈၵႂႃႇ တီႈ လုမ်းၶဝ် သေ ယွၼ်း တၢင်းၸွႆႈထႅမ်ၵူၺ်းၵႃႈၶဝ်သမ်ႉလၢတ်ႈဝႃႈမၼ်းၶမ်ႈလပ်းသိင်ႇမႃးတိၵ်းတိၵ်း ယဝ်ႉၶဝ်ဢမ်ႇႁတ်းဢွၵ်ႇၵႂႃႇၵွပ်ႈဝႃႈ သိုၵ်းၶဝ် ၸၢင်ႈမႃး” ၼႆယဝ်ႉ။
ၽူႈယႂ်ႇၵူၼ်းလူင်ၼႂ်းဢိူင်ႇမိူင်းယေႃၶဝ်တႄႉၶတ်းၸႂ်ႁႃတၢင်းၸွႆႈထႅမ်ယူႇၶမ်ႈၼၼ်ႉ၊မၼ်းၵေႃႈႁႃတၢင်းၶဝ်ႈထူပ်းၽူႈဢွၼ် ႁူဝ်သိုၵ်းမၢၼ်ႈဢၼ်မႃးယင်ႉတီႈၼႂ်းႁူင်းႁဵၼ်းၸၼ်ႉသုင်မိူင်းယေႃၼၼ်ႉယူႇ။ၵူၺ်းၵႃႈသိုၵ်းမၢၼ်ႈဢၼ်ပႂ်ႉယၢမ်းၼၼ်ႉ သမ်ႉလၢတ်ႈဝႃႈပေႃးၽႂ်မႃးထၢမ်လိူင်ႈၼႆႉတေယိုဝ်းတၢႆၼႆယဝ်ႉ။
ဝႆၢးၼၼ်ႉထႅင်ႈဝၼ်းၼိုင်ႈ မိူဝ်ႈဝၼ်းထိ 26/06/2016 ၼၼ်ႉသိုၵ်းမၢၼ်ႈၶဝ်သမ်ႉပိုၼ်ၽၢဝ်ႇဝႃႈ ၼႂ်းၶၢဝ်း တၢင်းသၢမ် ဝၼ်းႁၢမ်ႈ ဢွၵ်ႇၵႂႃႇႁဵတ်းၵၢၼ်ႁႆႈၼႃးၽႂ်မၼ်း။ ဝၼ်းၼၼ်ႉၵူၺ်းၼင်ႇၵဝ်ႇ ၸဝ်ႈၼႃႈတီႈ လုမ်းပလိၵ်ႊ / ႁူင်းယႄး ၼႂ်းထုင်ႉမိူင်း ယေႃလႄႈ ၽူႈၼမ်းၼႂ်းၽၢႆႇၽွင်းငမ်းထုင်ႉဢိူင်ႇမိူင်းယေႃၶဝ် ႁႃတၢင်းၵပ်းသိုပ်ႇ တွင်ႈထၢမ် ထိုင်ႁူဝ်ၼႃႈသိုၵ်းမၢၼ်ႈပိူဝ်ႈ တႃႇ ပွႆႇပၼ်ၵူၼ်း ဝၢၼ်ႈၵူၼ်းသူၼ် 5 ၵေႃႉဢၼ်ၺႃးၺွပ်းဝႆႉ၊ ၵူၺ်းၵႃႈတၢင်းၾၢႆႇ သိုၵ်းမၢၼ်ႈၶဝ်ၶိုၼ်းပွင်ႇလၢတ်ႈၼႄဝႃႈ ပွႆႇပၼ်ယဝ်ႉ ပွႆႇပၼ် ဝၼ်းထိ 25/06/2016 ၼၼ်ႉယဝ်ႉၼႆ။
လွင်ႈၼႆႉမေးၼၢင်းၵေႃႉလႆႈၺႃးၺွပ်းသေႁၢႆလၢႆဝႆႉၼၼ်ႉၵေႃႉၼိုင်ႈလၢတ်ႈၼႄဝႃႈ“ ၽိူဝ်ႇထိုင်ၵၢင်ၼႂ် (ဝၼ်းထိ 26/06/2016) မႃးၽွင်းႁဝ်းၶႃႈၵႂႃႇၸူးၶဝ် (ၸဝ်ႈၼႃႈတီႈၼႂ်းထုင်ႉဢိူင်ႇမိူင်းယေႃ) ထႅင်ႈၼၼ်ႉၶဝ်လၢတ်ႈဝႃႈ ပႂ်ႉၵမ်းၼိုင်ႈ ပႂ်ႉၵမ်းၼိုင်ႈၼႆသေ ၽွင်းၸဝ်ႈၼႃႈတီႈၶဝ်သိုပ်ႇ/ၵပ်းၾူၼ်ႊၸူးၽူႈမီးၸၼ်ႉသိုၵ်းမၢၼ်ႈၶဝ်ၼၼ်ႉ ၶဝ်လၢတ်ႈဝႃႈ ပေႃးပွႆႇၶဝ်ယဝ်ႉလူး” ၼႆယဝ်ႉ။
ၽွင်းယၢမ်းၼႆႉ ႁူင်းႁဵၼ်းၸၼ်ႉသုင်မိူင်းယေႃ (ၵိင်ႇၽႄ) လႆႈဢိုတ်းႁပ်းဝႆႉၶၢဝ်းတၢင်းသၢမ်သီႇဝၼ်းသေ ႁူင်းယႃ ၵေႃႈထုၵ်ႇ ဢိုတ်းႁပ်းဝႆႉၶၢဝ်းတၢင်းသၢမ်ဝၼ်းမိူၼ်ၵၼ်။ ၵူၼ်းဝၢၼ်ႈၵူၼ်းသူၼ်တႄႉၵဝ်ႁႄၵၼ်တေႉတေႉ ၽွင်း သိုၵ်း မၢၼ်ႈပၵ်းယူႇဝႆႉ ၸူဝ်ႈ ၶၢဝ်းၼႂ်းထုင်ႉဢိူင်ႇမိူင်းယေႃၼႆႉ ထိုင်တီႈသမ်ႉပေႃးဢမ်ႇၶႂ်ႈမီးၽႂ်လႂ် ႁတ်းၵႂႃႇၵၢတ်ႇ ၵႂႃႇသႃးၵၼ်ယဝ်ႉ။
ၽိူဝ်ႇထိုင်ဝၼ်းထိ 29/06/2016 မႃးၵူၼ်းဝၢၼ်ႈၸင်ႇၸၢင်ႈၵႂႃႇႁဵတ်းၵၢၼ်ႁႆႈၼႃးၽႂ်မၼ်းၶိုၼ်းသေ ၵူၼ်းဝၢၼ်ႈ လၢႆလၢႆၵေႃႉ ႁူမ်ႈ ၵၼ်ၵႂႃႇသွၵ်ႈႁႃယဝ်ႉထူပ်းႁၼ်တူဝ်တၢႆၵူၼ်းဝၢၼ်ႈဢၼ်ႁႆၢဝႆႉၼၼ်ႉယဝ်ႉ။ ဢွၼ်တၢင်းတႄႉၶဝ် ထူပ်းႁၼ်တူဝ်တၢႆၵူၼ်း ၶီႇရူတ်ႊ ၶိူင်ႈသွင်ၵေႃႉဢၼ်ၺႃးယိုဝ်းတၢႆၼၼ်ႉမီးယူႇၸွမ်းၶၢင်ႈတၢင်း။ တူဝ်တၢႆၶဝ်သွင် ၵေႃႉၼၼ်ႉၵေႃႈၼၼ်ႉမီးၸွမ်း ၶၢင်ႈတၢင်း သေ ဢဝ်ၶႄလႄႈမႂ်မႆႉႁူမ်ႇဝႆႉ။ ဢွၼ်တၢင်းတႄႉဢမ်ႇမီး ၽႂ်လၢမ်း ႁူႉလႆႈ ဝႃႈၶၢပ်ႈတူဝ်တၢႆသွင်ၵေႃႉ ၼႆႉပဵၼ် ၽႂ်လႂ်။ ၵွပ်ႈၼၼ်ၸင်ႇ ၶိုၼ်း ဢဝ်လိၼ်ထူမ်ပၼ်တီႈၼၼ်ႈယူႇ။ ဝႆၢးၼၼ်ႉၵူၼ်းဝၢၼ်ႈၶဝ်ၶိုၼ်းထူပ်းႁၼ်ၶုမ်လိၼ်ဢၼ်ၸင်ႇႁႃ ၶုတ်းမႂ်ႇမီးယူႇႁိမ်း သူၼ်ၶဝ်ႈၵၢပ်ႇၸွမ်းလွႆပူႇ သေ ထူပ်းႁၼ်တူဝ် တၢႆၵူၼ်းဝၢၼ်ႈဢၼ်ၺႃးတိၺွပ်းႁၢႆလၢႆဝႆႉၼၼ်ႉယဝ်ႉ။
ပႃႈၸၢႆးဢၢႆႈသူၺ်ႇလူႇ လၢတ်ႈၼႄဝႃႈ “ ၽွင်းၶၢဝ်းယၢမ်း 11:00 ၵၢင်ၼႂ်ၼၼ်ႉ ႁဝ်းၶႃႈထူပ်းႁၼ်ၶုမ်လုၵ်းမႂ်ႇမႂ်ႇ သေမဵၼ်တူႇ ဢၼ်မီးယူႇၸွမ်းႁိမ်းႁွမ်းသူၼ်ၶဝ်ႈၵၢပ်ႇတီႈဢၼ်ႁဝ်းၶႃႈႁဵတ်းၵၢၼ်။ ၵွပ်ႈၼၼ်ၵူၼ်းဝၢၼ်ႈၵူၼ်း သူၼ် ႁဝ်းၶႃႈၵမ်ႈၽွင်ႈၶိုၼ်း ၶုတ်းတူၺ်းၶုမ်ၼၼ်ႉ သေလႆႈႁၼ်တူဝ်တၢႆၵူၼ်းယူႇၼႂ်းၼၼ်ႉ။ လၢၼ်ၸၢႆးၶႃႈဢၢႆႈမွင်ႇ တႄႉမီးၼႂ်းၶုမ်ၼိုင်ႈသေ ထႅင်ႈၶုမ်ၼိုင်ႈ တႄႉမီးၵူၼ်းသၢမ်ၵေႃႉ ဢၼ်ပဵၼ်ၵူၼ်းဝၢၼ်ႈၵိုတ်ႈၼၼ်ႉယဝ်ႉ။ ၽွင်းႁဝ်း ၶႃႈႁၼ် တူဝ်တၢႆဢၢႆႈသူၺ်ႇလူႇလႄႈ ဢၢႆႈမွင်ႇ ၼၼ်ႉ တႄႉလႆႈႁၼ်ၶဝ်သႂ်ႇၵူၼ်းလၢႆးသိုၵ်းဝႆႉ ၵူၺ်းၵႃႈဢမ်ႇမီး သၢႆႁတ်ႉ (သၢႆႁၢင်ႉ)။ တီႈသူပ်းၶဝ်ၼၼ်ႉလႆႈႁၼ်ဢဝ်ၽႅၼ်ႇ ၽႃႈၸႅတ်ႉ မတ်ႉ ႁပ်းဝႆႉ။ တီႈဢူၵ်းၸၢႆးသႃႇလူႇၼၼ်ႉ လႆႈႁၼ်မၢၵ်ႇၵွင်ႈသွင်လုၵ်ႈလႄႈတီႈတွင်ႉမၼ်းထႅင်ႈသွင်လုၵ်ႈ။ တီႈႁူဝ် ဢၢႆႈမွင်ႇ သမ်ႉ လႆႈႁၼ်ႁွႆးပေႃႉထုပ်ႉ ၼႆယဝ်ႉ။
ၵူၼ်းဝၢၼ်ႈၵူၼ်းသူၼ်ၼႆႉ ၼုင်ႈသိူဝ်ႈၶူဝ်း ၵူၼ်းမိူင်း ထမ်း မတႃးၵူၺ်း၊ ၵူၺ်းၵႃႈလႆႈထုၵ်ႇဢဝ်ၵူၼ် သိုၵ်း လၢႆးၼၼ်ႉ မႃးသုပ်း သွၼ်ႉသႂ်ႇၵူၼ် ၵူၼ်းမိူင်းၶဝ်ဝႆႉ ယူႇ ယဝ်ႉ။ မေးၼၢင်းၵေႃႉလႆႈထုၵ်ႇၶႃႈတၢႆ ၼၼ်ႉ လၢတ်ႈ ၼႄဝႃႈ“ ၵူၼ် ၼၼ်ႉယႂ်ႇယႂ်ႇသေ ၽိူဝ်ႇ ထွတ်ႇတူၺ်း ၵေႃႈပေႃးလူမ်လူဝ်ႉလူဝ်ႉ။ ၶဝ်သွၼ်ႉၼုင်ႈပၼ်ၸိူင်ႉ ၼၼ် ယဝ်ႉ ၵူၼ်လၢႆးၼၼ်ႉ ဢမ်ႇၸႂ်ႈၵူၼ်းမၼ်း”။ လိူဝ်ၼၼ်ႉ သိုၵ်းၶဝ်ယင်းဢဝ်ၵူၼ်လၢႆးသိုၵ်း ၼၼ်ႉ သုပ်း သႂ်ႇ ပၼ်တီႈ တူဝ်တၢႆၵူၼ်းဝၢၼ်ႈၵိုတ်ႈထႅင်ႈ ၵေႃႉ ၼိုင်ႈ။
ဝၼ်းထိ 02/07/2016 လႆႈၸတ်းပၢင်ႁႅၼ်းသွမ်းလူႇပၼ်ၶဝ်တီႈဝတ်ႉ/ၵျွင်းဝိႁႃရ ထုင်ႉမိူင်းယေႃၵႂႃႇ။ လႆႈၽိတ်ႈ ပၢင်းထိုင် သင်ၶ ၸဝ်ႈသီႇဝတ်ႉ ႁူမ်ႈပႃးဝတ်ႉဢၼ်ယူႇၼႂ်းလႃႈသဵဝ်ႈဝတ်ႉၼိုင်ႈ။ ပၢင်ႁႅၼ်းသွမ်းပၼ် ၶဝ်ၼႆႉလႆႈ ၸတ်းတၢင်းၾၢႆႇ ပုတ်ႉ/ ၾၢႆႇတႆး လႄႈၾၢႆႇၶရိတ်ႉ တၢမ်ႁိတ်ႈႁွႆးတႆးလႄႈတဢၢင်းၶဝ်ၵႂႃႇယဝ်ႉ။ ၼႂ်းဝၼ်းထိ 02/07/2016 ၼၼ်ႉသိုၵ်းမၢၼ်ႈတပ်ႉ ၶမယ 362 ၶဝ်ၵေႃႈဢွၵ်ႇယၢၼ်မိူင်းယေႃၵႂႃႇ။ ဢမ်ႇၸႂ်ႈဝႃႈ တေႃႇထိုင်ဝၼ်းထိ 04/07/2016 ၵွၼ်ႇၸင်ႇတေႁူႉဝႃႈ တူဝ်တၢႆ ၵူၼ်းသွင်ၵေႃႉ (ၵူၼ်းဝၢၼ်ႈသွင်ၵေႃႉ ဢၼ်ၺႃး ယိုဝ်းတၢႆ ၽွင်းၶီႇရူတ်ႊၶိူင်ႈ) ၼၼ်ႉပဵၼ်ၽႂ်လႂ်။ ၵူၼ်းၸၢႆးသွင်ၵေႃႉ ၼေႃႇၻိၼ်ႇ လႄႈ ၸၢႆးလႃႉၼၼ်ႉ ပဵၼ်ပီႈၼွင်ႉၵၼ် ၶဝ်ပဵၼ် ၵူၼ်းဝၢၼ်ႈၼမ်ႉယၢဝ်လႃႈသဵဝ်ႈ။ ၶႃသွင်ၵေႃႉပီႈၼွင်ႉတေၵႂႃႇတၢင်းမိူင်းယေႃ ပၢင်ႁႅဝ် ပိူဝ်ႈတႃႇၵႂႃႇၶႆႈႁႃ ၼၢင်းမေး ၸၢႆးၼေႃႇ ၻိၼ်ႇ ဢၼ်ၽၢတ်ႇယၢၼ်ၵၼ်ဝႆႉၶၢဝ်းတၢင်းႁိုင်လၢႆဝၼ်းသေ ပႆႇၶိုၼ်းပွၵ်ႈ ႁိူၼ်း၊ ထႅင်ႈလွင်ႈၼိုင်ႈ ၵေႃႈယွၼ်ႉ လူဝ်ႇတၢင်းၸွႆႈ ထႅမ်တေၽုၵ်ႇတေသွမ်ႈၵွပ်ႈထိုင်ၶၢဝ်း ၾႃႉၾူၼ် တူၵ်း လႄႈထိုင်ၶၢဝ်းလူဝ်ႇ ၽုၵ်ႇလူဝ်ႇ သွမ်ႈၸဵမ်ၸိူဝ်းၼႆႉ။
ဢွၼ်တၢင်းတႄႉဢမ်ႇထၢင်ႇဝႃႈၶဝ်ႁၢႆလၢႆ၊ ၵူၺ်းၵႃႈယဵပ်ႇၶဝ်ႈၸဝ်ႉလိူၼ်ၵျူႊလၢႆႊမႃး ၽွင်းၶႃသွင်ၵေႃႉပီႈၼွင်ႉၵေႃႈ ဢမ်ႇပွၵ်ႈ ႁိူၼ်းၶိုၼ်းၼၼ်ႉ ပီႈၼွင်ႉတၢင်းလင်ၶဝ်ၵေႃႈ လွမ်မႆႈၸႂ်ဝႃႈယူဝ်ၶႄးပဵၼ်ၶဝ်ႁိုဝ်ဢၼ်ၵဵဝ်ႇၸွမ်းလိူင်ႈ လၢဝ်းဢၼ်ပဵၼ်ၼႂ်း ထုင်ႉ မိူင်းယေႃ။ ၵွပ်ႈၼၼ် ထိုင်ဝၼ်းထိ 04/07/2016 မႃးၸိူဝ်ႉၶိူဝ်းပီႈၼွင်ႉၶႃသွင်ၵေႃႉ ႁႃႈၵေႃႉ ႁူမ်ႈတင်းပီႈဢၢႆႈၶဝ်၊ ၼွင်ႉၸၢႆးၶဝ် လႄႈဢၢဝ်ၶဝ်ၸင်ႇဢွၼ်ၵၼ်ၵႂႃႇႁႃၶဝ်တၢင်းမိူင်းယေႃယူႇယဝ်ႉ။
ၶဝ်ၵႂႃႇၸူးတီႈၵူၼ်းၸၢႆးသွင်ၵေႃႉၶီႇရူတ်ႊၶိူင်ႈၼၼ်ႉထုၵ်ႇၺႃးယိုဝ်းသေ တွင်းလႆႈၶူဝ်းၶွင်ဢၼ်ၶႃသွင်ၵေႃႉပီႈၼွင်ႉ ၵႆႉသႂ်ႇၵႆႉပႃး တူၵ်းမၢၵ်ႇမိူဝ်ဝႆႉၼိူဝ်လိၼ်ၼိူဝ်ၶၢင်ႈတၢင်းၼၼ်ႉယဝ်ႉ။
ဢၢဝ်ၶဝ်လၢတ်ႈဝႃႈ “ႁဝ်းၶႃႈလႆႈႁၼ်မၢၵ်ႇႁူဝ်ၶဝ်၊ မၢၼ်ႇတႃၶဝ်၊ ဢႅပ်ႇငိုၼ်းၶဝ်၊ ၶႅပ်းတိၼ်ၶဝ်ၸိူဝ်းၼႆႉ၊ ၵွပ်ႈၼၼ် ႁဝ်းၶႃႈၵေႃႈ တိုၼ်းယုမ်ႇယမ်ဝႃႈဢၼ်ၺႃးယိုဝ်းတၢႆၼၼ်ႉပဵၼ်ၶဝ်ယဝ်ႉ။ လိူဝ်ၼၼ်ႉႁဝ်းၶႃႈထၢမ်ႁႃတူၺ်း သၢႆပီႈသၢႆၼွင်ႉ ၶဝ်တၢင်းလႂ် ၵေႃႈ ဝႃႈဢမ်ႇႁၼ်မႃးမီးယူႇၸွမ်းႁိူၼ်းၶဝ်။ ႁဝ်းၶႃႈပွၵ်ႈမိူဝ်းၶိုၼ်းတီႈဝၢၼ်ႈသေ မိူဝ်းလၢတ်ႈၼႄပူႇၵႄႇဝၢၼ်ႈ လွင်ႈၼႆႉ၊ ႁဝ်း ၶႃႈၵေႃႈဢဝ်လိူင်ႈၼႆႉသေၵႂႃႇတၢင်ႇဝႆႉတီႈလုမ်းပလိၵ်ႊမၢႆ 1 ဢၼ်လူ လွမ် တူၺ်းထိုင်ၵူၼ်းဝၢၼ်ႈၼႂ်း ထုင်ႉဢိူင်ႇ ဢီႇၼႆၢး ၸႄႈ ဝဵင်းလႃႈသဵဝ်ႈ။ ၸဝ်ႈၼႃႈတီႈၶဝ် ၵေႃႈႁပ်ႉ ဢဝ်လိူင်ႈၼႆႉဝႆႉပဵၼ် “လိူင်ႈၵူၼ်းႁႆၢ” ၼႆသေၶိုၼ်းပၼ်တၢင်း ႁၼ်ထိုင် ႁႂ်ႈႁဝ်း ၶႃႈဢဝ် လိူင်ႈၼႆႉၵႂႃႇတၢင်ႇ တီႈႁူင်းပလိၵ်ႊမၢႆ 2 ၼႂ်းဝဵင်းလႃႈသဵဝ်ႈလူင်ယူႇယဝ်ႉ။
ထိုင်မႃးဝၼ်းထိ 06/07/2016 ၼၼ်ႉၵေႃႉပဵၼ်ဢၢဝ်လႄႈၸိူဝ်ႉၶိူဝ်းပီႈၼွင်ႉၶိုၼ်းၵႂႃႇတီႈမိူင်းယေႃထႅင်ႈၵမ်းၼိုင်ႈပႃးတင်းတႅၼ်း ၽွင်း ပႃႇတီႇႁူဝ်သိူဝ်လႄႈၽူႈသိုဝ်ႇၶၢဝ်ႇၶဝ်။ၵမ်းၼႆႉၶဝ်ၵႂႃႇၶုတ်းတူၺ်းၶုမ်လိၼ် ဢၼ်ထူမ်ဝႆႉ တူဝ်တၢႆ ၵူၼ်း ၼၼ်ႉယဝ်ႉ။ ပဵၵ်ႉသမ်ႉတူဝ်တၢႆၶဝ်ၼၼ်ႉၼဝ်ႈလၢၼ်ႈသေဢမ်ႇႁၼ်ယဝ်ႉၵေႃႈၵေႃႉပဵၼ်ဢၢဝ်ၶဝ် တႄႉတိုၵ်ႉတွင်းလႆႈသိူဝ်ႈၶူဝ်းဢၼ်လၢၼ် မၼ်းသႂ်ႇၼၼ်ႉယူႇ။
ၼႂ်းဝၼ်းၼႆႉၶဝ်ဢဝ်လိူင်ႈၼႆႉၵႂႃႇတၢင်ႇတီႈလုမ်းပလိၵ်ႊမၢႆ 2 တီႈလႃႈသဵဝ်ႈ။ၶဝ်ၵႂႃႇၸွမ်းတႅၼ်းၽွင်းပႃႇတီႇႁူဝ်သိူဝ်၊ပူႇၵႄႇဝၢၼ်ႈၶဝ်လႄႈထဝ်ႈဝၢၼ်ႈထဝ်ႈၼႃးၶဝ်ၸိူဝ်းၼႆႉ။ၶဝ်လႆႈၵႂႃႇထူပ်းၵႅမ်ၽူႈၵွၼ်းႁူင်းပလိၵ်ႊၵေႃႉႁပ်ႉဝႆႉလိူင်ႈလၢဝ်း၊ ၵူၺ်းၵႃႈပႆႇပွင်ႇ လၢတ်ႈသင်ၶိုၼ်းဝႃႈတေႁဵတ်းႁိုဝ်တေႃႇ။မၼ်းလၢတ်ႈဝႃႈတေၶိုၼ်းၽတ်း (ၼတ်ႉ)/ႁွင်ႉၶိုၼ်း ထႅင်ႈၵမ်းၼိုင်ႈၼႆယဝ်ႉ။
ႁူဝ်ယွႆႈလွင်ႈၵူၼ်းဝၢၼ်ႈဢၼ်ထုၵ်ႇၶႃႈတၢႆ
လွင်ႈသိုၵ်းမၢၼ်ႈတုမ်ႉတွပ်ႇၵူၼ်းမိူင်းၶိုၼ်း
မိူဝ်ႈတႄႇမၼ်းတႄႉ မီးၽူႈမီးၸၼ်ႉသုင်ၾၢႆႇသိုၵ်းမၢၼ်ႈၶဝ် ႁႃတၢင်းပိူဝ်ႈတႃႇတွပ်ႇထဵင်လိူင်ႈၼႆႉသေ ႁႃတၢင်းတႃႇ ဢဝ်လိူင်ႈ ၼႆႉပိူဝ်ႈသႂ်ႇပၼ်ၸုမ်းမိၵ်ႇၵွင်ႈၵၢင်ႇၸၢဝ်းၶိူဝ်းၸိူဝ်းတေႃႇသူႈၶဝ်ယူႇ။
မိူဝ်ႈဝၼ်းထိ 02/07/2016 ၼၼ်ႉလိၵ်ႈၽိုၼ်ၶၢဝ်ႇသိုဝ်ႇၶၢဝ်ႇ မျႃႉဝၻီႇဢၼ်သိုၵ်းမၢၼ်ႈၵုမ်းၵမ်ၶဝ်ဢွၵ်ႇႁၢႆးငၢၼ်း လၢတ်ႈဝႃႈ လႆႈထူပ်းႁၼ်တူဝ်တၢႆၵူၼ်းၸဵတ်းၵေႃႉ ဝႆၢးသိုၵ်းမၢၼ်ႈပဵၼ်ပၢင်တိုၵ်းၸွမ်းတပ်ႉသိုၵ်းၸိုင်ႈတႆး SSA လႄႈတပ်ႉသိုၵ်း ပူတ်းပွႆႇ ၸိူဝ်ႉၸၢတ်ႈတဢၢင်း TNLA ႁိမ်းမိူင်းယေႃ ၼႆယဝ်ႉ။ ၼႂ်းႁႆၢးငၢၼ်းၼၼ်ႉယင်းလၢတ်ႈ ပႃးဝႃႈၶၢပ်ႈတူဝ်တၢႆၼၼ်ႉ ပဵၼ်တူဝ်တၢႆ ၾၢႆႇၽူႈၶဵၼ် ဢၼ်ထူပ်းႁၼ်ၸွမ်းငိုၼ်းမၢၼ်ႈ (1.9 လၢၼ်ႉၵျၢပ်ႈ)သေ မီးယႃမႃႉ (2,000 မဵတ်ႉ) ၼိူဝ်ၼၼ်ႉဝႃႈၼႆ။ ၶဝ်လၢတ်ႈ ဝႃႈ တူဝ်တၢႆထႅင်ႈႁႃႈၵေႃႉၼၼ်ႉလႆႈႁူပ်ႉထူပ်းႁၼ်မီးပႃး ၶိူင်ႈၵွင်ႈၵၢင်ႇ ၼႂ်းပိုၼ်ႉတီႈပဵၼ်ပၢင်တိုၵ်းၼၼ်ႉသေ ပဵၼ်ၸိူဝ်းတူဝ် တၢႆဢၼ်ၶဝ်တိုၵ်ႉသွၵ်ႈႁႃယူႇၼၼ်ႉယဝ်ႉၼႆ။ ၶၢဝ်ႇဢၼ်ၼႆႉၵေႃႈဢွၵ်ႇတၢင်းလိၵ်ႈၽိုၼ်ၶၢဝ်ႇလူင်ပွင်ၸိုင်ႈမၢၼ်ႈ သၢႆလႅင်း မၢၼ်ႈ (The New Light of Myanmar) ၶဝ်လၢတ်ႈဝႃႈ (“သိုၵ်းလူင်ပွင်ၸိုင်ႈမၢၼ်ႈတိုၵ်ႉသိုပ်ႇသွၵ်ႈ ႁႃၵူၼ်းၸိူဝ်းထၢင်ႇထိူမ် ဝႆၢးထူပ်းႁၼ်ၶၢပ်ႈတူဝ်တၢႆၸဵတ်းၵေႃႉၼႂ်းမိူင်းယေႃ”) ဝႃႈၼႆ။
ၵူၺ်းၵႃႈသိုဝ်ႇၶၢဝ်ႇၵမ်ႈၼမ်တိုၼ်းတႅမ်ႈဝႃႈၵၢၼ်ၶႃႈႁႅမ်တၢႆၵူၼ်းမိူင်းၼၼ်ႉသိုၵ်းမၢၼ်ႈတိုၼ်းမီးလွင်ႈၵဵဝ်ႇၶွင်ႈၼႆယဝ်ႉ။ ၵွပ်ႈပိူဝ်ႈ ၼၼ် ပိူဝ်ႈတႃႇပဵၼ်ၵၢၼ်တုမ်ႉတွပ်ႇလွင်ႈၸိူဝ်းၼႆႉၼၼ်ႉ မိူဝ်ႈဝၼ်းထိ 03/07/2016 ၽွင်းၶၢဝ်း ယၢမ်း 11:30 ပွတ်းၼႂ်ၼၼ်ႉ ၸွမ်ႁၢၼ်ၵျေႃႇၵျေႃႇၸူဝ်းၵႅမ်ၽူႈၵွၼ်းတိူင်းသိုၵ်း ၸဵင်ႇႁွင်ႇဝၼ်းဢွၵ်ႇလႃႈသဵဝ်ႈ၊ ပႃးတင်းၸဝ်ႈႁၢၼ်ၵျီႇဝိၼ်းလႄႈၶုၼ်သိုၵ်း ဝိၼ်းၵျေႃႇၶဝ်ၸိူဝ်းၼႆႉမႃးႁူပ်ႉထူပ်းပီႈၼွင်ႉၵူၼ်းၺႃးၶႃႈတၢႆၸိူဝ်း ၼၼ်ႉၼႂ်းမိူင်းယေႃ။ မႃးထူပ်းတီႈလုမ်းၽွင်းငမ်းမိူင်းယေႃ။ ၽွင်းပၢင်ႁူပ်ႉထူပ်းၼႆႉဢမ်ႇပၼ်ထၢႆႇၶႅပ်းႁၢင်ႈသင်။ ပၢင်ႁူပ်ႉထူပ်းၼႆႉမီး ၽူႈပႄၽႃသႃၵေႃႉၼိုင်ႈ၊ၽူႈၼမ်းၼႂ်းၾၢႆႇ ၽွင်း ငမ်းမိူင်းယေႃၵေႃႉၼိုင်ႈလႄႈႁူဝ်ၼႃႈၸဝ်ႈ ၼႃႈတီႈပလိၵ်ႊ မိူင်းယေႃ ၶဝ်ၸိူဝ်းၼႆႉမႃးထွမ်ႇၸွမ်း။ တၢင်းၾၢႆႇၵူၼ်း ဝၢၼ်ႈ ၵေႃႈမီးမႄႈၵူၼ်းဢၼ်ၺႃးၶႃႈတႆၢ ၼၼ်ႉ 2 ၵေႃႉလႄႈ မႄႈမၢႆႈၵူၼ်း ၺႃးၶႃႈတႆၢၼၼ်ႉ 4 ၵေႃႉၸိူဝ်းၼႆႉ။ ၸဝ်ႈၼႃႈ တီႈၾၢႆႇသိုၵ်း မၢၼ်ႈၶဝ်ၼၼ်ႉ ၵေႃႈထၢမ်ထိုင်ပိူင်ပဵၼ်ႁဵတ်ႇၵၢၼ် ဢၼ်ၵိူတ်ႇ /ပဵၼ်ၶိုၼ်ႈၼႂ်းဝၼ်းထိ 25/06/2016 ၼၼ်ႉယဝ်ႉ။ၶဝ်ထၢမ် ပီႈၼွင်ႉ ၸိူဝ်ႉၶိူဝ်းၵူၼ်းၺႃးၶႃႈတႆၢၼၼ်ႉၵမ်းၵေႃႉၵေႃႉ။လိုၼ်းသုတ်းၶဝ်လၢတ်ႈဝႃႈၶဝ်ယုမ်ႇဝႃႈၵူၼ်းဢၼ်ၺႃးၶႃႈ တၢႆၼၼ်ႉ ပဵၼ်ၵူၼ်းမိူင်းၽၵ်းၵႃႇထမ်းမတႃး (ယူဝ်းယူဝ်း)တေႉၼႆယူႇယဝ်ႉ။ ၸိူဝ်ႉၶိူဝ်းပီႈ ၼွင်ႉၶဝ်ၵေႃႈ ဢုၼ်ႇၸႂ်မႃးဢိတ်းၼိုင်ႈ ၵွပ်ႈဝႃႈ ၶဝ် ၵေႃႈတိုၼ်း ပဵၼ်ၵူၼ်းဝၢၼ်ႈၽၵ်းၵႃႇထမ်းမတႃးမႃးယူႇၸဵမ်လႂ်ယဝ်ႉ။
ဝႆၢးၼၼ်ႉၵႅမ်ၽူႈၵွၼ်းတိူင်းၸွမ်ႁၢၼ်ၵျေႃႇၵျေႃႇၸူဝ်းၼၼ်ႉၵေႃႈဢဝ်ငိုၼ်းၸွႆႈပၼ်ပီႈၼွင်ႉၼႃႈႁိူၼ်းၵူၼ်းၸိူဝ်း ၺႃးၶႃႈတႆၢ ၼၼ်ႉၵေႃႉလၢႆ300,000 ၵျၢပ်ႈ၊ၵူၺ်းၵႃႈလၢတ်ႈဝႃႈဢၼ်ၼႆႉဢမ်ႇၸႂ်ႈ “ၵႃႈသၢႆႈတႅၼ်း” လႄႈဢမ်ႇၵဵဝ်ႇၶွင်ႈၸွမ်းလွင်ႈ မႃး တွင်ႈ ထၢမ်တူၺ်းၼႆႉသင်ၼႆ။မၼ်းလၢတ်ႈဝႃႈမၼ်းမႃးၼၼ်ႉတႃႇမႃးၸွပ်ႇထၢမ်တူၺ်း ၶေႃႈမုၼ်းလွင်ႈတၢင်း မၼ်းသေ တႅမ်ႈ မၢႆၵူၺ်း၊ဢၼ်ၵူၼ်းဝၢၼ်ႈၶဝ်လၢတ်ႈၸိူဝ်းၼႆႉၵေႃႈတေလႆႈၸႅတ်ႈတူၺ်း ထႅင်ႈၵမ်းၼိုင်ႈၵွၼ်ႇတႃႇတေလႆႈ ၶေႃႈဢၼ် ထုၵ်ႇ မႅၼ်ႈၸိုဝ်ႈၸႂ်ႈမၼ်းၼႆယဝ်ႉ။မၼ်းယင်းလၢတ်ႈဝႃႈၶၵ်ႉတွၼ်ႈမၼ်းတႄႉယင်းပႆႇယဝ်ႉငိုၼ်းဢၼ်ပၼ်ၼႆႉၵေႃႈပဵၼ် ငိုၼ်း သုၼ်ႇ တူဝ်ၵူၺ်းၵွပ်ႈဝႃႈမႃးႁၼ်ၼႃႈလုၵ်ႈလၢင်း ၼၢင်းမေး ၸိူဝ်ႉၶိူဝ်းပီႈၼွင်ႉၸိူဝ်းလႆႈလုတၢႆၵႂႃႇသေငိၼ်းဢီးလူလုၵ်ႈ ဢွၼ်ႇ ၸိူဝ်း တိုၵ်ႉၵိုတ်းဝႆႉတၢင်းၼွင်ႈတၢင်းလင်ၼႆယဝ်ႉ။ငိုၼ်းဢၼ်မၼ်းမႃးပၼ်ၼၼ်ႉတင်းသဵင်ႈတင်းမူတ်းတေမႅၼ်ႈမွၵ်ႈ 1,500,000 ၵျၢပ်ႈယူႇယဝ်ႉ။မၼ်းလၢတ်ႈတီႈၵူၼ်းဝၢၼ်ႈ ၶဝ်ဝႃႈ “လွင်ႈၸိူဝ်းၼႆႉတေဢမ်ႇႁႂ်ႈၵိူတ်ႇၶိုၼ်ႈပဵၼ်ထႅင်ႈ” ဝႃႈၼႆ။
ပဵၵ်ႉသမ်ႉ ပဵၼ်ၶေႃႈၵႂၢမ်းၵႅမ်ၽူႈၵွၼ်းတိူင်းလၢတ်ႈၸိူင်ႉၼၼ်သေတ ၵူၼ်းဝၢၼ်ႈၵူၼ်းသူၼ်ၶဝ်တႄႉယင်းတိုၵ်ႉ လွမ်ၵူဝ်လွင်ႈ သိုၵ်းမၢၼ်ႈဢၼ်ပၼ်ႇပုတ်ႈလႅၵ်ႈလၢႆႈၵၼ်ၼႂ်းပိုၼ်ႉတီႈၼၼ်ႉယူႇ။ ပီႈၼွင်ႉၵူၼ်းဝၢၼ်ႈၸိူဝ်းၺႃးၶႃႈ တၢႆၼၼ်ႉၵေႃႈဢမ်ႇႁူႉ ဝႃႈ သိုၵ်းမၢၼ်ႈၶဝ်ပၼ်တၢမ်ႇသၢႆသိုၵ်းမၢၼ်ႈဢၼ်ၶႃႈႁႅမ်ၵူၼ်းဝၢၼ်ႈတၢႆၼၼ်ႉယဝ်ႉႁိုဝ် ဢမ်ႇႁူႉ။ ၶဝ်တႄႉလၢတ်ႈဝႃႈၶႂ်ႈ လႆႈလွင်ႈ ပိူင်ပဵၼ်ထမ်းတြႃးထုၵ်ႇမႅၼ်ႈၼၼ်ႉယူႇယဝ်ႉ။
ထုၵ်ႇလႆႈပူတ်းပႅတ်ႈလွၵ်းပိူင်ပၼ်ႇတူင်ႇဢၼ်ဢမ်ႇဢဝ်တၢင်းၽိတ်းၵူၼ်းသိုၵ်းႁဵတ်းၽိတ်းၼၼ်ႉၶၼ်ၽႂ်း
တၢမ်ၼင်ႇဢၼ်ၵဝ်ႉငဝ်ႈသုၼ်ႇလႆႈၵူၼ်းၸိုင်ႈတႆးလႆႈတွင်ႈထၢမ်သေ လႆႈႁူပ်ႉႁၼ်လၵ်းထၢၼ် (သၢၵ်ႈသေႇ) ဝႃႈ သိုၵ်းမၢၼ်ႈ ၶမယတပ်ႉ 362 ၼႆႉႁဵတ်းၽိတ်းတၢမ်ၼင်ႇပႃႈတႂ်ႈၼႆႉ
- ၶဝ်ယိုဝ်းတၢႆၵူၼ်းမိူင်းသွင်ၵေႃႉဢၼ်ၶီႇရူတ်ႊၶိူင်ႈယွၼ်ႉၸႂ်ႉၵိုတ်းလႄႈဢမ်ႇၵိုတ်း
- ၶဝ်ယိုဝ်းၵွင်ႈလူင်ၵႂႃႇၵူႈႁူးၵူႈတၢင်းၸွမ်းပိုၼ်ႉတီႈဢၼ်ၵူၼ်းမိူင်းတိုၵ်ႉႁဵတ်းၵၢၼ်ၸွမ်းႁႆႈၸွမ်းသူၼ်သေႁဵတ်း ႁႂ်ႈ ၵူၼ်းမိူင်းလႆႈမၢတ်ႇၸဵပ်းၸွမ်း
- ၶဝ်တိၺွပ်း၊ပေႃႉထုပ်ႉလႄႈၶႃႈႁႅမ်တၢႆၵူၼ်းဝၢၼ်ႈၽၵ်းၵႃႇထမ်းမတႃး 5 ၵေႃႉသေဢဝ်ၵူၼ်လၢႆးသိုၵ်းသုပ်းသႂ်ႇပၼ် ၵူၼ်းဝၢၼ်ႈဢၼ်တၢႆၼၼ်ႉသၢမ်ၵေႃႉပိူဝ်ႈတႃႇႁႂ်ႈမိူၼ်ၵူၼ်းသိုၵ်း။
ၵဝ်ႉငဝ်ႈသုၼ်ႇလႆႈၵူၼ်းၸိုင်ႈတႆးသၢၼ်ၶတ်းလိူင်ႈလၢဝ်းပိူင်ပဵၼ်ၼႆႉ၊ လွင်ႈၸဝ်ႈၼႃႈတီႈၸၼ်ႉသုင်ၶဝ်ႁႃတၢင်း ႁူမ်ႇငမ်း ဢိၵ်ႇ တင်းလွင်ႈၸဝ်ႈၼႃႈတီႈၶဝ် ယူႇဢမ်ဢိုတ်းဢမ်ဢိုဝ်ႈတႃႇၶဝ်ႈၸွႆႈထႅမ်လိူင်ႈၼႆႉ။
ၵဝ်ႉငဝ်ႈသုၼ်ႇလႆႈၵူၼ်းၸိုင်ႈတႆး တုၵ်းယွၼ်းထိုင်လူင်ပွင်ၸိုင်ႈဢၼ် NLD ဢွၼ်ႁူဝ်ဢဝ်လိူင်ႈလၢဝ်းပၼ်ပိူဝ်ႈတႃႇ ဢဝ်ၽူႈ ၸိူဝ်းပူၼ်ႉပႅၼ်ၸိူဝ်းၼႆႉၶဝ်ႈသူႇလွၵ်းပိူင်တၢင်းၵၢၼ်ပဵၼ်ထမ်းတြႃးၽဵင်ႇပဵင်းလႄႈပူတ်းယႃႉပႅတ်ႈ လွၵ်း ပိူင်ဢၼ်ဢမ်ႇဢဝ် တၢင်းၽိတ်းၵူၼ်းသိုၵ်းႁဵတ်းၽိတ်း ဢၼ်လွၵ်ႇငိုတ်ႈၸၢတ်ႈပၢၼ်ၵူၼ်းမိူင်းၽၵ်းၵႃႇ ထမ်းမတႃး တင်းမိူင်းၼၼ်ႉယဝ်ႉ။
ၵပ်းသိုပ်ႇတွင်ႈထၢမ်
ၼၢင်းၸၢမ်တွင်း +66: (0) 81-630-6655 (ဢင်းၵိတ်း၊ တႆး၊ ထႆး)
ၸၢႆးႁေႃသႅင် +66: (0) 62- 941-9600 (ဢင်းၵိတ်း၊ တႆး)
ၸၢႆးၶိုၼ်းမႂ်ႇ +66: (0) 94-638-6759 (ဢင်းၵိတ်း၊ မၢၼ်ႈ)


text:
လိုမ်
လိုမ် ဢၼ်ဝႃႈၼႆႉ ပဵၼ် ၶွပ်ႇလႅၼ်လိၼ်ဢၼ်ယႂ်ႇသေပိူၼ်ႈ ဢၼ်လႆႈမၵ်းမၼ်ႈဝႆႉ ၸွမ်းလူၺ်ႈသၢႆငၢႆၼမ်ႉလိၼ်ႁိၼ်ၽႃသေဢမ်ႇၵႃး ၸွမ်းလူၺ်ႈပႃး ၽိင်ႈၸၢဝ်းၶိူဝ်းၵူၼ်းသေၵေႃႈ လႆႈၸႅၵ်ႇဝႆႉလၢႆပွတ်းလၢႆတွၼ်ႈၼၼ်ႉယဝ်ႉ။ လွင်ႈမၵ်းမၼ်ႈ ၸွမ်းလူၺ်ႈ ပၢႆးပထဝီႇဝႃႈတႄႉ တေလႆႈမီး ၵွင်းလိၼ် ဢၼ်ၵႂၢင်ႈၶႂၢင်သေ ဢၼ်ၼိုင်ႈ လႄႈ ဢၼ်ၼိုင်ႈၼႆႉ တေလႆႈမီး ၼမ်ႉ(ပၢင်ႇလၢႆႇသမ်ႇမုၵ်ႉတရႃႇ) ၶႅၼ်ႈၵၼ် ၼႆယဝ်ႉ။ ယွၼ်ႉၼၼ်လႄႈ တီႈ ၵမ်ႇၽႃႇလူင်ၼႆႉ တေၸၢင်ႈၸႅၵ်ႇၽႄလဵပ်ႈႁဵၼ်းလႆႈ လိုမ်လူင် ၸဵတ်းလိုမ်ယူႇယဝ်ႉ။ ၸိူဝ်းၼၼ်ႉတႄႉ (ဢဝ်သႅၼ်းယႂ်ႇတေႃႇလဵၵ်ႉ) လိုမ်ဢေးသျႃး၊ လိုမ်ဢႃႇၾရိၵ၊ လိုမ်ဢမႄႇရိၵႁွင်ႇ၊ လိုမ်ဢမႄႇရိၵၸၢၼ်း၊ လိုမ်ဢႅၼ်ႇတၢၵ်ႈတီးၵႃႈ၊ လိုမ်ယူးရူပ်ႉ လႄႈ လိုမ်ဢေႃႉသထရေးလီးယႃး ၸိူဝ်းၼႆႉယဝ်ႉ။[1] "ၵူၼ်းၵမ်ႉၼမ် လႆႈမၢႆတွင်းဝႆႉဝႃႈ လိုမ် 7 လိုမ် ဢေးသျႃး၊ ဢႃႇၾရိၵ၊ ဢမႄႇရိၵႁွင်ႇ၊ ဢမႄႇရိၵၸၢၼ်း၊ ဢႅၼ်ႇတၢၵ်ႇတီးၵႃႇ၊ ယူးရူပ်ႉ လႄႈ ဢေႃးၸထရေးလီးယႃး ၼႆသေတႃႉ မၢင်ပွၵ်ႈမၢင်လႂ် ဢဝ် ယူးရူပ်ႉ လႄႈ လိုမ်ဢေးသျႃး ႁူမ်ႈၵၼ်သေ ႁွင်ႉဝႃႈ ယူႇရေးသျႃး ပဵၼ်လိုမ်ၼင်ႇဢၼ်လဵဝ်ယဝ်ႉ။"
ႁူဝ်ၼပ်ႉ လိုမ်[မႄးထတ်း | မႄးထတ်းငဝ်ႈငႃႇ]
ၵပ်းၵၢႆႇလူၺ်ႈ ႁူဝ်ၼပ်ႉလိုမ်သေ ၵႃႈတီႈ ဢွင်ႈတီႈၵမ်ႇၽႃႇၵူႈတီႈတီႈၼႆႉ မၵ်းမၢႆဝႆႉၵူႈမဵဝ်းမဵဝ်းယူႇယဝ်ႉ။
တၢင်းၵႂၢင်ဢေႇရိယႃႇ လႄႈ ႁူဝ်ၼပ်ႉၵူၼ်း[မႄးထတ်း | မႄးထတ်းငဝ်ႈငႃႇ]
လွၵ်းသဵၼ်ႈမၢႆ ဢၼ်ၼႄဝႆႉၽၢႆႇတႂ်ႈၼႆႉ ပဵၼ် လွင်ႈဢဝ် ဢေႇရိယႃႇ လႄႈ ႁူဝ်ၼပ်ႉၵူၼ်း ၼိူင်းၼႄၵၼ်ဝႆႉ လိုမ်ဢၼ်လႂ်ဢၼ်ၼၼ်ႉယဝ်ႉ။ (ဢဝ် ဢေႇရိယႃႇ ၶပ်ႉဝႆႉ ၼမ် တေႃႇ ဢေႇယဝ်ႉ)[13]
ဢေႇရိယႃႇၼင်ႇလိၼ် ႁင်း လိုမ်တင်းသဵင်ႈၼႆႉ ပဵၼ် 148,647,000 လွၵ်းၵီႇလူဝ်ႇမီႇတႃႇ (57,393,000 လွၵ်းလၵ်း)သေ၊ ပဵၼ် 29.1% ႁင်ႈ ၽိဝ်ၼႃႈၵမ်ႇၽႃႇ (510,065,600 လွၵ်းၵီႇလူဝ်ႇမီႇတႃႇ ဢမ်ႇၼၼ် 196,937,400 လွၵ်းလၵ်း) ယဝ်ႉ။ ႁူဝ်ၼပ်ႉၵူၼ်း တီႈ လိုမ်တင်းသဵင်ႈၼႆႉ လႆႈလၢမ်းတူၺ်း ပိူင်လိူင်းမၼ်း ပဵၼ် ႁူမ်ႈ 7,000,000,000 ယဝ်ႉ။
လွင်ႈလၢၵ်ႇလၢႆး ၸိုဝ်ႈလိုမ်လူင် တီႈၵမ်ႇၽႃႇ[မႄးထတ်း | မႄးထတ်းငဝ်ႈငႃႇ]
တီႈၵမ်ႇၽႃႇၼႆႉ လိုမ်ဢၼ်မၵ်းမၼ်ႈဝႆႉ ပဵၼ်တၢင်းၵၢၼ်ၼႆႉ မီး 7 လိုမ်သေ ၸိုဝ်ႈလိုမ်လူင် 7 လိုမ် ဢၼ်တႅမ်မၢႆၼင်ႇ ဢိင်းၵလဵတ်ႈၼၼ်ႉ တူဝ်မႄႈလိၵ်ႈ တၢင်းၼႃႈ လႄႈ တၢင်းလင်ၼၼ်ႉ လႆႈမိူၼ်ၵၼ် လၢၵ်ႇလၢႆးဝႆႉယူႇ။
- Asia (လိုမ်ဢေးသျႃး)
- Africa (လိုမ်ဢႃႇၾရိၵ)
- America (North) (လိုမ်ဢမႄႇရိၵႁွင်ႇ)
- America (South) (လိုမ်ဢမႄႇရိၵၸၢၼ်း)
- Antarctica (လိုမ်ဢႅၼ်ႇတၢၵ်ႈတီးၵႃႈ)
- Europe (လိုမ်ယူးရူပ်ႉ)
- Australia (လိုမ်ဢေႃးသထရေးလီးယႃး)
လိုမ်ဢေးသျႃး(Asia)[မႄးထတ်း | မႄးထတ်းငဝ်ႈငႃႇ]
လိုမ်ဢၼ်ယႂ်ႇသေပိူၼ်ႈၼႆႉ ပဵၼ် လိုမ်ဢေးသျႃးယဝ်ႉ။ ဢေႇရိယႃႇတင်းသဵင်ႈၼႆႉ မီး 43,810,582 လွၵ်းၵီႇလူဝ်ႇမီႇတႃႇ (15,915,360.3 လွၵ်းလၵ်း) သေ မီး ႁူဝ်ပၢၵ်ႇ 30 တၢင်းၵႂၢင်ႈလိၼ်ၵမ်ႇၽႃႇသေ မီး ႁူဝ်ပၢၵ်ႇ 8.6 လိၼ်ၵမ်ႇၽႃႇယဝ်ႉ။ တီႈၼႂ်းလိုမ်ဢေးသျႃးၼႆႉ မီးဝႆႉ မိူင်း 42 မိူင်းသေ ထုင်ႉမၼ်း လႆႈၸႅၵ်ႇဝႆႉ ဢေးသျႃးပွတ်းၵၢင် (5 မိူင်း)၊ ဢေးသျႃးပွတ်းဢွၵ်ႇ (6 မိူင်း)၊ ဢေးသျႃးပွတ်းတူၵ်း (12 မိူင်း)၊ ဢေးသျႃးပွတ်းၸၢၼ်း (8 မိူင်း)၊ ၸဵင်ႇၸၢၼ်းဝၼ်းဢွၵ်ႇဢေးသျႃး (11 မိူင်း) ၼႆယဝ်ႉ။
ဢေးသျႃးပွတ်းၵၢၼ်[မႄးထတ်း | မႄးထတ်းငဝ်ႈငႃႇ]
မိူင်း 5 မိူင်း တီႈ ဢေးသျႃးပွတ်းၵၢင်ၼႆႉ
- ၵႃႇၸၢၵ်ႈသတၼ်ႇ
- ၵႃႇၵိတ်ႈသတၼ်ႇ
- တႃႇၵျီႇၵီႇသတၼ်ႇ
- တၢၵ်ႈမႅၼ်ႇၼီႇသတၼ်ႇ လႄႈ
- ဢူႇၸပႄႉၵိတ်ႇသတၼ်ႇ ၸိူဝ်းၼႆႉယဝ်ႉ။
ဢေးသျႃးပွတ်းဢွၵ်ႇ[မႄးထတ်း | မႄးထတ်းငဝ်ႈငႃႇ]
မိူင်း 6 မိူင်း တီႈ ဢေးသျႃးပွတ်းၵၢင်ၼႆႉ
- မိူင်းၶႄႇ (ၶဝ်ႈပႃး ႁွင်းၵွင်း လႄႈ မႃႇၵၢဝ်ႈ)
- ၵျႃႇပၢၼ်ႇ
- ၵၢဝ်းလီၸၢၼ်း
- ၵၢဝ်းလီႁွင်ႇ
- မူင်ႇၵူဝ်းလီးယႃး
- ထၢႆႇဝၢၼ်း (ၶႄႇၶဝ်ၵူၺ်းႁွင်ႉဝႃႈ ၶႄႇထၢႆႇပေႇ ၼႆသေ မၵ်းမၼ်ႈဝႃႈ ပဵၼ်ထုင်ႉ ဢၼ်ၶတ်းၸႂ် တႃၽႄဢွၵ်ႇမိူင်းၼႆယဝ်ႉ။ ၵူၺ်းၵႃႈဝႃႈ ယွၼ်ႉမီးဝႆႉ လွင်ႈၵပ်းသိုပ်ႇၽွင်းတၢင်၊ တပ်ႉသိုၵ်း၊ လူင်ပွင်ၸိုင်ႈ၊ ၵူၼ်းမိူင်း၊ ၶွပ်ႉၼမ်ႉလႅၼ်လိၼ် ၸိူဝ်းၼႆႉလႄႈ လႆႈဢဝ်မၼ်းသႂ်ႇဝႆႉတီႈၼႂ်း သဵၼ်ႈမၢႆမိူင်းယူႇယဝ်ႉ။)
ဢေးသျႃးပွတ်းတူၵ်း[မႄးထတ်း | မႄးထတ်းငဝ်ႈငႃႇ]
မိူင်း 11 မိူင်း တီႈ ဢေးသျႃးပွတ်းၵၢင်ၼႆႉ
- ပႃႇရဵၼ်း
- ၶႃႇတႃႇ
- ဢီႇရၢၵ်ႈ
- ဢီႇရၢၼ်း
- သေႃႇတီႇဢႃႇရေးပီးယႃး
- ဢူဝ်ႇမၢၼ်ႇ
- မိူင်းႁူမ်ႈတုမ် ၸဝ်ႈၾႃႉ ဢႃႇရၢပ်ႈ (ယူႇဢေႇဢီး)
- ၵျေႃႇတၼ်ႇ
- ယႄႇမႅၼ်ႇ
- ၶူႇဝဵတ်ႈ
- လႄႇပႃႇၼွၼ်ႇ
- သီးရီးယႃး ၸိူဝ်းၼႆႉယဝ်ႉ။
ဢိတ်ႇသရေး ၼႆႉ မိူဝ်ႈတႄႇမၼ်း ၶဝ်ႈပႃးဝႆႉတီႈၼႂ်း လိုမ်ဢေးသျႃးသေတႃႉ ဝၢႆးလင်မႃး ၶၢႆႉသၢႆမၢႆသႂ်ႇၸူးတီႈၼႂ်း လိုမ်ယူးရူပ်ႉယူႇယဝ်ႉ။
ဢေးသျႃးပွတ်းၸၢၼ်း[မႄးထတ်း | မႄးထတ်းငဝ်ႈငႃႇ]
မိူင်း 11 မိူင်း တီႈ ဢေးသျႃးပွတ်းၵၢင်ၼႆႉ
- ဢိၼ်းတီးယႃး
- သီႇရိလင်းၵႃ
- ပင်းၵလႃးတဵတ်ႈ
- ၼေႇပေႃး
- ၽူႇတၢၼ်ႇ
- ပႃႇၵိတ်ႈသတၼ်ႇ
- ဢႃႇၾၵၢၼ်ႇၼီႇသတၢၼ်ႇ
- မေႃႇတိပ်ႈ ၸိူဝ်းၼႆႉယဝ်ႉ။
ငဝ်ႈတႄႇမၼ်းၼၼ်ႉ မိူင်းပႃႇၵိတ်ႇသတၼ်ႇ ပွတ်းဢွၵ်ႇ လႄႈ ပွတ်းတူၵ်းၼႆႉ လႆႈလွင်ႈလွတ်ႈလႅဝ်းသဝ်းၶေႃၸွမ်း ဢိၼ်းတီးယႃး ၵႃႈတီႈ ဢိင်းၵလဵတ်ႈၶဝ်သေတႃႉ ဝၢႆးလင်မႃး ပႃႇၵိတ်ႈသတၼ်ႇပွတ်းဢွၵ်ႇၼႆႉ ၸႅၵ်ႇဢွၵ်ႇတီႈ ပႃႇၵိတ်ႈသတၼ်ႇပွတ်းတူၵ်းသေၵေႃႈ တႄႇတင်ႈပဵၼ် ပင်းၵလႃးတဵတ်ႈယူႇယဝ်ႉ။
ဢေးသျႃးၸဵင်ႇၸၢၼ်းဝၼ်းဢွၵ်ႇ[မႄးထတ်း | မႄးထတ်းငဝ်ႈငႃႇ]
မိူင်း 11 မိူင်း တီႈ ဢေးသျႃးပွတ်းၵၢင်ၼႆႉ
- မျၢၼ်ႇမႃႇ
- ထႆး
- မလေးသျႃး
- သိင်ႇၵႃႇပူဝ်ႇ
- ဝႅတ်ႉၼမ်း
- ဢိၼ်ႇတူဝ်ႇၼီးသျႃး
- ၵမ်ႇပေႃးတီးယႃး
- လၢဝ်း
- ၾီႇလိပ်ႈပိၼ်း
- ပရူႇၼၢႆး
- တီႇမေႃးပွတ်းဝၼ်းဢွၵ်ႇ (တီႇမေႃးလႅတ်ႉသတိတ်ႉ) ၸိူဝ်းၼႆႉယဝ်ႉ
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ Continents: What is a Continent?. National Geographic. Archived from the original on 29 June 2009။ Retrieved on 10 January 2015။
- ↑ (2005, Golson Books Ltd.) in R. W. McColl: 'continents' - Encyclopedia of World Geography, Volume 1, 215. Retrieved on 2012-06-26. “လိုမ်ဢႃႇၾရိၵ လႄႈ လိုမ်ဢေးသျႃးၼႆႉ ယွၼ်ႉဢဝ်တင်းၵုၼ်ယွၼ်ႇၸူးဢႅတ်ႉသေ ၸပ်းဢိူမ်ႈၵၼ်ဝႆႉလႄႈ ဢၼ်ပဵၼ် ယူးရူပ်ႉ၊ ဢႃႇၾရိၵ လႄႈ ဢေးသျႃးၼႆႉ မၢင်ပွၵ်ႈမၢင်လႂ် ႁွင်ႉဝႃႈ ဢႃႇၾရူဝ်ႇ-ယူႇရေးသျႃး ဢမ်ႇၼၼ် ယူႇရႃႇၾရေးသျႃး ၼႆယဝ်ႉ။”
- ↑ 3.0 3.1 2001. New York: Columbia University Press - Bartleby.
- ↑ Océano Uno, Diccionario Enciclopédico y Atlas Mundial, "Continente", page 392, 1730. ISBN 84-494-0188-7
- ↑ Los Cinco Continentes (The Five Continents), Planeta-De Agostini Editions, 1997. ISBN 84-395-6054-0
- ↑ [1] Older/previous official Greek Paedagogical Institute 6th grade Geography textbook (at the Wayback Machine), 5+1 continents combined-America model; Pankosmios Enyklopaidikos Atlas, CIL Hellas Publications, ISBN 84-407-0470-4, page 30, 5+1 combined-America continents model; Neos Eikonographemenos Geographikos Atlas, Siola-Alexiou, 6 continents combined-America model; Lexico tes Hellenikes Glossas, Papyros Publications, ISBN 978-960-6715-47-1, lemma continent (epeiros), 5 continents model; Lexico Triantaphyllide online dictionary , Greek Language Center (Kentro Hellenikes Glossas), lemma continent (epeiros), 6 continents combined-America model; Lexico tes Neas Hellenikes Glossas, G.Babiniotes, Kentro Lexikologias (Legicology Center) LTD Publications , ISBN 960-86190-1-7, lemma continent (epeiros), 6 continents combined-America model.
- ↑ 7.0 7.1 "Continent". Encyclopædia Britannica. 2006. Chicago: Encyclopædia Britannica, Inc.
- ↑ World, National Geographic - Xpeditions Atlas. 2006. Washington, DC: National Geographic Society.
- ↑ Atlas of Canada
- ↑ The New Oxford Dictionary of English. 2001. New York: Oxford University Press.
- ↑ "Continent Archived 2009-10-28 at the Wayback Machine.". MSN Encarta Online Encyclopedia 2006.. 2009-10-31.
- ↑ "Continent". McArthur, Tom, ed. 1992. The Oxford Companion to the English Language. New York: Oxford University Press; p. 260.
- ↑ "Total Population – Both Sexes". World Population Prospects, the 2010 Revision. United Nations Department of Economic and Social Affairs. 28 June 2011. Retrieved 24 October 2011. (Per linked individual article definitions, North America includes UN population estimates for North America, Central America and Caribbean; Australia includes Australia and Papua New Guinea.)
- ↑ Non-permanent, varies. See also: Demographics of Antarctica. Antarctica Archived 2018-12-25 at the Wayback Machine.. CIA World Factbook. March 2011 data. Retrieved December 24, 2011.
- ↑ Forbes пpoиrHopиpoBaл MockBy. www.irn.ru.


text:
ၵၼီႇ၊ ၸႄႈဝဵင်း
ၸႄႈဝဵင်းၵၼီႇ (မၢၼ်ႈ: ကနီမြို့နယ် ; ဢိင်းၵလဵတ်ႈ: Kani Township ; သဵင်ဢွၵ်ႇ [Zewaeng Kani]) ၼႆႉ ပဵၼ်ၸႄႈဝဵင်းဢၼ်ၼိုင်ႈ ဢၼ်မီးတီႈ ၸႄႈတွၼ်ႈယိၼ်းမႃႇပိၼ်ႇ၊ ၸႄႈတိူင်းၸႄႈၵႅင်း၊ မိူင်းမျၢၼ်ႇမႃႇၼၼ်ႉယဝ်ႉ။[2] ဝဵင်းပၵ်းလုမ်းၸႄႈဝဵင်းၼႆႉ ပဵၼ် ဝဵင်းၵၼီႇယဝ်ႉ။
ၼႃႈလိၼ် လႄႈ လႅၼ်လိၼ်[မႄးထတ်း | မႄးထတ်းငဝ်ႈငႃႇ]
ၽၢႆႇႁွင်ႇၼႆ့ မီးဝႆႉ ၸႄႈဝဵင်းမိူင်းၵၢင်း၊ ၸႄႈဝဵင်းယေႇဢူး၊ ၽၢႆႇတူၵ်းၼႆႉ မီးဝႆႉ ၸႄႈဝဵင်းမိူင်းၵၢင်း လႄႈ ၸႄႈဝဵင်းၵၢၼ်ႉၵေႃး၊ ၽၢႆႇၸၢၼ်း မီးဝႆႉ ၸႄႈဝဵင်းပလႄး၊ ၸႄႈဝဵင်းယိၼ်းမႃႇပိၼ်ႇ လႄႈ ၽၢႆႇဢွၵ်ႇၼႆႉ ဢိူမ်ႈၸပ်းၵၼ်ဝႆႉတင်း ၸႄႈဝဵင်းပုတလိၼ်ႇ၊ ၸႄႈဝဵင်းတီႇပႄးယိၼ်းယဝ်ႉ။ ၼမ်ႉၶၢင်တွင်း ၼႆႉ လုၵ်ႉဢဝ် ၽၢႆႇႁွင်ႇ လႆလတ်းလူင် ၽၢႆႇၸၢၼ်း ၵႃႈတီႈၼႂ်း ၸႄႈဝဵင်းၵၼီႇၼၼ်ႉယဝ်ႉ။ ပွတ်းၽၢႆႇတူၵ်း ၼမ်ႉၶၢင်တွင်းၼၼ်ႉ သၼ်လွႆ လႄႈ လွႆ လိူင်ႇၼမ်သေ ပွတ်းၽၢႆႇဢွၵ်ႇၼႆႉ ပဵၼ် ပၢင်ႇပဵင်းယဝ်ႉ။ ၸိူဝ်းပဵၼ် သၼ်လွႆမႁူႇ၊ လွႆပူင်ႇ၊ လွႆလႅတ်ႉပၢၼ်ႇ ၸိူဝ်းဢၼ်မီးဝႆႉ တီႈၼႂ်းၸႄႈဝဵင်းၵၼီႇၼႆႉ လုၵ်ႉဢဝ် ၽၢႆႇၸၢၼ်း ၵၢႆၸူး ၽၢႆႇႁွင်ႇယူႇယဝ်ႉ။
ပိူင်ၽွတ်ႈႁႅၼ်းဝဵင်း[မႄးထတ်း | မႄးထတ်းငဝ်ႈငႃႇ]
ဝဵင်းၵၼီႇၼႆႉ ဢဝ် ပွၵ်ႉ 3 ပွၵ်ႉ လႄႈ ဝၢၼ်ႈ 187 ဝၢၼ်ႈသေ ၽွတ်ႈႁႅၼ်းဝႆႉယဝ်ႉ။
ပၢႆးမၢၵ်ႈမီး လႄႈ ပၢႆးၽုၵ်ႇသွမ်ႈ[မႄးထတ်း | မႄးထတ်းငဝ်ႈငႃႇ]
ၸႄႈဝဵင်းၵၼီႇၼႆႉ မီးဝႆႉတီႈၼႃႈလိၼ်ပွတ်းမႆႈသေ ပေႃးဢဝ်ပၢႆးမၢၵ်ႈမီးဝႃႈ ႁၢမ်ႉၼၢၼ်းၶိုၼ်ႈယႂ်ႇဝႆႉယဝ်ႉ။ ၵူၼ်းမိူင်းၸိူဝ်းယူႇသဝ်းတီႈၼႂ်း ၸႄႈဝဵင်းၼႆႉ ဢွၼ်ၵၼ်ႁဵတ်းၵၢၼ်ၽုၵ်ႇသွမ်ႈ ပဵၼ်ပိူင်လူင်ယဝ်ႉ။ လုၵ်ႉတီႈ ၸႄႈဝဵင်းၵၼီႇ ပေႃးတေၵႂႃႇၸူး ဝဵင်းမူင်ႇယႂႃႇၼႆႉ ၸၢင်ႈၵႂႃႇလႆႈၸွမ်း သၢႆတၢင်းလိၼ်၊ သၢႆတၢင်းၼမ်ႉသေ ပဵၼ်ၸႄႈဝဵင်း ဢၼ်သဵၼ်ႈတႃႈသၢႆတၢင်းၶႅမ်ႉလီယဝ်ႉ။ ႁူဝ်ၼပ်ႉၵူၼ်း 69% ၼႆႉ ႁဵတ်းၵၢၼ်ၽုၵ်ႇသွမ်ႈ ပဵၼ်ပိူင်လူင်ယဝ်ႉ။ ၵုၼ်ႇသိၼ်ဢၼ်ဢွၵ်ႇတီး ၸႄႈဝဵင်းၵၼီႇၼႆႉ ပဵၼ် ၶူဝ်းဢွၵ်ႇၼမ်ႉမၼ်းသေ သူင်ႇၶၢႆႇၸူးတီႈ ဝဵင်းမူင်ႇယႂႃႇ ၼမ်သေပိူၼ်ႈယဝ်ႉ။
လွင်ႈလၢၵ်ႇလၢႆး[မႄးထတ်း | မႄးထတ်းငဝ်ႈငႃႇ]
ၵၼီႇ-ၵၼႄး ၼႆသေ လိုဝ်းလင်ၵိုၵ်းၵၼ်ဝႆႉယဝ်ႉ။ ၸဝ်ႈသြႃႇၵၼီႇ သူၺ်ႇတဵင်ႇတေႃႇ ဢသျိၼ်ႇသေႃးၽိတ ဢၼ်ပဵၼ်ၸဝ်ႈရႁၢၼ်းတႃႇ ၸဝ်ႈသြႃႇလူင်ၼၼ်ႉ ပဵၼ်ၵူၼ်းၸႃႇတိ ဝၢၼ်ႈၵၢၼ်းၽျူႇ၊ ၸႄႈဝဵင်းၵၼီႇယဝ်ႉ။
ယူင်ႉသၢင်ႈပိုၼ်ႉထၢၼ်[မႄးထတ်း | မႄးထတ်းငဝ်ႈငႃႇ]
တီႈၸႄႈဝဵင်းၵၼီႇၼႆႉ ယေးငိုၼ်းလူင်ပွင်ၸိုင်ႈ ပိုတ်ႇဝႆႉ 2 ဢၼ်ယဝ်ႉ။ တီႈၸႄႈဝဵင်းၵၼီႇၼႆႉ ႁူင်းႁဵၼ်းၸၼ်ႉသုင် မီး 8 ႁူင်း၊ ႁူင်းႁဵၼ်းၸၼ်ႉၵၢင် မီး 11 ႁူင်း၊ ႁူင်းႁဵၼ်းၸၼ်ႉငဝ်ႈ မီႈ 119 ႁူင်းယဝ်ႉ။ ႁူင်းယႃၵူၼ်းမိူင်း 1 ဢၼ်၊ ႁူင်းယႃဢိူင်ႇ 3 ဢၼ်၊ ႁွင်ႈပၢႆးယူႇလီ မီးဝႆႉ 8 ဢၼ်ယဝ်ႉ။ တၢင်းလူတ်ႉၵႃးပိူင်လူင် တီႈ ၸႄႈဝဵင်းၵၼီႇၼႆႉ
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ (မေႇ 2015) ၽိုၼ်လိၵ်ႈသဵၼ်ႈမၢႆႁူဝ်ႁိူၼ်း, ၽိုၼ်လိၵ်ႈ သဵၼ်ႈမၢႆႁူဝ်ႁိူၼ်း လႄႈ ႁူဝ်ၼပ်ႉၵူၼ်း ပီ 2014 သွႆ့-2. ၼေႇပျီႇတေႃႇ: ထၢၼ်ၽွင်းလူင် ၵၢၼ်ႁႅင်းငၢၼ်း၊ ၵၢၼ်ၵူတ်ႇထတ်း ၵူၼ်းၶဝ်ႈဢွၵ်ႇမိူင်း လႄႈ ၵၢၼ်ႁူဝ်ၼပ်ႉၵူၼ်းမိူင်း, 54.
- ↑ "Myanmar States/Divisions & Townships Overview Map" Myanmar Information Management Unit (MIMU)


text:
ၵဵင်းတုင်၊ ၸႄႈဝဵင်း
ၸႄႈဝဵင်းၵဵင်းတုင် ((IPA: [ʦɛ᷆ wéŋ kéŋ tǔŋ]), (မၢၼ်ႈ: ကျိုင်းတုံမြို့နယ်), (ထႆး: เมืองเชียงตุง), (ဢိင်းၵလဵတ်ႈ: Keng Tung Township), (သဵင်ဢွၵ်ႇ [Kaengtung]) ၼႆႉ မီးၼႂ်း ၸႄႈတွၼ်ႈၵဵင်းတုင်၊ ၸႄႈမိူင်းတႆး၊ မိူင်းမျၢၼ်ႇမႃႇသေ ပဵၼ်ဝဵင်းဢၼ်မီးၸၼ်ႉ ၸႄႈဝဵင်းဢၼ်ၼိူင်ႈယဝ်ႉ။ ဝဵင်းပၵ်းလုမ်းတႄႉ ပဵၼ်ဝဵင်းၵဵင်းတုင်ယဝ်ႉ။ ဝဵင်းၵဵင်းတုင်ၼႆႉ မၼ်းမီးဝႆႉ ပွတ်းဢွၵ်ႇၼမ်ႉၶူင်းသေ တၢင်းၵႂၢင်ႈမၼ်းမီး ႑႒,႐႐႐ လၵ်းပၼ်ႇမူၼ်း (႓႑,႐႐႐ ပၼ်ႇမူၼ်း ၶီႇလူဝ်ႇမီႇတႃႇ)ယဝ်ႉ။
ဝဵင်းဢၼ်ပႃးၼႂ်း ၸႄႈဝဵင်း ၵဵင်းတုင်[မႄးထတ်း | မႄးထတ်းငဝ်ႈငႃႇ]
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ (မေႇ 2015) ၽိုၼ်လိၵ်ႈသဵၼ်ႈမၢႆႁူဝ်ႁိူၼ်း, ၽိုၼ်လိၵ်ႈ သဵၼ်ႈမၢႆႁူဝ်ႁိူၼ်း လႄႈ ႁူဝ်ၼပ်ႉၵူၼ်း ပီ 2014 သွႆ့-2. ၼေႇပျီႇတေႃႇ: ထၢၼ်ၽွင်းလူင် ၵၢၼ်ႁႅင်းငၢၼ်း၊ ၵၢၼ်ၵူတ်ႇထတ်း ၵူၼ်းၶဝ်ႈဢွၵ်ႇမိူင်း လႄႈ ၵၢၼ်ႁူဝ်ၼပ်ႉၵူၼ်းမိူင်း, 65.


text:
မၢတ်ႉၶျ် 2
လိူၼ်မၢတ်ႉၶျ် (2) ဝၼ်းၼႆႉ ပေႃးဢဝ် ပၵ်းယဵမ်ႈဝၼ်းၵရီႇၵေႃးရီးယႅၼ်း ဝႃႈ ပဵၼ်ဝၼ်းထူၼ်ႈ (61) (ပေႃးပဵၼ် ပီဝႃႇထၢပ်ႈ ၼႆ ပဵၼ် ဝၼ်းထူၼ်ႈ (62))ဝၼ်းယဝ်ႉ။ တွၼ်ႈတႃႇတေသုတ်းပီၼႆႉ ၵိုတ်းထႅင်ႈ (304) ဝၼ်းယူႇ။
လွင်ႈပႅၼ်[မႄးထတ်း | မႄးထတ်းငဝ်ႈငႃႇ]
- 1962 တပ်ႉမတေႃႇ ဢၼ်ၸွမ်သိုၵ်းလူင် ၼေႇဝိၼ်း ဢွၼ်ႁူဝ်ၼၼ်ႉ လႆႈၽွၼ်ႈႁႅၼ်း တေႃႇလၢၼ်ႇယေးၶွင်ႇၸီႇ သေ လႆႈသိမ်းဢဝ် ဢႃႇၼႃႇ တီႈ လူင်ပွင်ၸိုင်ႈ ၽသပလ ဢၼ် ၸွမ်ၽွင်းလူင် ဢူးၼု ဢွၼ်ႁူဝ်ၼၼ်ႉယဝ်ႉ။
ၵူၼ်းၵိူတ်ႇ[မႄးထတ်း | မႄးထတ်းငဝ်ႈငႃႇ]
ၵူၼ်းသဵင်ႈၵၢမ်ႇ[မႄးထတ်း | မႄးထတ်းငဝ်ႈငႃႇ]
ဝၼ်းပွႆး[မႄးထတ်း | မႄးထတ်းငဝ်ႈငႃႇ]
- ဝၼ်းၸဝ်ႈႁႆႈၸဝ်ႈၼႃး - ဝၼ်းၸဝ်ႈႁႆႈၸဝ်ႈၼႃး ႁင်း မိူင်းႁူမ်ႈတုမ်မိူင်းမျၢၼ်ႇမႃႇ


text:
လွင်ႈလႅၵ်ႈလၢႆႈမႂ်ႇမႂ်ႇ
ၸွမ်းတူၺ်းႁွႆး ဢၼ်ပဵၼ်ၵၢၼ် တိုၵ်ႉႁႃလႅၵ်ႈလၢႆႈၵႂႃႇ တွၼ်ႈတႃႇၼႃႈလိၵ်ႈ ဝီႇၶီႇၼႆႉ။
- D
- Wikidata မႄးထတ်း
- N
- လွင်ႈမႄးထတ်းဢၼ်ၼႆႉ ၵေႃႇသၢင်ႈ ၼႃႈလိၵ်ႈဢၼ်မႂ်ႇယဝ်ႉ (တူၺ်းပႃးထႅင်ႈ သဵၼ်ႈမၢႆ ၼႃႈလိၵ်ႈဢၼ်မႂ်ႇ)
- m
- ပဵၼ်လွင်ႈမႄးထတ်းဢိတ်းဢီႈ
- b
- လွင်ႈမႄးထတ်းဢၼ်ၼႆႉ မၼ်းပဵၼ် bot ၵေႃႉႁဵတ်းၵႂႃႇ
- (±123)
- သႅၼ်းၼႃႈလိၵ်ႈၼႆႉ ထုၵ်ႇလႅၵ်ႈလၢႆႈ ၸွမ်းၼင်ႇ မၢႆ bytes ဢၼ်ၼႆႉ
- Temporarily watched page
27 သႅပ်ႇထႅမ်ႇပႃႇ 2022
- ၸုၼ်ႇ 4 10:55 −9 Saaifa တွၼ်ႈဢုပ်ႇ ၶဝ်ႈႁူမ်ႈ
- ၶၢႆႉသၢႆမၢႆ 10:55 Saaifa တွၼ်ႈဢုပ်ႇ ၶဝ်ႈႁူမ်ႈ ၶၢႆႉယဝ်ႉ ၼႃႈလိၵ်ႈ ၵျုၼ်ႇ 4 တေႃႇ ၸုၼ်ႇ 4 (Update name)
- ၸုၼ်ႇ 3 10:55 −9 Saaifa တွၼ်ႈဢုပ်ႇ ၶဝ်ႈႁူမ်ႈ
- ၶၢႆႉသၢႆမၢႆ 10:54 Saaifa တွၼ်ႈဢုပ်ႇ ၶဝ်ႈႁူမ်ႈ ၶၢႆႉယဝ်ႉ ၼႃႈလိၵ်ႈ ၵျုၼ်ႇ 3 တေႃႇ ၸုၼ်ႇ 3 (Update name)
- ထႅမ်းပလဵၵ်ႉ:ဝၼ်းလိူၼ် 10:54 −189 Saaifa တွၼ်ႈဢုပ်ႇ ၶဝ်ႈႁူမ်ႈ
- ထႅမ်းပလဵၵ်ႉ:လိူၼ်ၸူႇလၢႆႇ 10:53 −96 Saaifa တွၼ်ႈဢုပ်ႇ ၶဝ်ႈႁူမ်ႈ
- ၶၢႆႉသၢႆမၢႆ 10:52 Saaifa တွၼ်ႈဢုပ်ႇ ၶဝ်ႈႁူမ်ႈ ၶၢႆႉယဝ်ႉ ၼႃႈလိၵ်ႈ ထႅမ်းပလဵၵ်ႉ:လိူၼ်ၵျူႇလၢႆႇ တေႃႇ ထႅမ်းပလဵၵ်ႉ:လိူၼ်ၸူႇလၢႆႇ (Update name)
- ၸူႇလၢႆႇ 10:52 +3 Saaifa တွၼ်ႈဢုပ်ႇ ၶဝ်ႈႁူမ်ႈ
- ၶၢႆႉသၢႆမၢႆ 10:51 Saaifa တွၼ်ႈဢုပ်ႇ ၶဝ်ႈႁူမ်ႈ ၶၢႆႉယဝ်ႉ ၼႃႈလိၵ်ႈ ၵျူႇလၢႆႇ တေႃႇ ၸူႇလၢႆႇ (Update name)
- ထႅမ်းပလဵၵ်ႉ:လိူၼ်ဢိင်းၵလဵတ်ႈ 10:51 −343 Saaifa တွၼ်ႈဢုပ်ႇ ၶဝ်ႈႁူမ်ႈ
- ၶၢႆႉသၢႆမၢႆ 10:49 Saaifa တွၼ်ႈဢုပ်ႇ ၶဝ်ႈႁူမ်ႈ ၶၢႆႉယဝ်ႉ ၼႃႈလိၵ်ႈ ထႅမ်းပလဵၵ်ႉ:လိူၼ်ဢင်းၵိတ်ႉ တေႃႇ ထႅမ်းပလဵၵ်ႉ:လိူၼ်ဢိင်းၵလဵတ်ႈ (Update name)
- ဝီႇၶီႇၽီးတီးယႃး:လၢၼ်ႉၼမ်ႉၼဵင်ႈ (တၢင်းၶႆႈၸႂ်) 10:43 +269 Zaai Seng Haan တွၼ်ႈဢုပ်ႇ ၶဝ်ႈႁူမ်ႈ (→To change file namespace name)
- ဝီႇၶီႇၽီးတီးယႃး:လၢၼ်ႉၼမ်ႉၼဵင်ႈ (တၢင်းၶႆႈၸႂ်) 10:37 +401 Saimawnkham တွၼ်ႈဢုပ်ႇ ၶဝ်ႈႁူမ်ႈ (→To change file namespace name)
- ဝီႇၶီႇၽီးတီးယႃး:လၢၼ်ႉၼမ်ႉၼဵင်ႈ (တၢင်းၶႆႈၸႂ်) 10:30 +512 Kwan Han Khay တွၼ်ႈဢုပ်ႇ ၶဝ်ႈႁူမ်ႈ (→To change file namespace name)
- ဝီႇၶီႇၽီးတီးယႃး:လၢၼ်ႉၼမ်ႉၼဵင်ႈ (တၢင်းၶႆႈၸႂ်) 10:19 −7 Sai Myo Thura Kyaw တွၼ်ႈဢုပ်ႇ ၶဝ်ႈႁူမ်ႈ (→To change file namespace name)
- ဝီႇၶီႇၽီးတီးယႃး:လၢၼ်ႉၼမ်ႉၼဵင်ႈ (တၢင်းၶႆႈၸႂ်) 10:18 +1,037 Sai Myo Thura Kyaw တွၼ်ႈဢုပ်ႇ ၶဝ်ႈႁူမ်ႈ
- ဢတႅတ်ႉမျိၼ်ႉ၊ ဝၢၼ်ႈ၊ ၸႄႈဝဵင်းမဵၵ်ႉထီႇလႃႇ 02:34 +4,000 Saimawnkham တွၼ်ႈဢုပ်ႇ ၶဝ်ႈႁူမ်ႈ (ၵေႃႇသၢင်ႈၼႃႈလိၵ်ႈဝႆႉ တင်း "{{Infobox settlement |name =ဢတႅတ်ႉမျိၼ်ႉ |official_name = ဝၢၼ်ႈဢတႅတ်ႉမျိၼ်ႉ |settlement_type = ဝၢၼ်ႈ |pushpin_label_position = bottom |pushpin_map = မိူင်းမၢၼ်ႈ |pushpin_map_caption = ဢွင်ႈတီႈ ၼႂ်း...")
- တပျေႇၵူင်း၊ ဝၢၼ်ႈ၊ ၸႄႈဝဵင်းမဵၵ်ႉထီႇလႃႇ 02:20 +3,977 Saimawnkham တွၼ်ႈဢုပ်ႇ ၶဝ်ႈႁူမ်ႈ (ၵေႃႇသၢင်ႈၼႃႈလိၵ်ႈဝႆႉ တင်း "{{Infobox settlement |name =တပျေႇၵူင်း |official_name = ဝၢၼ်ႈတပျေႇၵူင်း |settlement_type = ဝၢၼ်ႈ |pushpin_label_position = bottom |pushpin_map = မိူင်းမၢၼ်ႈ |pushpin_map_caption = ဢွင်ႈတီႈ ၼႂ်းမိူင...")
- တိတ်ႉသဵင်ႉပိၼ်ႇ၊ ဝၢၼ်ႈ၊ ၸႄႈဝဵင်းမဵၵ်ႉထီႇလႃႇ 02:19 +4,040 Saimawnkham တွၼ်ႈဢုပ်ႇ ၶဝ်ႈႁူမ်ႈ (ၵေႃႇသၢင်ႈၼႃႈလိၵ်ႈဝႆႉ တင်း "{{Infobox settlement |name =တိတ်ႉသဵင်ႉပိၼ်ႇ |official_name = ဝၢၼ်ႈတိတ်ႉသဵင်ႉပိၼ်ႇ |settlement_type = ဝၢၼ်ႈ |pushpin_label_position = bottom |pushpin_map = မိူင်းမၢၼ်ႈ |pushpin_map_caption = ဢွင်ႈတီ...")
- ဝႃးယူင်ႇၸု၊ ဝၢၼ်ႈ၊ ၸႄႈဝဵင်းမဵၵ်ႉထီႇလႃႇ 02:18 +3,964 Saimawnkham တွၼ်ႈဢုပ်ႇ ၶဝ်ႈႁူမ်ႈ (ၵေႃႇသၢင်ႈၼႃႈလိၵ်ႈဝႆႉ တင်း "{{Infobox settlement |name =ဝႃးယူင်ႇၸု |official_name = ဝၢၼ်ႈဝႃးယူင်ႇၸု |settlement_type = ဝၢၼ်ႈ |pushpin_label_position = bottom |pushpin_map = မိူင်းမၢၼ်ႈ |pushpin_map_caption = ဢွင်ႈတီႈ ၼႂ်းမိူင...")
- ၺွင်ႇလႄႇ၊ ဝၢၼ်ႈ၊ ၸႄႈဝဵင်းမဵၵ်ႉထီႇလႃႇ 02:17 +3,948 Saimawnkham တွၼ်ႈဢုပ်ႇ ၶဝ်ႈႁူမ်ႈ (ၵေႃႇသၢင်ႈၼႃႈလိၵ်ႈဝႆႉ တင်း "{{Infobox settlement |name =ၺွင်ႇလႄႇ |official_name = ဝၢၼ်ႈၺွင်ႇလႄႇ |settlement_type = ဝၢၼ်ႈ |pushpin_label_position = bottom |pushpin_map = မိူင်းမၢၼ်ႈ |pushpin_map_caption = ဢွင်ႈတီႈ ၼႂ်းမိူင်းမျ...")
- ၵၢတ်ႉၵူင်း၊ ဝၢၼ်ႈ၊ ၸႄႈဝဵင်းမဵၵ်ႉထီႇလႃႇ 02:15 +3,973 Saimawnkham တွၼ်ႈဢုပ်ႇ ၶဝ်ႈႁူမ်ႈ (ၵေႃႇသၢင်ႈၼႃႈလိၵ်ႈဝႆႉ တင်း "{{Infobox settlement |name =ၵၢတ်ႉၵူင်း |official_name = ဝၢၼ်ႈၵၢတ်ႉၵူင်း |settlement_type = ဝၢၼ်ႈ |pushpin_label_position = bottom |pushpin_map = မိူင်းမၢၼ်ႈ |pushpin_map_caption = ဢွင်ႈတီႈ ၼႂ်းမိူင...")
- ထႅမ်းပလဵၵ်ႉ:Today's featured article 02:12 +1,132 Saimawnkham တွၼ်ႈဢုပ်ႇ ၶဝ်ႈႁူမ်ႈ
- ထႅမ်းပလဵၵ်ႉ:POTD/selection 02:09 −163 Saimawnkham တွၼ်ႈဢုပ်ႇ ၶဝ်ႈႁူမ်ႈ
- ၼႃႈႁူဝ်ႁႅၵ်ႈ 01:52 −118 Saimawnkham တွၼ်ႈဢုပ်ႇ ၶဝ်ႈႁူမ်ႈ
- ၶၢႆႉသၢႆမၢႆ 01:38 ဢမ်ႇဢွၵ်ႇယၢၼ် လွင်ႈပိၼ်ႇၽၢႆႇသေ Saimawnkham တွၼ်ႈဢုပ်ႇ ၶဝ်ႈႁူမ်ႈ ၶၢႆႉဝႆႉ ၼႃႈလိၵ်ႈ ၵူၺ်းၵူင်း၊ ဝၢၼ်ႈ၊ ၶျွင်းငငႄႇ တေႃႇ ၵူၺ်းၵူင်း၊ ဝၢၼ်ႈ၊ သျၢၼ်းမငႄႇ (Updating Naming)
- ထႅမ်းပလဵၵ်ႉ:ၸႄႈဝဵင်းမဵၵ်ႉထီႇလႃႇ 01:38 0 Saimawnkham တွၼ်ႈဢုပ်ႇ ၶဝ်ႈႁူမ်ႈ
- ၵူၺ်းၵူင်း၊ ဝၢၼ်ႈ၊ ၶျွင်းငငႄႇ 01:37 +3,972 Saimawnkham တွၼ်ႈဢုပ်ႇ ၶဝ်ႈႁူမ်ႈ (ၵေႃႇသၢင်ႈၼႃႈလိၵ်ႈဝႆႉ တင်း "{{Infobox settlement |name =ၵူၺ်းၵူင်း |official_name = ဝၢၼ်ႈၵူၺ်းၵူင်း |settlement_type = ဝၢၼ်ႈ |pushpin_label_position = bottom |pushpin_map = မိူင်းမၢၼ်ႈ |pushpin_map_caption = ဢွင်ႈတီႈ ၼႂ်းမိူင...")
- ၶျွင်းၵႂႃႉ၊ ဝၢၼ်ႈ၊ ၸႄႈဝဵင်းမဵၵ်ႉထီႇလႃႇ 01:36 +3,975 Saimawnkham တွၼ်ႈဢုပ်ႇ ၶဝ်ႈႁူမ်ႈ (ၵေႃႇသၢင်ႈၼႃႈလိၵ်ႈဝႆႉ တင်း "{{Infobox settlement |name =ၶျွင်းၵႂႃႉ |official_name = ဝၢၼ်ႈၶျွင်းၵႂႃႉ |settlement_type = ဝၢၼ်ႈ |pushpin_label_position = bottom |pushpin_map = မိူင်းမၢၼ်ႈ |pushpin_map_caption = ဢွင်ႈတီႈ ၼႂ်းမိူင...")
- ၼႃႈႁူဝ်ႁႅၵ်ႈ 01:30 +9 Saimawnkham တွၼ်ႈဢုပ်ႇ ၶဝ်ႈႁူမ်ႈ
- ၼႃႈႁူဝ်ႁႅၵ်ႈ 01:29 −5 Saimawnkham တွၼ်ႈဢုပ်ႇ ၶဝ်ႈႁူမ်ႈ
- ဝီႇၶီႇၽီးတီးယႃး:ၼႃႈႁူဝ်ႁႅၵ်ႈ/styles.css 01:29 +1 Saimawnkham တွၼ်ႈဢုပ်ႇ ၶဝ်ႈႁူမ်ႈ
- ဝီႇၶီႇၽီးတီးယႃး:ၼႃႈႁူဝ်ႁႅၵ်ႈ/styles.css 01:29 0 Saimawnkham တွၼ်ႈဢုပ်ႇ ၶဝ်ႈႁူမ်ႈ
- ဝီႇၶီႇၽီးတီးယႃး:ၼႃႈႁူဝ်ႁႅၵ်ႈ/styles.css 01:26 +17 Saimawnkham တွၼ်ႈဢုပ်ႇ ၶဝ်ႈႁူမ်ႈ
- ဝီႇၶီႇၽီးတီးယႃး:ၼႃႈႁူဝ်ႁႅၵ်ႈ/styles.css 01:22 −43 Saimawnkham တွၼ်ႈဢုပ်ႇ ၶဝ်ႈႁူမ်ႈ
- ဝီႇၶီႇၽီးတီးယႃး:ၼႃႈႁူဝ်ႁႅၵ်ႈ/styles.css 01:21 +23 Saimawnkham တွၼ်ႈဢုပ်ႇ ၶဝ်ႈႁူမ်ႈ
- ဝီႇၶီႇၽီးတီးယႃး:ၼႃႈႁူဝ်ႁႅၵ်ႈ/styles.css 01:19 0 Saimawnkham တွၼ်ႈဢုပ်ႇ ၶဝ်ႈႁူမ်ႈ
- ဝီႇၶီႇၽီးတီးယႃး:ၼႃႈႁူဝ်ႁႅၵ်ႈ/styles.css 01:17 0 Saimawnkham တွၼ်ႈဢုပ်ႇ ၶဝ်ႈႁူမ်ႈ
- ဝီႇၶီႇၽီးတီးယႃး:ၼႃႈႁူဝ်ႁႅၵ်ႈ/styles.css 01:16 −23 Saimawnkham တွၼ်ႈဢုပ်ႇ ၶဝ်ႈႁူမ်ႈ Tag: Manual revert
- ဝီႇၶီႇၽီးတီးယႃး:ၼႃႈႁူဝ်ႁႅၵ်ႈ/styles.css 01:14 −3 Saimawnkham တွၼ်ႈဢုပ်ႇ ၶဝ်ႈႁူမ်ႈ Tag: Reverted
- ဝီႇၶီႇၽီးတီးယႃး:ၼႃႈႁူဝ်ႁႅၵ်ႈ/styles.css 01:14 +23 Saimawnkham တွၼ်ႈဢုပ်ႇ ၶဝ်ႈႁူမ်ႈ Tag: Reverted
- ဝီႇၶီႇၽီးတီးယႃး:ၼႃႈႁူဝ်ႁႅၵ်ႈ/styles.css 01:12 +1 Saimawnkham တွၼ်ႈဢုပ်ႇ ၶဝ်ႈႁူမ်ႈ Tag: Reverted
- ဝီႇၶီႇၽီးတီးယႃး:ၼႃႈႁူဝ်ႁႅၵ်ႈ/styles.css 01:12 −2 Saimawnkham တွၼ်ႈဢုပ်ႇ ၶဝ်ႈႁူမ်ႈ Tag: Reverted
- ဝီႇၶီႇၽီးတီးယႃး:ၼႃႈႁူဝ်ႁႅၵ်ႈ/styles.css 01:11 0 Saimawnkham တွၼ်ႈဢုပ်ႇ ၶဝ်ႈႁူမ်ႈ Tag: Reverted
- ဝီႇၶီႇၽီးတီးယႃး:ၼႃႈႁူဝ်ႁႅၵ်ႈ/styles.css 01:10 +4 Saimawnkham တွၼ်ႈဢုပ်ႇ ၶဝ်ႈႁူမ်ႈ Tag: Reverted
- ၼႃႈႁူဝ်ႁႅၵ်ႈ 01:10 −2 Saimawnkham တွၼ်ႈဢုပ်ႇ ၶဝ်ႈႁူမ်ႈ
- ဝီႇၶီႇၽီးတီးယႃး:ၼႃႈႁူဝ်ႁႅၵ်ႈ/styles.css 01:00 0 Saimawnkham တွၼ်ႈဢုပ်ႇ ၶဝ်ႈႁူမ်ႈ
- ၼႃႈႁူဝ်ႁႅၵ်ႈ 00:18 +1 Saimawnkham တွၼ်ႈဢုပ်ႇ ၶဝ်ႈႁူမ်ႈ
- ဝီႇၶီႇၽီးတီးယႃး:ၼႃႈႁူဝ်ႁႅၵ်ႈ/styles.css 00:18 0 Saimawnkham တွၼ်ႈဢုပ်ႇ ၶဝ်ႈႁူမ်ႈ
- ဝီႇၶီႇၽီးတီးယႃး:ၼႃႈႁူဝ်ႁႅၵ်ႈ/styles.css 00:11 +19 Saimawnkham တွၼ်ႈဢုပ်ႇ ၶဝ်ႈႁူမ်ႈ


text:
ၶၢဝ်းယၢမ်း ပၼ်ၵႂၢမ်းႁူႉမိူဝ်ႈၼႆႉ ဝၼ်းထီႉ 16.08.2018 ၶၢဝ်းယၢမ်း ၵၢင်ဝၼ်း 01:00PM တေႃႇထိုင် 03:45PM လႆႈမႃးပၼ် ပၢင်ၵႂၢမ်းႁူႉ လုၵ်ႈႁဵၼ်းၸၼ်ႉသုင် ၸၼ်ႉ 10/11/12 ႁူင်းႁဵၼ်းၸိူဝ်ႉၸၢတ်ႈငဝ်ႈၸိုင်ႈ လွႆတႆးလႅင်း လႆႈဝႃႈမီးၽွၼ်းလီဝႆႉတႄႉ လုၵ်ႈႁဵၼ်းၸၢႆးယိင်း ႁူမ်ႈၵၼ်မီး 58ၵေႃႉ။
လႆႈပၼ် ၵႂၢမ်းႁူႉၵႂႃႇ သၢမ်ႁူဝ်ၶေႃႈ ၵဵဝ်ႇလူၺ်ႈလွင်ႈ −
- ႁ်ႂႈမီးၶေႃႈယိူင်းဢၢၼ်း
- ၵၢၼ်လဵပ်ႈႁဵၼ်း
- ၵွပ်ႈသင်ပိူၼ်ႈဢွၼ်ၵၼ်ၶိုၼ်ႈယ်ႂႇ
ၶၢဝ်းယၢမ်း ပၼ်ၵႂၢမ်းႁူႉ
ၼ်ႂးၶၢဝ်းယၢမ်း ႁူပ်ႉထူပ်း လုၵ်ႈႁဵၼ်း ၸၼ်ႉသုင်ၼႆႉ တေမီးၶေႃႈထၢမ်ႇတွပ်ႇပႃးထႅင်ႈယူႇ။ တႃႇၼေႃႇတႅၼ်းၶိူဝ်းႁဝ်း၊ တေမီးတၢင်းႁူႉလႄႈ တေၶိုၼ်ႈယ်ႂႇမိူဝ်းၼႃႈၼႆႉ လႆႈဝႃႈ ၵူၼ်းလူင်ၶူးသွၼ် ၽူႈမီး တၢင်းႁူႉတႆး ႁဝ်းၶဝ်ၵေႃႈမီးပုၼ်ႈၽွၼ်းၵူႈၵေႃႉဝႆႉယူႇ။
ၶၢဝ်းယၢမ်း ပၼ်ၵႂၢမ်းႁူႉ
ၶၢဝ်းယၢမ်း ပၼ်ၵႂၢမ်းႁူႉ
ၶၢဝ်းယၢမ်း ပၼ်ၵႂၢမ်းႁူႉ
တေမီးလၢႆးၵၢၼ်ၼႄပႃး ၵၢၼ်ၶိုၼ်ႈယ်ႂႇ Video File ပႃးၵမ်ႈၽွင်ႈသေယူႇ။ တႃႇႁဝ်းတေၶိုၼ်ႈယ်ႂႇမိူဝ်းၼႃႈၼႆႉ ၵႂၢမ်းႁူႉလႄႈတၢင်းမေႃၵေႃႈ လႆႈဝႃႈလွင်ႈယ်ႂႇဝႆႉ။
- ၵၢၼ်တူင်ႉၼိုင် Video File ဢွၼ်ႇၶႃႈ
ႁူမ်ႈၸူမ်းႁပ်ႉတွၼ်ႈ ၶဝ်ႈလဵပ်ႈႁဵၼ်းထွမ်ႇတူၺ်းယူႇၶႃႈ။ သင်မီးတီႈလူဝ်ႇမေး မီးတီႈယူပ်ႈယွမ်း ၶဝ်ႈမႃး တီႈၼ်ႂး Facebook သေမႃးပၼ်တၢင်းႁူႉလႆႈၶိုၼ်းလႆႈယူႇၶႃႈ။
- Sai Seng Serk
- ShanStateDefenceArmy


text:
ၽိုၼ်တၢမ်းငဝ်းလၢႆးၵဝ်ႉငဝ်ႈသုၼ်ႇလႆႈၵူၼ်းၸိုင်ႈတႆး
ဝၼ်းထိ 5/4/2022
သိုၵ်းမၢၼ်ႈပေႃႉထုပ်ႉၵူၼ်းမိူင်းတၢႆ ဝၢႆးမၢၵ်ႇတႅၵ်ႇၼႂ်းဝဵင်းၵျွၵ်းမႄး
မိူဝ်ႈဝၼ်းထိ 29/3/2022 ဝၢႆးမၢၵ်ႇလုၵ်ႈၼိုင်ႈတႅၵ်ႇၼႂ်းဝဵင်းၵျွၵ်းမႄးယဝ်ႉ သိုၵ်းမၢၼ်ႈႁႄႉၵူၼ်းဝၢၼ်ႈသွင်ၵေႃႉဢၼ်တိုၵ်ႉၶီႇရူတ်ႊၶိူင်ႈယူႇၼၼ်ႉၵိုတ်းသေပေႃႉထုပ်ႉႁၢဝ်ႈႁႅင်းလႄႈ ၵူၼ်းဝၢၼ်ႈၵေႃႉၼိုင်ႈတၢႆယွၼ်ႉႁွႆးၸဵပ်းမၼ်း။
လွင်ႈမၢၵ်ႇတႅၵ်ႇၼၼ်ႉ ပဵၼ်မၢၵ်ႇဢၼ်ႁဵတ်းဢဝ် တႅၵ်ႇႁိမ်းလုမ်းၽၢႆႇလိူမ်ႈလႆႇၵျွၵ်းမႄး ၽွင်းၶၢဝ်းယၢမ်း 4 မူင်းဝၢႆးဝၼ်း။ ယွၼ်ႉမၢၵ်ႇတႅၵ်ႇသေႁဵတ်းႁႂ်ႈလင်ၶႃးလုမ်းၽၢႆႇလိူမ်ႈလႆႇ ၶဝ်လႆႈလုၵွႆၽွင်ႈ။
ၽွင်းၼၼ်ႉ မီးၵူၼ်းၸၢႆးသွင်ၵေႃႉ၊ ၸၢႆးပီး ဢႃယု 43 လႄႈလၢၼ်မၼ်း ၸၢႆးဢွင်ႇၵျေႃႇဢူး ဢႃယု 28 ၶီႇရူတ်ႊၶိူင်ႈသေၵႂႃႇႁႃသိုဝ်ႉၶဝ်ႈၽၵ်းၼႂ်းပွၵ်ႉ 9 ဝၢႆးသိုဝ်ႉၾူၼ်းယဝ်ႉတီႈပွၵ်ႉ 6 ၼႂ်းဝဵင်း ၵျွၵ်းမႄး။ ဝၢႆးသိုဝ်ႉတၢင်းၵိၼ်/ၶဝ်ႈၽၵ်းယဝ်ႉ ၶဝ်ၶိုၼ်းသိုပ်ႇၶၢဝ်းတၢင်း ပွၵ်ႈမိူဝ်း တီႈဝၢၼ်ႈ ၼွင် ပိင်သေႁူပ်ႉၺႃးၸုမ်းသိုၵ်းမၢၼ်ႈ 20 ပၢႆ ႁႄႉၶဝ်ၵိုတ်း တီႈၾႆးၶဵဝ်/ ၾႆးလႅင်ပွၵ်ႉ 6 ၼၼ်ႉယဝ်ႉ။ ၸၢႆးဢွင်ႇၵျေႃႇဢူး ၵေႃႉႁေႃႈရူတ်ႊၶိူင်ႈသေ ၸၢႆးပီးၼင်ႈသွၼ်ႉတၢင်းလင်။
သိုၵ်းမၢၼ်ႈၸႅတ်ႈထၢမ်ၶဝ် လွင်ႈမၢၵ်ႇတႅၵ်ႇၼၼ်ႉသေ ပေႃႉထုပ်ႉတဵၵ်းဢီးယဝ်ႈလူင်းၸူးလိၼ်။ သိုၵ်းမၢၼ်ႈဢဝ်တိၼ်ပိတ်ႉၶဝ်လၢႆလၢႆၵမ်း ၸွမ်းႁူဝ်ၸွမ်းၼႃႈဢူၵ်းၸိူဝ်းၼႆႉ တေႃႇထိုင်ၶဝ်သွင်ၵေႃႉပေႃးလိုမ်းတူဝ်။ ဝၢႆးၼၼ်ႉသိုၵ်းမၢၼ်ႈၶိုၼ်းဢဝ်ၶဝ်ၶိုၼ်ႈၵႃးသိုၵ်းၶဝ်သေ ဢဝ်ၸၢႆးဢွင်ႇၵျေႃႇဢူး ၵႂႃႇတီႈႁူင်းပလိၵ်ႊ/ယႄးၶဝ်လႄႈ ဢဝ်တူဝ်ၸၢႆး ပီးၵႂႃႇႁူင်းယႃၵျွၵ်းမႄး။ သိုၵ်းမၢၼ်ႈ ၵေႃႉၼိုင်ႈသမ်ႉ ၶိုၼ်းႁေႃႈရူတ်ႊ ၶိူင်ႈ ၶဝ်သွင်ၵေႃႉၵႂႃႇတီႈႁူင်းယႄးၶဝ်။
ဝၢႆးၼၼ်ႉမွၵ်ႈၼိုင်ႈၸူဝ်ႈမူင်း သိုၵ်းမၢၼ်ႈၼၼ်ႉၶိုၼ်းသိုပ်ႇၾူၼ်း ၸူး ပလိၵ်ႊ/ယႄးၶဝ်သေ လၢတ်ႈ ယိုၼ်ယၼ်ဝႃႈ ၸၢႆးပီးလႆႈတၢႆၵႂႃႇ တီႈႁူင်းယႃယဝ်ႉၼႆ။ ဝၢႆးၼၼ်ႉ ပလိၵ်ႊ/ယႄး ၶဝ်ၸင်ႇၶိုၼ်းပွႆႇပၼ်ၸၢႆးဢွင်ႇၵျေႃႇဢူး၊ ဢဝ်သေႃးရူတ်ႊၶိူင်ႈ ပၼ်မၼ်းၸၢႆးၶိုၼ်းသေ လၢတ်ႈဝႃႈ ၵႂႃႇတီႈ ႁူင်းယႃလႆႈယဝ်ႉၼႆ။
ဝၢႆးၼၼ်ႉ ဝၼ်းၼၼ်ႉတႄႉ ၸၢႆးဢွင်ႇၵျေႃႇဢူး ဢမ်ႇၵႂႃႇတူၺ်းၶၢပ်ႈတူဝ်တၢႆ လုင်းမၼ်းၸၢႆး၊ ၵူၺ်းၵႃႈ မၼ်းၸၢႆးသိုပ်ႇၾူင်းႁႂ်ႈပီႈၼွင်ႉမၼ်းၸၢႆးတီႈဝၢၼ်ႈပုင်ႇဝူဝ်း မႃးဢဝ်ၶၢပ်ႈတူဝ်တၢႆလုင်း မၼ်းတီႈႁူင်းယႃ။
ထိုင်မႃးဝၼ်းထိ 30/3/2022 မွၵ်ႈၶၢဝ်းယၢမ်း 1 မူင်းဝၢႆးဝၼ်း ပီႈၼွင်ႉမၼ်းၸၢႆးတီႈပုင်ႇဝူဝ်းၸင်ႇမႃး တီႈႁူင်းယႃ။ ၶဝ်လႆႈပၼ်ၵႃႈၽႃႇတတ်းတႃႇ 54,000 ၵျၢပ်ႈ သေဢဝ်ၶၢပ်ႈတူဝ်တၢႆ မိူဝ်းၽဝ်/ၾင် တီႈပႃႇႁဵဝ်ႈ ၵျႂၵ်းမႄး မွၵ်ႈၶၢဝ်းယၢမ်း 2 မူင်းဝၢႆးဝၼ်း။
ၵႃႈလုမ်းလႃးၶၢပ်ႈတူဝ်တၢႆ/ပၢင်ၸႃႉ (မႃႇသႃႇ) ၼၼ်ႉတူၵ်းမႅၼ်ႈ 500,000 ၵျၢပ်ႈပၢႆ ၵူၺ်းၵႃႈသိုၵ်းမၢၼ်ႈ ဢမ်ႇၸွႆႈထႅမ် သၢႆႈတႅၼ်းသင်သေၸိူဝ်ႉသေပိူင်တႃႇၼႃႈႁိူၼ်းမၼ်းၸၢႆး၊ လွင်ႈပၢင်ၸႃႉၼၼ်ႉၵေႃႈ ဢမ်ႇၸွႆႈထႅမ်သင်။ ၸၢႆးပီးၼႆႉ ပဵၼ်ပေႃႈမၢႆႈသေ ယူႇၸွမ်းပီႈၼၢင်းမၼ်းဝႆႉ။ မၼ်းၸၢႆး မီးပီႈၼၢင်းႁႃႈၵေႃႉလႄႈမၼ်းၸၢႆးပဵၼ်ၵေႃႉလဵၵ်ႉ၊ ၵေႃႉလိုၼ်းသုတ်း။ ႁဵတ်းၵၢၼ်တီႈဢွင်ႈမႄး ရူတ်ႊ/ ၵႃး ၼႂ်းၵျွၵ်းမႄး။
ၸၢႆးဢွင်ႇၵျေႃႇဢူးလၢတ်ႈၼႄ ပီႈၼွင်ႉမၼ်းလွင်ႈတၢင်းဢၼ်လႆႈၵိူတ်ႇၶိုၼ်ႈၼၼ်ႉဝႃႈ “ ၽွင်းမၢၵ်ႇတႅၵ်ႇၼၼ်ႉႁဝ်းၶီႇရူတ်ႊၶိူင်ႈ သေဢွၵ်ႇတီႈႁၢၼ်ႉၶၢႆၾူင်းမႃး။ ၽွင်းႁဝ်းတိုၵ်ႉႁေႃႈရူတ်ႊ ၽၢတ်ႈတီႈလုမ်းၽၢႆႇလိူမ်ႈလႆႇယူႇၼၼ်ႉ ႁဝ်းလႆႈငိၼ်းသဵင်မၢၵ်ႇတႅၵ်ႇ၊ ၵူၺ်းၵႃႈႁဝ်းၵေႃႈသိုပ်ႇႁေႃႈ ရူတ်ႊၶိူင်ႈႁဝ်းယူႇ။ ႁဝ်းႁေႃႈရူတ်ႊၶိူင်ႈၵႂႃႇသိုဝ်ႉၽၵ်းႁိမ်းႁွမ်းၼၼ်ႉ။ ၽွင်းႁဝ်းၶိုၼ်းပွၵ်ႈမႃးၼၼ်ႉ ႁဝ်းလႆႈႁူပ်ႉၺႃးၸုမ်းသိုၵ်းမၢၼ်ႈၼိူဝ်သဵၼ်ႈတၢင်း။ ၶဝ်ႁႄႉႁဝ်းၵိုတ်းသေပေႃႉထုပ်ႉဢဝ် တိၼ်ပိတ်ႉႁဝ်း” ဝႃႈၼႆ။
မိူဝ်ႈၸၢႆးဢွင်ႇၵျေႃႇဢူး ၺႃးၺွပ်းၼၼ်ႉ သိုၵ်းမၢၼ်ႈၶဝ်ဢဝ်ငိုၼ်းမၼ်းၸၢႆး 45,000 ၵျၢပ်ႈလႄႈ မၢႆၽၢင် (မၢတ်ႉပူင်ႇတိၼ်ႇ) ဢၼ်မီးၼႂ်းဢႅပ်ႇငိုၼ်းမၼ်းၸၢႆး။ ငိုၼ်းၸၢႆးပီးဢၼ်ပႃးၵိုၵ်းတူဝ်တႃႇ မႄးပဵၼ်ႇမၢႆၽၢင်မႂ်ႇ 700,000 ၵျၢပ်ႈ ၼၼ်ႉၵေႃႈသိုၵ်းမၢၼ်ႈၶဝ်ဢဝ်။ မၼ်းၸၢႆးယူႇတီႈဝၢၼ်ႈၼွင်ပိင်သေ သိုပ်ႇၾူင်းႁွင်ႉလၢၼ်ၸၢႆးမၼ်းႁႂ်ႈဢဝ်သဵၼ်ႈမၢႆႁူဝ်ႁိူၼ်းမႃးတေပဵၼ်ႇမၢႆၽၢင်မႂ်ႇ။ ၸၢႆးဢွင်ႇၵျေႃႇဢူး ဢွၵ်ႇဝၢၼ်ႈပုင်ႇဝူဝ်း ၵၢင်ၼႂ်ဝၼ်းထိ 29/3/2022 ၼၼ်ႉသေ မႃးၸူးဝဵင်းၵျွၵ်း မႄး။
မိူဝ်ႈဝၼ်းထိ 30/3/2022 ဝၢႆးလုမ်းလႃး/ၾင်ၶၢပ်ႈတူဝ်တၢႆၸၢႆးပီးယဝ်ႉ ၸုမ်းၶႅၵ်ႇလီပၢင်ၸႃႉ ၼမ်ႉၶူင်း ၵႂႃႇၸူးႁူင်းပလိၵ်ႊ/ယႄးၶဝ်သေ ယွၼ်းၶိုၼ်းမၢႆၽၢင်ၸၢႆးဢွင်ႇၵျေႃႇဢူးလႄႈငိုၼ်းဢၼ် ၶဝ်ႁုပ်ႈဢဝ်ၵႂႃႇ။ ယႄးၶဝ်လၢတ်ႈဝႃႈ ဢမ်ႇႁၼ်ငိုၼ်းသင်သေပျႃး ၼႆယဝ်ႉ။ ၶဝ်လၢတ်ႈဝႃႈ ဢၼ်သိုၵ်းမၢၼ်ႈၶဝ် ဢၢပ်ႈပၼ်ၼႂ်းမိုဝ်း ၸဝ်ႈၼႃႈတီႈယႄးၼၼ်ႉတႄႉ ပဵၼ်လူတ်ႊၶိူင်ႈ ၸၢႆးဢွင်ႇၵျေႃႇ ဢူး ၵူၺ်းဝႃႈၼႆ။
ထိုင်ယၢမ်းလဵဝ်ၸၢႆးဢွင်ႇၵျေႃႇဢူး ယင်းတိုၵ်ႉလႆႈၶၢမ်ႇတၢမ်ႇ ယွၼ်ႉႁွႆးၸဵပ်း ဢၼ်သိုၵ်းမၢၼ်ႈ ပေႃႉထုပ်ႉတုမ်ႉတိူဝ်ႉ ပၢႆးတူဝ်လႄႈပၢႆးၸႂ်ပႃး ယူႇယဝ်ႉ။
မိူဝ်ႈလိူၼ်ပူၼ်ႉမႃး ဝၼ်းထိ 3/2/2022 ၼၼ်ႉၵေႃႈ ၸဝ်ႈၼႃႈတီႈၽၢႆႇၸွပ်ႇၶၢဝ်ႇ သိုၵ်းမၢၼ်ႈ ပေႃႉထုပ်ႉ ၵူၼ်းဝၢၼ်ႈဢၼ်ပဵၼ်တုၵ်ႉၶိတ ၵေႃႉၼိုင်ႈ ၸိုဝ်ႈႁွင်ႉၸၢႆးထုၼ်းဝိၼ်း။ ၸဝ်ႈၼႃႈတီႈ ၶဝ် ပေႃႉထုပ်ႉ ဢဝ်တိၼ်ပိတ်ႉမၼ်းထိုင်တၢႆၼႂ်း ဝဵင်းၵျွၵ်းမႄး မိူၼ်လွင်ႈၼႆႉၼင်ႇၵဝ်ႇ။ ၸဝ်ႈၼႃႈတီႈ မၢၼ်ႈၶဝ် ထၢင်ႇထိူမ်ၽိတ်း ၼႄးဝႃႈမၼ်းၸၢႆးပဵၼ်ၵူၼ်းၵႃႉယႃႈလႄႈ ပဵၼ်လုၵ်ႈၸုမ်း PDF ၼႆယဝ်ႉ။ ပဵၵ်ႉသမ်ႉ ၸဝ်ႈၼႃႈတီႈသိုၵ်းမၢၼ်ႈၶဝ် ယွမ်းႁပ်ႉဝႃႈၶဝ် “တိၺွပ်းမတ်ႉၺႃးၵူၼ်းၽိတ်း” ၼႆသေတႃႉ ပီႈၼွင်ႉၼႂ်းၼႃႈႁိူၼ်းမၼ်းၸၢႆးယင်းပႆႇလႆႈႁပ်ႉတၢင်းၸွႆႈထႅမ်သင်သေလွင်ႈ ထိုင်ယၢမ်းလဵဝ်။
တွင်ႈထၢမ်
ၸၢႆးႁေႃသႅင် +66: 94-728-6696 (တႆး၊ ဢင်းၵိတ်း)
ၸၢႆးသၼ်လွႆ +66: 88 680 4913 (တႆး၊ မၢၼ်ႈ)
PDF files:


text:
ၶေႃႈပိုၼ်ၽၢဝ်ႇ ၵေႃၵပ်းသၢၼ်တူင်ႉၼိုင်တႃႇမႄႈၼမ်ႉမိူင်းတႆး
ဝၼ်းထိ 14/3/2022
ၽူႈလူင်းတိုၼ်းသၢင်ႈၽၢႆၼွၵ်ႈမိူင်းတၵ်းလႆႈၵိုတ်းယိုတ်းလွင်ႈႁူမ်ႈၸွမ်းသိုၵ်းမၢၼ်ႈမိူၵ်ႈမႂ်ႈၶႃႈႁႅမ်ၵူၼ်းမိူင်းၼၼ်ႉသေ ထွၼ်ဢွၵ်ႇၼႂ်းမိူင်းတႆး
ပိူဝ်ႈတႃႇႁူမ်ႈမၵ်းမၢႆတွင်းၵိုမ်းၼႂ်းဝၼ်းမႄႈၼမ်ႉၸၢတ်ႈၸိုင်ႈလုမ်ႈၾႃႉၼႆႉ ၵူၼ်းမိူင်းတႆးလၢႆလၢႆ ပိုၼ်ႉတီႈလႆႈႁူမ်ႈၵၼ်တႅမ်ႈလိၵ်ႈ/ ၶေႃႈၵႂၢမ်း ၸွမ်းၾင်ႇမႄႈၼမ်ႉသေတုၵ်းယွၼ်း ႁႂ်ႈၵိုတ်း ၵၢၼ် သၢင်ႈၽၢႆမႂ်ႇ ဢၼ်တေႁဵတ်းႁႂ်ႈသိုၵ်းမၢၼ်ႈမိူၵ်ႈမႂ်ႈၶႃႈႁႅမ်ၵူၼ်းမိူင်းၼၼ်ႉ မီးလၢႆးလႆႈလႄႈ ဝၢင်း ထၢၼ် ႁႅင်းၾႆးၾႃႉ ၸွမ်းဢူၺ်းလီမိူင်းႁိမ်းႁွမ်းမၼ်း။
မိူဝ်ႈလၢႆလိူၼ်ပူၼ်ႉမႃးၼၼ်ႉ မိၼ်းဢွင်ႇလၢႆႇ ႁူဝ်ၼႃႈၸုမ်းသိုၵ်းယိုတ်းဢၢမ်းၼၢတ်ႈ/ဢႃႇၼႃႇ ၸိုင်ႈမိူင်း လႆႈပိုတ်ႇတိုဝ်ႉတၢင်းႁႂ်ႈသိုပ်ႇၶိုင်ႁဵတ်းသၢင်ႈၽၢႆ ၾႆးၾႃႉ ႁႅင်းၼမ်ႉ ၼႂ်းမိူင်းတႆး ၼင်ႇႁိုဝ် တေဢဝ်ၸႂ်ႉတိုဝ်းၼႂ်းမိူင်းမၢၼ်ႈဢၼ်တိုၵ်ႉလူဝ်ႇၾႆးၾႃႉၼၼ်ႉ။
ၼိူဝ်မႄႈၼမ်ႉၼႂ်းမိူင်းတႆးၼႆႉ မီးၽၢႆယႂ်ႇလူင်သိပ်းလုၵ်ႈယဝ်ႉ၊ လႆႈဝႃႈပဵၼ်ႁႅင်းၾႆးၾႃႉ ၶိုင်ႈပၢႆ ၼႂ်းမိူင်းမၢၼ်ႈပတ်းပိုၼ်ႉၼၼ်ႉယဝ်ႉ။ ယင်းမီးၽၢႆထႅင်ႈလၢႆလုၵ်ႈဢၼ်တိုၵ်ႉသိုပ်ႇၵေႃႇသၢင်ႈသေ မီးၽႅၼ်ၵၢၼ်တေသၢင်ႈမႂ်ႇထႅင်ႈတႃႇသၢဝ်းလုၵ်ႈ ပႃးၸဵမ်ၽၢႆယႂ်ႇလူင်ၼိူဝ်မႄႈၼမ်ႉၶူင်း ဢၼ်တေ ဢဝ်ႁႅင်းၾႆးမၼ်းသူင်ႇပၼ်ၶႄႇလႄႈထႆး ၼၼ်ႉယဝ်ႉ။ ၽၢႆယႂ်ႇလူင်ၸိူဝ်းၼႆႉ ၵူၼ်းမိူင်းၼႂ်း ပိုၼ်ႉ တီႈတိုၼ်းဢမ်ႇႁၼ်လီၸွမ်းလႄႈ ဢွၼ်ၵၼ်သၢၼ်ၶတ်းမႃးႁၢဝ်ႉႁႅင်းယူႇ။
လုၵ်ႈၸုမ်း ၵေႃၵပ်းသၢၼ်တူင်ႉၼိုင်တႃႇမႄႈၼမ်ႉမိူင်းတႆးလႄႈဢူၺ်းလီၽူႈၽၢၵ်ႈၵၢၼ်မၼ်း ဢွၼ် ၵၼ်တိတ်းပၢႆႉတင်းၶေႃႈၵႂၢမ်းဢၼ်ဝႃႈ “ၵိုတ်းၵၢၼ်သၢင်ႈၽၢႆၼိူဝ်မႄႈၼမ်ႉႁဝ်း” ႁူမ်ႈၵၼ် ႁၵ်ႉသႃမႄႈၼမ်ႉႁဝ်း” ၼႆၸိူဝ်းၼႆႉ ၸွမ်းၼိူဝ်မၢၵ်ႇႁိၼ် ၸွမ်းသၢႆမႄႈၼမ်ႉၶူင်းလႄႈ မႄႈၼမ်ႉ ယႂ်ႇလူင်တၢင်ႇသၢႆ ၼႂ်းၸိုင်ႈတႆး။
ၵူၼ်းမိူင်းၼႂ်းပိုၼ်ႉတီႈတၢင်ႉယၢၼ်းၵေႃႉၼိုင်ႈ လၢတ်ႈဝႃႈ “မႄႈၼမ်ႉပဵၼ်သၢႆလိူတ်ႈလူင်ႁဝ်း၊ ႁဝ်းတၵ်းလႆႈႁူမ်ႈ ၵၼ် ႁၵ်ႉသႃတႃႇလုၵ်ႈလၢၼ်ႁဝ်းမိူဝ်းၼႃႈ” ဝႃႈၼႆ။
တင်ႈတႄႇသိုၵ်းမၢၼ်ႈယိုတ်းဢၢမ်းၼၢတ်ႈ/ဢႃႇၼႃႇၸိုင်ႈမိူင်းပီၵၢႆမႃး သိုၵ်းမၢၼ်ႈၸႂ်ႉလၢႆးႁုၵ်းႁၢႆႉ မိူၵ်ႈမႂ်ႈ သေ ၽဵဝ်ႈလၢင်ႉၵူၼ်းမိူင်းၸိူဝ်းလုၵ်ႉၼႄၵၢင်ၸႂ်တူဝ်ႈမိူင်း။ ၵူၼ်းမိူင်း 1,600 ပၢႆၺႃးသိုၵ်း မၢၼ်ႈၶႃႈႁႅမ်တၢႆ လႄႈၺႃးတိၺွပ်း 12,000 ပၢႆ။ မိူဝ်ႈဝူင်ႈပူၼ်ႉမႃးပႆႇႁိုင်ၼႆႉၵေႃႈ သိုၵ်းမၢၼ်ႈ တိုၵ်ႉ သိုပ်ႇၸႂ်ႉၶိူင်ႈမိၼ်တိုၵ်းတေႃးၵူၼ်းမိူင်း ပႃးတင်းၵူၼ်းမိူင်းၸိူဝ်းယူႇၸွမ်းသၢပ်ႇ မႄႈၼမ်ႉၶူင်း ၼႂ်း မိူင်းယၢင်း။
ၼင်ႇႁိုဝ်တေပဵၼ်လွင်ႈတုမ်ႉတွပ်ႇၶိုၼ်း တၢင်းမိူၵ်ႈမႂ်ႈသိုၵ်းမၢၼ်ႈၼၼ်ႉၼႆသေ ၶွမ်ႊပၼီႊ ၼွၵ်ႈ မိူင်း လႆႈၵိုတ်းယင်ႉၵၢၼ်လူင်းတိုၼ်းၶဝ်ဝႆႉၸူဝ်ႈၶၢဝ်း ပႃးၸဵမ် ၶွမ်ႊပၼီႊ EDF ဢၼ်လူင်ပွင် ၸိုင်ႈ မိူင်းၾရင်ႊသဵတ်ႇ ပဵၼ်ၸဝ်ႈၶွင်၊ လႆႈၵိုတ်းၵၢၼ်သၢင်ႈၽၢႆ သူၺ်ႇလီႇ 3 ၼိူဝ်မႄႈၼမ်ႉမၢဝ်း ၼႂ်း ၸိုင်ႈတႆးပွတ်းႁွင်ႇ ၼႂ်းလိူၼ်မၢတ်ႉၶျ် 2021။
ၵူၺ်းၵႃႈ ၶွမ်ႊပၼီႊ Razel-Bec ၶွင်ၾရင်ႊသဵတ်ႊ တႄႉတိုၵ်ႉသိုပ်ႇၵေႃႇသၢင်ႈၽၢႆ ယႄးယႂႃႇ တွၼ်ႈ ၼိူဝ် ၼိူဝ်မႄႈၼမ်ႉတူႈ ၸိုင်ႈတႆးပွတ်းႁွင်ႇဢၼ်မီးၼႂ်းၵႄႈ ပၢင်တိုၵ်း သိုၵ်းသိူဝ်လႄႈ ၵူၼ်းမိူင်း တိုၵ်ႉလႆႈပၢႆႈၽေးၼၼ်ႉယူႇ။ Razel-Bec ၼႆႉႁူမ်ႈပုၼ်ႈၸွမ်းၶွမ်ႊပၼီႊ IPG ဢၼ်ပဵၼ်ၵိင်ႇၽႄ ၶွမ်ႊပၼီႊ IGE ဢၼ်ၺႃးမိူင်းယူႊရူပ်ႊ ႁႅတ်ႉပၢႆးမၢၵ်ႈမီးမၼ်း မိူဝ်ႈလိူၼ်ပူၼ်ႉမႃး ယွၼ်ႉမီးလွင်ႈ ၵွင်ႉၵၢႆႇ ၵၼ်တင်းသိုၵ်းမၢၼ်ႈၼၼ်ႉယဝ်ႉ။
ၶွမ်ႊပၼီႊ Scatec မိူင်းၼေႃႊဝူၺ်ႊ ၵေႃႈမိူဝ်ႈပူၼ်ႉမႃးပႆႇႁိုင်ၼႆႉ လႆႈပိုတ်ႇလၢတ်ႈဝႃႈ တေသိုပ်ႇ ၶိုင်သၢင်ႈ ၽၢႆယႄးယႂႃႇ တွၼ်ႈၵၢင် ဢၼ်ယူႇၼႂ်းၵႄႈသိုၵ်းသိူဝ် ၼိူဝ်မႄႈၼမ်ႉတူႈ ၼၼ်ႉယူႇ ၼႆ ယဝ်ႉ။
ၸၢႆးၶမ်းႁၢၼ် ၸၼ်ႉၽူႈၼမ်းမူႇဝၢၼ်ႈ ၼႂ်းထုင်ႉသီႇပေႃႉ ၵေႃႉၼိုင်ႈလၢတ်ႈဝႃႈ “ႁဝ်းၶႃႈ တုၵ်း ယွၼ်း ၶွမ်ႊပၼီႊ ၼွၵ်ႈမိူင်းထွၼ်ၵၢၼ်လူင်းတိုၼ်းလၢင်းၶဝ် ဢွၵ်ႇတီႈၶူင်းၵၢၼ်သၢင်ႈ ၽၢႆၼႂ်း မိူင်းတႆး” ၶူင်းၵၢၼ်ၽၢႆၸိူဝ်းၼႆႉ ပၼ်ၼမ်ႉတွၼ်းၽွၼ်းလီ သိုၵ်းမၢၼ်ႈၵူၺ်းသေ ႁဵတ်းႁႂ်ႈ ၶဝ်မီး ႁႅင်း သိုပ်ႇၶႃႈႁႅမ်ၵူၼ်းမိူင်းတၢႆၵူၺ်း” ဝႃႈၼႆ။
ၵပ်းသိုပ်ႇတွင်ႈထၢမ်
ၸၢႆးႁေႃသႅင် +66: 9-4728-6696 (တႆး၊ ဢင်းၵိတ်း)
ၼၢင်းႁွမ် +66: 6-1545-0655 (ထႆး)
ၸၢႆးၸိုၼ်ႈ +66: 6-2569-5220 (မၢၼ်ႈ)
PDF Files:


text:
ပူၼ်ႉမႃးဝူင်ႈဝၢင်ႈၼႆႉ ယူႇတီႈႁူဝ်ၼႃႈၸုမ်းသိုၵ်းမၢၼ်ႈ ဢၼ်ယိုတ်းမိူင်းၼႆႉ ပိုၼ်ၽၢဝ်ႇ ၽိတ်ႈမွၵ်ႇထိုင် တီႈႁူဝ်ၼႃႈၸုမ်းၸၢဝ်းၶိူဝ်းၶဝ် ပိူဝ်ႈတႃႇ ဢုပ်ႇၵုမ်ၵၼ် လွင်ႈငမ်းယဵၼ် ဝႃႈၼၼ်။
ၵဵဝ်ႇလူၺ်ႈဢၼ်ၼၼ်ႉသေ ယူႇတီႈၸုမ်းၸၢဝ်းၶိူဝ်းၸိူဝ်းယိပ်းၵွင်ႈၵၢင်ႇလၢၵ်ႈၼၢၵ်ႈၶဝ် လုၵ်ႉၽိုၼ်ႉမႃး ပီယၢဝ်းၶၢဝ်းႁိုင်ၼၼ်ႉ တေႁၼ်ထိုင်ၸိူင်ႉ ႁိုဝ်?၊ တေႁပ်ႉႁွင်း ပိူဝ်ႈတႃႇ တေၵႂႃႇၶဝ်ႈႁူမ်ႈၼႄႇ ဢမ်ႇၼၼ် တေထဵင်ပၢၵ်ႈပႅတ်ႈၼႄႇ ဢဝ်ၸဵမ်ၸိူဝ်းၼႆႉ ႁဝ်းၶႃႈ ႁႂ်ႈလႆႈမႃးတေႃႉတႆႇၶႆႈၼႄ ဢုပ်ႇဢူဝ်းၵၼ် ပွတ်းဢွၼ်ႇတွၼ်ႈၼိုင်ႈ။
ယူႇတီႈ တပ်ႉသိုၵ်းယိုတ်းမိူင်းၶဝ် ဢၼ်ဝႃႈၼၼ်ႉ ပိူဝ်ႈတႃႇ ႁဵတ်းလႆႈဢႃႇၼႃႇသေ ၽွင်းငမ်းဝၢၼ်ႈမိူင်းၵူၺ်း ဝႃႈၼႆသေတႃႉ လၢႆးႁဵတ်းသိုၵ်းမၢၼ်ႈ ၶဝ်ၼႆႉသမ်ႉ မိူၼ်တင်းႁဵတ်းႁႂ်ႈ တူဝ်ၵဝ်ႇမၼ်း ဢမ်ႇၽွင်းလႆႈဝၢၼ်ႈမိူင်းၼၼ်ႉၵေႃႈ မိူၼ်မီးမႃးယဝ်ႉ။
လွင်ႈယဵပ်ႇယမ်ႈ၊ လွင်ႈတဵၵ်းတဵင်၊ လွင်ႈတီႉၺွပ်း၊ လွင်ႈငႅၼ်းၶေႃး၊ လွင်ႈၶႃႈႁႅမ်၊ လွင်ႈဢဝ်တၢႆ ၸိူဝ်းၼႆႉ မိူၼ်တင်းတင်ႈၸႂ်ပူၵ်းႁွင်ႉ ႁႂ်ႈၵူၼ်းမိူင်း ၶိုင်မိုဝ်းလုၵ်ႉၽိုၼ်ႉၶိုၼ်းမၼ်းယူႇၼၼ်ႉၵူၺ်း။
လွင်ႈၵူၼ်းမိူင်းမႅၵ်ႇၵွင်ႈလုၵ်ႉၽိုၼ်ႉၼႆႉ မိူဝ်ႈၵေႃႇႁႅၵ်ႈမၼ်းတႄႉ လုၵ်ႉႁဵတ်းႁင်းၽႂ်ႁင်းမၼ်း၊ ႁဵတ်းၽႂ်ႁဵတ်းမၼ်း ပဵၼ်ယွမ်ႇပဵၼ်ယႅမ်ႇၵူၺ်း။ တေ လႆႈဝႃႈ ပတိတ်ႈၶၢတ်ႈၼႆႉ ပဵၼ်ယူႇတီႈဢိတ်းတီႈဢွတ်းၵူၺ်း။
ၵူၺ်းၵႃႈ လွင်ႈသိုၵ်းမၢၼ်ႈယိုတ်းမိူင်း တူၺ်းႁၼ်ၵူၼ်းမိူင်း မိူၼ်ယၢၼ်ႇသူႇၽူႈၶဵၼ်သေ တီႉၺွပ်းၶႃႈတၢႆ ဢမ်ႇလိူၵ်ႈလုၵ်ႈဢွၼ်ႇၵူၼ်းလူင်၊ ဢမ်ႇလိူၵ်ႈလုၵ်ႈဢွၼ်ႇၵူၼ်းထဝ်ႈ၊ ဢမ်ႇလိူၵ်ႈၽူႈယိင်းၽူႈၸၢႆး ၸိူဝ်းၼႆႉသေ ႁဵတ်းႁၢႆႉၸႃႉႁၢဝ်ႈႁႅင်းမႃးတိၵ်းတိၵ်း ပေႃးဝႃႈၼႆ ပတိတ်ႈၶၢတ်ႈၼႆႉ လုၵ်ႉတီႈပဵၼ်ယွမ်ႇပဵၼ်ယႅမ်ႇ ၵိူတ်ႇၶိုၼ်ႈပဵၼ်မႃး ပဵၼ်ၵွၼ်ႈပဵၼ်မမ်ႈယူႇယဝ်ႉ။
မိူဝ်ႈယၢမ်းၵူၼ်းမိူင်း တိုၵ်ႉတႄႇယိပ်းၶိူင်ႈလၢၵ်ႈၼၢၵ်ႈသေ လုၵ်ႉၽိုၼ်ႉၼၼ်ႉ ၽူႈလဵပ်ႈႁဵၼ်းၶဝ် ႁၼ်ထိုင်ဝႃႈ ၵွပ်ႈ ဢမ်ႇၸႂ်ႈတပ်ႉဢၼ်ၽိုၵ်းၽွၼ်ႉ လူင်ႉလႅၼ်ႇဝႆႉလႄႈ ယူႇၾၢႆႇသိုၵ်းယိုတ်းမိူင်း တေယိပ်းၵမ် ၵုမ်းၵမ်လႆႈၶိုၼ်းငၢႆႈယူႇ ၶဝ်တေထိင်းလႆႈငၢႆႈငၢႆႈၶိုၼ်းၵူၺ်းယူႇ။ တပ်ႉဢၼ်ဝႃႈၼႆႉ ပဵၼ် ဢၼ်ၽိုၵ်းၽွၼ်ႉဝႆႉ ၶိုၵ်ႉတွၼ်း ပဵၼ်ဢၼ်ၵေႃႇသၢင်ႈ ၼႅၼ်ႈၼႃဝႆႉ ပဵၼ်ၵွၼ်ႈပဵၼ်ၵႅၼ်ႇ။ ၵွပ်ႈပိူဝ်ႈၸိူင်ႉၼႆလႄႈ ဢမ်ႇႁိုင် ၾၢႆႇတပ်ႉသိုၵ်း ယိုတ်းမိူင်း ၶဝ် တေၵွၼ်းပေႉလႆႈ ၵႂႃႇငၢႆႈငၢႆႈယူႇ ၶဝ်လၢမ်းဝႃႈမႃး ၸိူင်ႉၼႆ။
ဝႃႈၼၼ်သေတႃႉ ၽိူဝ်ႇဝႃႈ ၶူပ်ႇပီလိူဝ်မႃးယဝ်ႉ ယူႇတီႈၾၢႆႇတပ်ႉသိုၵ်းမၢၼ်ႈ လႅပ်ႈတေဢမ်ႇၵွၼ်းလႆႈငၢႆႈငၢႆႈယဝ်ႉ ၶိုၼ်းဝႃႈၼႆမႃးၶိုၼ်း ၾၢႆႇတပ်ႉ ၶဝ် တေၵုမ်းမိူင်းၵႂႃႇၶိုၼ်းလႆႈယူႇၵူၺ်းဢၼ်ဝႃႈၼၼ်ႉၵေႃႈ ဢမ်ႇပေႃးငိၼ်းသဵင်လၢတ်ႈယဝ်ႉ။
ငဝ်းလၢႆးဢၼ်ၼႆႉ တၢမ်တူဝ်ႁူဝ်ၼႃႈၸုမ်းသိုၵ်းၶဝ်ၵေႃႈ လႅပ်ႈႁူႉတူဝ်ယူႇ ၸင်ႇဝႃႈ တၢမ်တူဝ်မိၼ်းဢွင်ႇလၢႆႇ ၸင်ႇဢွၵ်ႇမႃးလၢတ်ႈၵႂၢမ်းၽိတ်ႈ မွၵ်ႇႁူၺ်းႁွင်ႉ ၸုမ်းၸၢဝ်းၶိူဝ်းၶဝ် ၼၼ်ႉယဝ်ႉ။
ပေႃးတူၺ်းၼႃႈတႃလႄႈ သၢႆၵႂၢမ်းမၼ်းတႄႉ လႅပ်ႈမၼ်းၶႂ်ႈဢုပ်ႇလွင်ႈငမ်းယဵၼ်တႄႉတႄႉဝႃႈဝႃႈ ပိူဝ်ႈတႃႇတေမွတ်ႇယဵၼ်လႆႈ ပတိတ်ႈၶၢတ်ႇ ၵွင်ႈ ၵၢင်ႇ ဢၼ်ၵိူတ်ႇပဵၼ်ယူႇတူဝ်ႈမိူင်းၼၼ်ႉလႄႈသင်၊ ပိူဝ်ႈတႃႇၵူၼ်းမိူင်းၸၢဝ်းၶိူဝ်းတင်းလၢႆ တေၸၢင်ႈၸၢမ်ႇပူၺ်ႈလႆႈ လွၼ်ႉမွၼ်းၻီႊမူဝ်ႊၶရေႊ သီႊလႄႈ လွၼ်ႉမွၼ်းလွတ်ႈလႅဝ်းသဝ်းၶေႃၼၼ်ႉ တဵမ်တဵမ်ထူၼ်ႈထူၼ်ႈလႄႈသင် တၢမ်တူဝ်မၼ်း တေႁူပ်ႉထူပ်းႁူဝ်ၼႃႈၸၢဝ်းၶိူဝ်းၶဝ်သေ ဢုပ်ႇၵုမ်ၵၼ်ၵႂႃႇ ဝႃႈၼႆ။
ၵူၺ်းၵႃႈ ၼႂ်းမၼ်းၽိတ်ႈမွၵ်ႇၼၼ်ႉ ဢမ်ႇပႃးၸိူဝ်း တပ်ႉ PDF တပ်ႉၵႅတ်ႇၶႄၵူၼ်းမိူင်း၊ LDF တပ်ႉၵႅတ်ႇၶႄၼႃႈတီႈ ယဝ်ႉၵေႃႈ ဢမ်ႇပႃးၸွမ်း NUG ၸိူဝ်းၼႆႉ။ ၵွပ်ႈသင်လႄႈ တၢမ်တူဝ်မၼ်း ဢွၵ်ႇမႃးလၢတ်ႈၵႂၢမ်းၽိတ်ႈမွၵ်ႇ ၸိူင်ႉၼႆ ၵွပ်ႈသင်သမ်ႉၵူၺ်း ၽိတ်ႈမွၵ်ႇၸုမ်းၸၢဝ်းၶိူဝ်းလုၵ်ႉ ၽိုၼ်ႉၶဝ်ၵူၺ်း ဢၼ်ၼႆႉ လီလႆႈမႃးထတ်းသၢင်ၵၼ်ယူႇ။
မၼ်းၶႂ်ႈသၢင်ႈယဵၼ်ၼႃႇတႄႉ တိုၼ်းတေဢမ်ႇၸႂ်ႈ ၸၢင်ႈပဵၼ်လႆႈၵေႃႈ ယွၼ်ႉပိူဝ်ႈ တပ်ႉသိုၵ်းမၼ်း တႄႇၵူၼ်ႇပင်းမႃးၼၼ်ႉၵူၺ်းၼႆ ႁဝ်းၶႃႈတႄႉ ႁၼ်ထိုင်ၸိူင်ႉၼၼ်။ ၸမ်းႁႂ်ႈဝႃႈ ၸုမ်းၸၢဝ်းၶိူဝ်း လုၵ်ႉၽိုၼ်ႉၶဝ်လႄႈ တင်း PDF, LDF ၸိူဝ်းၼႆႉ ပဵၼ်ၵွၼ်ႈလဵဝ် ၵၢၼ်းလဵဝ်ၵၼ် ႁူမ်ႈတိုၵ်းၼႆ တႄႉ ၸုမ်းသိုၵ်းယိုတ်းမိူင်းၼႆႉ တေဢမ်ႇၸၢင်ႈတင်ႈလႆႈႁိုင်ယဝ်ႉ။
ၼင်ႇငဝ်းလၢႆးၼင်ႇၼႆ ၾၢႆႇၸၢဝ်းၶိူဝ်းၶႂ်ႈလႆႈဢီႈသင်၊ ၶႂ်ႈလႆႈလွင်ႈဢုပ်ႉပိူင်ႇၽွင်းငမ်းႁင်းၶေႃၼႄႇ တေမႃးတတ်းပၼ် ၶႂ်ႈၶုတ်းႁိၼ်ၶုတ်းႁႄႈ တေ ပၼ်ပႃႇမိတ်ႉ ၸဵမ်ၸိူဝ်းၼႆႉ ၸၢင်ႈတေလႆႈလူတ်းၶႂၢင်း ၸွမ်းၸႂ်ပၼ်ယူႇ။ ႁဵတ်းၼၼ်သေ မၼ်းတေၵွၼ်းဝႆႉ မၼ်းတေၵုမ်းဝႆႉ ယႃႇႁႂ်ႈသဵင်ၵွင်ႈလႆႈ တႅၵ်ႇ တီႈၼႂ်းၼႃႈတီႈၸၢဝ်းၶိူဝ်း။
ၵူၺ်းၵႃႈ ထႅင်ႈၾၢႆႇၼိုင်ႈတႄႉ တေၶိုင်ႁႃၽဵဝ်ႈမူၺ်ႉ PDF, LDF ၶဝ် မိူၼ်ၸိူင်ႉ တီႈတၢင်းၸႄႈၵႅင်း၊ မၵူၺ်း၊ မၢၼ်ႈတႃႈလိူဝ်ႇ၊ ပႃႇၵိူဝ် တၼၢဝ်း သီ ၸိူဝ်းၼႆႉ။ တီႈဢေႇသုတ်းမၼ်း မၼ်းၽဵဝ်ႈလႆႈၸႄႈၵႅင်းလႄႈတင်းမၵူၺ်း ၵူၺ်းၵေႃႈ ထိုင်တီႈၼႃႇ တႃႇမၼ်းယဝ်ႉ။
ၵူၺ်းၵႃႈ ဝၢႆးၼၼ်ႉသမ်ႉ တေႁႃလွင်ႈႁႃတၢင်းသေ ဝၢႆႇပၢၵ်ႇၵွင်းၸူးၶိုၼ်းၸုမ်းၸၢဝ်းၶိူဝ်းလုၵ်ႉၽိုၼ်ႉၶဝ် ၸုမ်းၼိုင်ႈယဝ်ႉ ၸုမ်းၼိုင်ႈ ႁဝ်းၶႃႈတႄႉ လၢမ်းႁၼ်ဝႆႉၸိူင်ႉၼၼ်။
ၶေႃႈၵႂၢမ်းဢၼ်ဝႃႈ သုမ်ႇငုမ်း၊ ၵုမ်းၵမ်၊ ငမ်ၼူတ်ႈ လၢႆးသီႇသၢမ်တူဝ်ၼႆႉ ယူႇတီႈၸုမ်းသိုၵ်းမၢၼ်ႈၶဝ် ၸႂ်ႉတိုဝ်းမႃးၸဵမ်ပိုင်း ႁၢၼ်ႉတေႃႇဝၼ်းမိူဝ်ႈ လဵဝ်ၵေႃႈ ပႆႇလႅၵ်ႈပႆႇလၢႆႈၵွၼ်ႇ။
ၶၵ်ႉထီႉၼိုင်ႈ ဢဝ်မႃႇဢဝ်ႁႅင်းသေ သုမ်ႇငုမ်း ဝၢၼ်ႈယႂ်ႇဝဵင်းလူင် ၸိူဝ်းၼႆႉ။ ၶၵ်ႉထီႉသွင် ဢဝ်လွင်ႈငမ်းယဵၼ် ယိုၼ်းမိုဝ်းၸူး ၸုမ်းၸၢဝ်းၶိူဝ်းၶဝ် သေ ၵုမ်းၵမ် ယႃႇႁႂ်ႈလုၵ်ႉလႆႈ။ ၶၵ်ႉထီႉသၢမ် ၸႂ်ႉလၢႆးႁၢဝ်ႈႁႅင်းသေယဝ်ႉ ငမ်ၼူတ်ႈ သိၵ်ႇၵွႆပႅတ်ႈ ၸုမ်းယိပ်းၵွင်ႈၵၢင်ႇ ၸိူဝ်းၵိူတ်ႇမီးမႃးမႂ်ႇ ၸိူဝ်းၼႆႉ ပဵၼ်လၢႆးၵၢၼ်ၶဝ်ယဝ်ႉ။
တူဝ်ယၢင်ႇမီးမႃးယူႇ လၢႆလွင်ႈလၢႆၵမ်းယဝ်ႉ ၵွၼ်ႇပႆႇယိုတ်းဢႃႇၼႃႇ ၵိုင်ႉၵၢင်ႉၶိုၵ်ႉၶၵ်ႉလူင် ၵိုတ်းသိုၵ်းတေႃႇတပ်ႉသိုၵ်းရၶႅင်ႇၶဝ် မွင်းႁႂ်ႈယိုတ်းဢႃႇ ၼႃႇ ယဝ်ႉၵေႃႈ ၶွတ်ႇၽွတ်ႈၶွမ်ႊမတီႊဢုပ်ႇၵုမ်လွင်ႈငမ်းယဵၼ်ၵမ်းလဵဝ် တေသၢင်ႈလွင်ႈငမ်းယဵၼ်ၸိူင်ႉႁိုဝ် ၸိူင်ႉႁႃ ပဵၼ်ၼၼ် ပဵၼ်ၼီၼႆ လၢတ်ႈဢမ်ႇထၢတ်ႇ ၵူၺ်းၵႃႈ ႁၢၼ်ႉတေႃႇထိုင်ဝၼ်းမိူဝ်ႈလဵဝ် ပႆႇႁၼ်ၼမ်ႉ ႁၼ်တူဝ်သင်မႃး။ ၵႂၢမ်းတႆးမီးဝႆႉဝႃႈ မႃႉပိတ်ႉဢမ်ႇလိုမ်းတိၼ် ၼႆၶႃႈ ၼႃႇ။
ၼႂ်းပီ 1989 ယၢမ်းၽွင်းတပ်ႉပွင်းၸူႉ DAB (Democracy Alliance Burma) ၶဝ်ၼၼ်ႉ ၶွတ်ႈႁႅင်းပဵၼ်ယႂ်ႇယူႇ။ ၸုမ်းၶၢင်၊ ၸုမ်းဝႃႉ၊ ၸုမ်း ၵဝ်ႈၵၢင်ႉ၊ ၸုမ်းမိူင်းလႃး ဝၢႆးလိုၼ်းမႃး ပႃးၸဵမ် ၸုမ်း SSPP ၸိူဝ်းၼႆႉ ဢွၼ်ဢဝ်လွင်ႈငမ်းယဵၼ် ၵိုတ်းတိုၵ်းၵၼ်ၵႂႃႇ။
ယၢမ်းၸိူင်ႉၼင်ႇၼၼ် ယူႇၾၢႆႇသိုၵ်းမၢၼ်ႈ ႁႅၼ်းသိုၵ်းလေႃႇတိုၵ်း KNU တင်းႁၢဝ်ႈတင်းႁႅင်း ႁၢၼ်ႉတေႃႇ ငဝ်ႈငုၼ်းမၢၼ်ႇၼေႇပလေႃး ပေႃးလႆႈ တူၵ်းသုမ်းၵႂႃႇ လုၵ်ႉၼၼ်ႈသေယဝ်ႉ ၸင်ႇမီးမႃး DKBA ဝၢႆးမႃး ပဵၼ်ၵႂႃႇထႅင်ႈ PDF သၢမ်ၸဵင်ႇသၢမ်ၸုမ်း ၸိူဝ်းၼႆႉ မီးမႃးတွၼ်ႈသွၼ် တႂ်ႈၼႃႈ တၼ်းတႃယဝ်ႉ။
ၵွပ်ႈပိူဝ်ႈၸိူင်ႉၼႆ ႁူဝ်ၼႃႈၸုမ်းသိုၵ်းယိုတ်းမိူင်း ယိုၼ်းမိုဝ်းမွၵ်ႇႁွင်ႉ ဢုပ်ႇၵုမ်လွင်ႈငမ်းယဵၼ်ၵၼ် ဢၼ်ဝႃႈၼႆႉ ၸွင်ႇၸႂ်ႈၵၢၼ်ပွင်မိူင်းတႄႉႁႃႉ? ၸွင်ႇၸႂ်ႈၵၢၼ်မႄးမိူင်းတႄႉႁႃႉ? ဢမ်ႇၼၼ် တေဢဝ်ၵၢၼ်ငမ်းယဵၼ် ပဵၼ်ၶိူင်ႈၸႂ်ႉ ပိူဝ်ႈတႃႇ ႁဵတ်းၵၢၼ်မိူင်းႁႃႉ။ ယူႇတီႈႁူဝ်ၼႃႈၸုမ်းၸၢဝ်း ၶိူဝ်းလုၵ်ႉၽိုၼ်ႉၶဝ်ၵေႃႈ တေဢွၼ်ၼပ်ႉသၢင်ႈထတ်းသၢင်လႆႈယူႇ။
ၵွပ်ႈၼႆ ႁူဝ်ၼႃႈ ၸုမ်းသိုၵ်းယိုတ်းမိူင်း ယိုၼ်းမိုဝ်းမွၵ်ႇႁွင်ႉဢုပ်ႇၵုမ်လွင်ႈငမ်းယဵၼ် ဢၼ်ဝႃႈၼႆႉ ၸွင်ႇၸႂ်ႈၵၢၼ်ပွင်မိူင်း? ၊ ၸွင်ႇၸႂ်ႈၵၢၼ်မႄး မိူင်းတႄႉႁႃႉ? ဢမ်ႇၼၼ် တေဢဝ်ၵၢၼ်ငမ်းယဵၼ် ပဵၼ်ၶိူင်ႈၸႂ်ႉၵၢၼ်မိူင်းၵူၺ်းႁႃႉ ဢၼ်ဝႃႈၼၼ်ႉ ယူႇတီႈႁူဝ်ၼႃႈၸုမ်းလုၵ်ႉၽိုၼ်ႉၶဝ်ၵေႃႈ တေဢွၼ်ၼပ်ႉသၢင်ႈထတ်းသၢင်ယူႇ။
ပဵၼ်ႁိုဝ်ပဵၼ် တေၵႂႃႇဢုပ်ႇၸွမ်းႁႃႉ? ဢမ်ႇၵႂႃႇၼႄႇ ဢၼ်ဝႃႈၼၼ်ႉတႄႉ (1) တေဢိင်ၼိူဝ်ၵၢၼ်မိူင်း ၶွင်ၸုမ်းတူဝ်ၵဝ်ႇၵႅၼ်ႇၶႅင်ႁိုဝ် ဢုၼ်ႈၸွပ်ႈ ပေႃးဝႃႈၵၢၼ်မိူင်း ဢမ်ႇၵႅၼ်ႇၶႅင် ၵၢၼ်မိူင်းဢုၼ်ႈၸွပ်ႈၵေႃႈ ႁႅင်းသိုၵ်းႁူႉၵႃႈ တေဢမ်ႇၵႅၼ်ႇၶႅင် တေဢုၼ်ႈၸွပ်ႈ ၵႃႈတၵ်းတေလႆႈ ၽွမ်ႉၸွမ်း။
(2) တေဢိင်ၼိူဝ်ငဝ်းလၢႆးၵၢၼ်မိူင်း ၶွပ်ႇၼမ်ႉလႅၼ်လိၼ် ဢီးသူၼ်း ပွင်ႇဝႃႈတႄႉ မိူင်းၶႄႇ၊ မိူင်းထႆး မိပ်ႇငႅၼ်းလႆႈၵႃႈႁိုဝ် ၸိူဝ်းၼႆႉႁိုဝ် ၶႄးတေ ပဵၼ်ၼဵၼ်လူင် ပိူဝ်ႈတႃႇပၢင်ၵုမ် လွင်ႈငမ်းယဵၼ်သိုၵ်းမၢၼ်ႈ ၶဝ်တေဢွင်ႇႁိုဝ် ဢမ်ႇဢွင်ႇဢၼ်ဝႃႈၼၼ်ႉၵူၺ်းယဝ်ႉ ယွၼ်းတေႃႉတႆႇၶႆႈၼႄမွၵ်ႈ ၼႆႈသေ ၶွတ်ႇယွတ်ႈပၢႆၵႂၢမ်းဝႆႉတီႈၼႆႈၶႃႈ။
မႂ်ႇသုင်ၶႃႈ
ႁိုၼ်း ၵႃယၢင်း
4/5/2022


text:
ၼမ်ႉႁူၺ်ႈ/ လွႆ ၼွင်းလုပ်ႇထူမ်ႈ ၼႂ်းဝဵင်းမိူင်းပၼ်ႇ ႁၢဝ်ႈႁႅင်း သူၼ်ႁႆႈၼႃး ၵူၼ်းမိူင်း ထုၵ်ႇၼမ်ႉထူမ်ႈ လူႉသုမ်းတင်းၼမ်လၢႆ။
ၾူၼ်တူၵ်းထပ်းၵၼ်လၢႆဝၼ်းလႄႈ တႄႇဢဝ် ဝၼ်းတီႈ 12/8/2022 ယၢမ်းဝၢႆးဝၼ်း 2 မူင်းမႃး ၼမ်ႉႁူၺ်ႈ/ လွႆ လုပ်ႇထူမ်ႈ သူၼ်ႁႆႈၼႃး ႁိူၼ်းယေး ၵူၼ်း ဝၢၼ်ႈ ၼႂ်းၸႄႈဝဵင်းမိူင်းပၼ်ႇ ၸႄႈတွၼ်ႈလၢင်းၶိူဝ်း ၸိုင်ႈတႆးပွတ်းၸၢၼ်း ႁၢဝ်ႈႁႅင်း ။
ၸဝ်ႈၼႃး မိူင်းပၼ်ႇ လၢတ်ႈတီႈၽူႈတွႆႇႁွၵ်ႈဝႃႈ – “ၼမ်ႉၼႆႉ လုၵ်ႉတၢင်းၾၢႆႇဢွၵ်ႇဝဵင်း ထူမ်ႈမႃးတၢင်း ၾၢႆႇႁွင်ႇဝဵင်းလႄႈ ၾၢႆႇ တူၵ်းဝဵင်း သူၼ်ၼႃး ၵူၼ်းမိူင်း ဢၼ်ထုၵ်ႇၼမ်ႉထူမ်ႈၵႂႃႇၼႆႉ ႁူဝ်ပၢၵ်ႇၼႆႉၶႂ်ႈဝႃႈမွၵ်ႈ 70 ၼႆႉယဝ်ႉၶႃႈ ။ ၵမ်ႈၼမ် ပဵၼ်သူၼ် ထူဝ်ႇၼဝ်ႈလႄႈ ၶဝ်ႈ ၸိူဝ်းၼႆႉ။ ၸဝ်ႈသူၼ်ၼႃးတႄႉ သုမ်းၵၼ်တင်းၼမ်ၶႃႈဢေႃႈ။ သူၼ်ၼႃး ဢၼ်တီႈႁဝ်းၶႃႈ ဢမ်ႇယၢမ်ႈ ထူမ်ႈၼၼ်ႉ ယၢမ်းလဵဝ် တိုၵ်ႉမီးၼမ်ႉယိုင်ႈဝႆႉယူႇ”- ဝႃႈၼႆ။
လိူဝ်ၼၼ်ႉ ႁိူၼ်းယေး ၵူၼ်းဝၢၼ်ႈ ၸိူဝ်းၼႆႉၵေႃႈ လုပ်ႇထူမ်ႈထႅင်ႈတင်းၼမ်လၢႆ မိူၼ်ၼင်ႇ ဝၢၼ်ႈႁူဝ်ၾၢႆလူင် 59 လင်၊ ပွၵ်ႉ ဝၢၼ်ႈမႂ်ႇ တင်းပွၵ်ႉလႄႈ ဝၢၼ်ႈလွႆၼွႆႉ ၸိူဝ်းၼႆႉ ဢိၵ်ႇထႅင်ႈလၢႆပိုၼ်ႉတီႈ ၼႂ်းဝဵင်းမိူင်းပၼ်ႇ။
“ၵူၼ်းမိူင်းၵမ်ႈၽွင်ႈ မႆႈၸႂ် တုၵ်ႉၶၵၼ်ဢေႃႈ။ ၶဝ်ႈဝႃႇ၊ ထူဝ်ႈၼဝ်ႈဝႃႈ ၸိူဝ်းၼႆႉ လႆႈဢဝ်ဢွၵ်ႇတၢတ်ႇ ဢေႃႈ။ ၼမ်ႉၼႆႉ မိူဝ်ႈဝၼ်းတီႈ 12 ၼၼ်ႉ လုပ်ႇထူမ်ႇတၢင်း ၾၢႆႇဢွၵ်ႇဝဵင်း။ ဝၼ်းတီႈ 13 သမ်ႉ လုပ်ႇထူမ်ႈမႃးတၢင်း ၾၢႆႇ တူၵ်းဝဵင်း”- ၸဝ်ႈၼႃး မိူင်းပၼ်ႇ သိုပ်ႇလၢတ်ႈၼႄ ၼင်ႇၼႆ။
ၼွၵ်ႈလိူဝ်ၼၼ်ႉ ၼမ်ႉလုပ်ႇထူမ်ႈ ၸွမ်းသဵၼ်ႈတၢင်းလူင်၊ ၶူဝ် ၸိူဝ်းၼႆႉ လူႉၵွႆထႅင်ႈ တင်းၼမ် လၢႆပိုၼ်ႉတီႈ ႁဵတ်းႁႂ်ႈၵူၼ်း မိူင်းၵႂႃႇမႃးယၢပ်ႇၽိုတ်ႇ ။
ၼႂ်းၸႄႈဝဵင်းလၢင်းၶိူဝ်းၵေႃႈၼမ်ႉတဵင်းၼွင်းလူၼ်ႉၾင်ႇ၊ ၶဝ်ႈသူၼ်ၶဝ်ႈၼႃး၊ ထူမ်ႈႁိူၼ်းယေးၵူၼ်းဝၢၼ်ႈ ၼမ်ႉဢုၼ်ႇ၊ ႁူဝ်တႃႈ၊ ပွၵ်ႉၵၢတ်ႇ၊ ဝၢၼ်ႈပုင်းထုၼ်၊ ၼႃးၵူင်း ၸိူဝ်းယူႇသွင်ၾင်ႇၶၢင်ႈတဵင်း။ ႁိူၼ်းယေးဢမ်ႇလွင်ႈဢမ်ႇၵွႆၸွမ်းၼမ်ႉသေတႃႉ ၶူဝ်းၶွင်တႄႉ လူႉသုမ်းၸွမ်းၽွင်ႈယူႇ ။


text:
မတူႇပီႇ၊ ၸႄႈတွၼ်ႈ
ၸႄႈတွၼ်ႈမတူႇပီႇ (မၢၼ်ႈ: မတူပီခရိုင် ; ဢိင်းၵလဵတ်ႈ: Matupi District) ၼႆႉ ပဵၼ်ၸႄႈတွၼ်ႈဢၼ်ၼိုင်ႈ ဢၼ်မီးတီႈ ၸႄႈမိူင်းၶျၢင်းၼၼ်ႉယဝ်ႉ။ မိူဝ်ႈဢွၼ်တၢင်း ပဵၼ်ၼႃႈလိၼ် ဢၼ်မီးတႂ်ႈမိုဝ်း ၸႄႈတွၼ်ႈမိၼ်းတတ်ႉသေ ထိုင်ပီ 2017 လႆႈပဵၼ် ၸႄႈတွၼ်ႈႁင်းၶေႃ မႃးယူႇယဝ်ႉ။ ယွၼ်ႉၼၼ်လႄႈ တီႈၸႄႈမိူင်းၶျၢင်းၼႆႉ မိူဝ်ႈဢွၼ်တၢင်း မီး ၸႄႈတွၼ်ႈ 3 ၸႄႈတွၼ်ႈသေ ယၢမ်းလဵဝ် ပဵၼ်မႃး 4 ၸႄႈတွၼ်ႈယူႇယဝ်ႉ။[1][2]
သၢႆပိုၼ်း[မႄးထတ်း | မႄးထတ်းငဝ်ႈငႃႇ]
မိူဝ်ႈဢွၼ်တၢင်း တီႈၸႄႈတွၼ်ႈမိၼ်းတတ်ႉၼႆႉ ဢဝ်တင်း ၸႄႈဝဵင်းမိၼ်းတတ်ႉ ၸႄႈဝဵင်းၵၢၼ်ႇပႅတ်ႉလႅတ်ႉ၊ ၸႄႈဝဵင်းမတူႇပီႇ လႄႈ ၸႄႈဝဵင်းပလႅတ်ႉဝ ၸိူဝ်းၼႆႉသေ ၽွတ်ႈႁႅၼ်းဝႆႉယဝ်ႉ။ မိူဝ်ႈဢႃႇယုႇသၽႃးပွၵ်ႈၵမ်းၼိုင်ႈၼၼ်ႉ လုၵ်ႉတီႈ တႅၼ်းၽွင်းၵူၼ်းမိူင်း ၸႄႈဝဵင်းပလႅတ်ႉဝ လႆႈတွင်ႈထၢမ်ၼႂ်းသၽႃးဝႃႈ ၸွင်ႇမီးဢမ်ႇမီး ၶပ်ႉမၢႆ တွၼ်ႈတႃႇယုၵ်ႉဢဝ် ၸႄႈဝဵင်းပလႅတ်ႉဝ ၶိုၼ်ႈပဵၼ် ၸႄႈတွၼ်ႈ ၼႆယဝ်ႉ။ ၵဵဝ်ႇလူၺ်ႈလွင်ႈၼၼ်ႉသေ လုၵ်ႉတီႈ လုမ်းတႅၼ်းၽွင်း(သၽႃး)မိူင်းႁူမ်ႈတုမ် လႆႈယွၼ်းတၢင်းႁၼ်ထိုင် ၸုမ်းလူင်ပွင်ၸိုင်ႈ ၸႄႈမိူင်းၶျၢင်းယဝ်ႉ။ ၵူၺ်းၵႃႈဝႃႈ တီႈ လုမ်းတႅၼ်းၽွင်းၸႄႈမိူင်း ၸမ်ႉ ဢမ်ႇဢုပ်ႇဢူဝ်း လွင်ႈတႃႇဢဝ် ပလႅတ်ႉဝ ယုၵ်ႉပဵၼ် ၸႄႈတွၼ်ႈ ထုၵ်ႇဢမ်ႇထုၵ်ႇၼၼ်ႉသေ လႆႈၸႅၵ်ႇသဵင်တႅပ်းတတ်း ဝႃႈ ၼႂ်းၵႃႈ ၸႄႈဝဵင်းမတူႇပီႇ လႄႈ ပလႅတ်ႉဝ ၼၼ်ႉ ဝဵင်းလႂ်တေလီယုၵ်ႉပဵၼ်ၸႄႈတွၼ်ႈ ၼႆလႄႈ မတူႇပီႇ လႆႈ 11 သဵင်၊ ပလႅတ်ႉဝ လႆႈ 9 သဵင်ယဝ်ႉ။ လုၵ်ႉတီႈ လုမ်းၸဝ်ႈၸွမ်ႈၸိုင်ႈမိူင်း သေ မိူဝ်ႈပီ 2017 ၼၼ်ႉ လႆႈပွင်ႇလႅင်းထိုင် လုမ်းတႅၼ်းၽွင်းမိူင်းႁူမ်ႈတုမ်ဝႃႈ တွၼ်ႈတႃႇ တၢင်ႇမၢႆ လွင်ႈဝႃႈ လႅၵ်ႈလၢႆႈၽွတ်ႈႁႅၼ်း ၼႂ်းၵႃႈ 4 ၸႄႈဝဵင်း တီႈ ၸႄႈတွၼ်ႈမိၼ်းတတ်ႉ မိူဝ်ႈဢွၼ်တၢင်းၼၼ်ႉ လႆႈဢဝ် ၸႄႈဝဵင်းမိၼ်းတတ်ႉ လႄႈ ၸႄႈဝဵင်းပလႅတ်ႉဝ သေ ၽွတ်ႈႁႅၼ်း ၸႄႈတွၼ်ႈမိၼ်းတတ်ႉ၊ ဢဝ်တင်း ၸႄႈတွၼ်ႈမတူႇပီႇ လႄႈ ၸႄႈတွၼ်ႈပလႅတ်ႉဝသေ ၽွတ်ႈႁႅၼ်း ၸႄႈတွၼ်ႈမတူႇပီ ၼႆၼၼ်ႉယဝ်ႉ။ ၵူၺ်းၵႃႈဝႃႈ ႁိုဝ်ၶၢဝ်းတၢင်းၼိုင်ႈပီ တေႃႇထိုင် ပီ 2018 ၼၼ်ႉ ယွၼ်ႉတၢင်းယၢပ်ႇၽိုတ်ႇ ဢွင်ႈတီႈလိၼ်သေ ၸိူဝ်းပဵၼ် လုမ်းၸၼ်ႉၸႄႈတွၼ်ႈလႄႈ ၵူၼ်းႁၢပ်ႇၵၢၼ်ၶဝ် ၵေႃႈ ပႆႇၸၢင်းပၼ်ၵၢၼ်သေ လႆႈပိုတ်ႇၽုၺ်ႇဝႆႉၸူဝ်ႈၵႅပ်ႉ တီႈလုမ်းၸႄႈဝဵင်းၼၼ်ႉယဝ်ႉ။[3][4][5]
ၸႄႈဝဵင်း[မႄးထတ်း | မႄးထတ်းငဝ်ႈငႃႇ]
ၸႄႈဝဵင်း ၸိူဝ်းမီးၼႂ်း ၸႄႈတွၼ်ႈမတူႇပီႇၼႆႉ မီးၼင်ႇၽၢႆႇတႂ်ႈၼႆႉယဝ်ႉ။
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ တိုင်းဒေသကြီးနှင့် ပြည်နယ်များရှိ ခရိုင်၊ မြို့နယ်၊ မြို့၊ ရပ်ကွက်၊ ကျေးရွာအုပ်စုနှင့် ကျေးရွာဦးရေ စာရင်းချုပ်. ႁွင်ႈၵွၼ်းၵၢၼ် လွင်ႈဢုပ်ႉပိူင်ႇၵူႈထၢၼ်ႈ.
- ↑ တိုင်းဒေသကြီးနှင့် ပြည်နယ်များရှိ ခရိုင်၊ မြို့နယ်၊ မြို့၊ ရပ်ကွက်၊ ကျေးရွာအုပ်စုနှင့် ကျေးရွာဦးရေ စာရင်းချုပ်(၃၁.၃.၂၀၁၆). ႁွင်ႈၵွၼ်းၵၢၼ် လွင်ႈဢုပ်ႉပိူင်ႇၵူႈထၢၼ်ႈ.
- ↑ မတူပီမြို့နှင့် ရှစ်မိုင်ခန့်အကွာတွင် ခရိုင်ရုံး တည်ဆောက်ရန် လျာထားမှုကို သဘောမတူဘဲ မြို့၏ စည်ပင်သာယာ နယ်နိမိတ်အတွင်း၌သာ ဆောက်လုပ်ရန် လိုလားကြောင်း ဒေသခံများက ရန်ကုန်မြို့၌ သတင်းစာ ရှင်းလင်း. အီလဲဗင်း သတင်းစာ.
- ↑ ပလက်ဝမြို့နယ်အား မတူပီခရိုင်အတွင်း ထည့်သွင်းမဖွဲ့စည်းရန် ချင်းပါတီတောင်းဆို. ဒီဗွီဘီ].
- ↑ မတူပီခရိုင်ဖွဲ့စည်းရေး မြေနေရာအခက်အခဲကြောင့်ကြန့်ကြာ. Archived from the original on 2019-07-28။


text:
မိင်ႇၵလႃႇတူင်ႇ၊ ၸႄႈဝဵင်း
ၸႄႈဝဵင်းမိင်ႇၵလႃႇတူင်ႇ (မၢၼ်ႈ: မင်္ဂလာဒုံမြို့နယ်), (ဢိင်းၵလဵတ်ႈ: Mingalardon Township), (သဵင်ဢွၵ်ႇ [Zewaeng Mingkaladong]) ၼႆႉ ပဵၼ်ၸႄႈဝဵင်းဢၼ်ၼိူင်ႈ ဢၼ်မီးဝႆႉတီႈၼႂ်း ပွတ်းႁွင်ႇတႃႈၵုင်ႈ၊ ဝဵင်းတႃႈၵုင်ႈ ၼၼ်ႉယဝ်ႉ။
လၢႆးႁွင်ႉထတ်း
မိင်ႇၵလႃႇတူင်ႇ ဢၼ်ဝႃႈၼႆႉ လုၵ်ႉတီႈ ဝေႃးႁၢၼ်မွၼ်း "မင်္ဂလာဍုင်" ဢၼ်ဝႃႈၼၼ်ႉသေ လူင်းပဵၼ်မႃး ၼႆယဝ်ႉ။ မိင်ႇၵလႃႇ ဢၼ်ဝႃႈၼႆႉ မီးၵႂၢမ်းလၢတ်ႈဝႃႈ ပဵၼ်တူဝ်သတ်းလၢၵ်ႇလၢႆး ဢၼ်မီးတူဝ်ၶိင်းၵူၼ်းလႄႈ ၵွၵ်းႁူဝ်ၵႂၢင် ဢမ်ႇၼၼ် တူဝ်ၶိင်းၵႂၢင်လႄႈ ၵွၵ်းႁူဝ်ၵူၼ်း ဝႃႈၼႆႉယဝ်ႉ။ (ဍုင်) ဢၼ်ဝႃႈၼႆႉၸမ်ႉ မီးတီႈပွင်ႇဝႃႈ "ဝဵင်း" ၼႆႉယဝ်ႉ။ ၸင်ႇဝႃႈ မီးတီႈပွင်ႇဝႃႈ ပဵၼ်ဝဵင်း ဢၼ်ပဵၼ်တူဝ် မိင်ႇၵလႃႇ ၼၼ်ႉယူႇသဝ်း ဝႃႈၼႆႉယဝ်ႉ။ လုၵ်ႉတီႈ မင်္ဂရာဍုင် သေ လူင်းမႃးၼႆၵေႃႈဝႃႈယဝ်ႉ။ မိင်ႇၵရႃႇ ဢၼ်ဝႃႈၼႆႉ ပဵၼ် ၵႂၢင်၊ ယွၼ်ႉပိူဝ်ႈၼၼ်ႉ ပဵၼ်ဝဵင်းဢၼ်ၵႂၢင်လိူင်ႇ ၼႆႉၵေႃႈဝႃႈယဝ်ႉ။ [2] မိင်ႇၵလႃႇတူင်ႇ ဢၼ်ဝႃႈၼႆႉ ပေႃးဢဝ် ၽႃႇသႃႇမွၼ်းဝႃႈ (မင်ကြဲဍုင်း- မင်ကရိုင်ဒိန်း) = ပဵၼ်တီႈဢၼ် ၵႂၢင်လိူင်ႇ၊ သူၼ်ၵႂၢင်။ တီႈၼႂ်းလိၵ်ႈပိုၼ်းၽြႃးပႃႇၵိူဝ်ဝႃႈဝႆႉ မင်္ဂလာဍုင်(ပါဠိ+မွန်) ဢဝ်တီႈပွင်ႇ လေႃးလေးၵၼ်သေ ဝႃႈဝႆႉ ပဵၼ်ဝဵင်းဢၼ်မီး မင်ႇၵလႃႇ ၼႆၵေႃႈဝႃႈယဝ်ႉ။ [3]


text:
ၸတ်းႁဵတ်းပၢင်ၵုမ်လူင်လွင်ႈလိၵ်ႈလူင် (Lik Loung Conference) တီႈဝဵင်းလူင်တႃႈၵုင်ႈ ၼႂ်းဝၼ်းထီႉ 27-28-29 December 2013 ၼႆၶႃႈၼၼ်ႉယဝ်ႉ။ ဢွင်ႈတီႈတႅတ်ႈၼႅတ်ႈမၼ်းတႄႉပႆႇလႆႈႁူႉၶႃႈ။
Friday, June 7, 2013
ပၢင်ၵုမ် လွင်ႈလိၵ်ႈလူင် တေၸတ်းႁဵတ်းတီႈ ဝဵင်းလူင် တႃႈၵုင်ႈ ၼႂ်းလိူၼ် December
ဝၼ်းမိူဝ်ႈၼႆႉၶႃႈလႆႈႁပ်ႉႁၼ်ၶၢဝ်ႇႁူင်ၶၢဝ်ႇႁၢင်းၼႂ်းၶၢဝ်ႇၸဝ်ႈၵၢင်းသိူဝ်မႃးဢၼ်ၼိုင်ႈယူႇယဝ်ႉ၊ ၼၼ်ႉတႄႉပဵၼ်ၶၢဝ်ႇၸဝ်ႈၶူးလူင် Dr. ၶမ်းမၢႆ ထမ်မသႃမိ ႁဝ်းတေဢွၼ်ႁူဝ်ၼမ်းၼႃႈသေ
ၸတ်းႁဵတ်းပၢင်ၵုမ်လူင်လွင်ႈလိၵ်ႈလူင် (Lik Loung Conference) တီႈဝဵင်းလူင်တႃႈၵုင်ႈ ၼႂ်းဝၼ်းထီႉ 27-28-29 December 2013 ၼႆၶႃႈၼၼ်ႉယဝ်ႉ။ ဢွင်ႈတီႈတႅတ်ႈၼႅတ်ႈမၼ်းတႄႉပႆႇလႆႈႁူႉၶႃႈ။
ၸတ်းႁဵတ်းပၢင်ၵုမ်လူင်လွင်ႈလိၵ်ႈလူင် (Lik Loung Conference) တီႈဝဵင်းလူင်တႃႈၵုင်ႈ ၼႂ်းဝၼ်းထီႉ 27-28-29 December 2013 ၼႆၶႃႈၼၼ်ႉယဝ်ႉ။ ဢွင်ႈတီႈတႅတ်ႈၼႅတ်ႈမၼ်းတႄႉပႆႇလႆႈႁူႉၶႃႈ။
ပၢင်ၵုမ်လူင်ဢၼ်ၼႆႉတေၸတ်းႁႂ်ႈမၼ်းၶိုတ်းၸၼ်ႈလုမ်ႈၾႃႉသေ တေၽိတ်ႈမွၵ်ႇၽူႈလူင်ႉလႅၼ်ႇ လႄႈလဵပ်ႈႁဵၼ်းလွင်ႈလိၵ်ႈလူင်တႆးၼွၵ်ႈမိူင်းၼႂ်းမိူင်းမႃးႁွတ်ႈပႃးႁွတ်ႈတင်းယူႇၼႆယဝ်ႉ။ ပၢင်ၵုမ်လူင်ဢၼ်ၼႆႉမၼ်းတေမီးၽွၼ်းလီတွၼ်ႈတႃႇပီႈၼွင်ႉတႆးတေႉတေႉၼၼ်ႉယဝ်ႉ၊ ယွၼ်ႉပၢင်ၵုမ်လိၵ်ႈလူင်ၼႆႉသေတေႁဵတ်းႁႂ်ႈပိူၼ်ႈႁူႉၸၵ်းပီႈၼွင်ႉတႆးမႃးလႄႈ သမ်ႉတေႁဵတ်းႁႂ်ႈပီႈၼွင်ႉတႆးၶိုၼ်းႁူႉၸၵ်းတႆးလိူဝ်တိူဝ်းမႃးထႅင်ႈယူႇဢမ်ႇႁၢင်ႉယဝ်ႉ။
Posted by Sai Noom Khur (ၸၢႆးၼုမ်ႇၶိူဝ်း)
Subscribe to: Post Comments (Atom)


text:
ၵိူၼ်ႇတူ:ပၢႆးမွၼ်း
ပၢႆးမွၼ်း[မႄးထတ်းငဝ်ႈငႃႇ]
ပၢႆးမွၼ်းဢၼ်ဝႃႈၼႆႉ ပဵၼ်ၽၢင်ႁၢင်ႈ လွင်ႈယဵၼ်ႇငႄႈ ၵူၼ်းၼိုင်ႈၶိူဝ်းယဝ်ႈ။ တူၺ်းႁၼ် လွင်ႈယဵၼ်ႇငႄႈ ၵူၼ်းၶိူဝ်းၼၼ်ႉသေ လွင်ႈဝႆႉဝၢင်းၸႂ်ၶဝ် မိူၼ်ႁိုဝ်၊ ၼမ်ႉၵတ်ႉၶဝ် မီးၼင်ႇႁိုဝ်၊ ၸရႅၵ်ႈၶဝ် ပဵၼ်ႁိုဝ်၊ လွင်ႈယူႇသဝ်း ၵိၼ်သၢင်ႈၶဝ် မီးၸၼ်ႉလႂ်ၼႆၵေႃႈ လၢမ်းႁူႉလႆႈယူႇ။ ၽူႈမီးပိုၼ်ႉႁူႉၶဝ် မၢင်ၸိူဝ်းတႄႉ ဝႃႈဝႆႉ ပၢႆးမွၼ်းၼႆႉ မၼ်းယင်းၼႄပၼ်လႆႈ တၢင်းၵတ်ႉၶႅၼ် ၶိူဝ်းၵူၼ်းၼိုင်ႈၶိူဝ်း လိူဝ်သေ ဢၼ်ၶဝ် ႁဵတ်းသၢင်ႈ ၼႃႈၵၢၼ်ၶဝ်ၼၼ်ႉၵွၼ်ႇ ၼႆယဝ်ႈ။
ပၢႆးမွၼ်းဢၼ်ဝႃႈၼၼ်ႉ ဝႃႈပွင်ႇသင်?[မႄးထတ်းငဝ်ႈငႃႇ]
ပၢႆးမွၼ်းဢၼ်ဝႃႈၼၼ်ႉ ပဵၼ်ပိင်ႇၺႃႇ ဢၼ်ၸၢင်ႈႁဵတ်းႁႂ်ႈ ၵူၼ်းႁဝ်း ၸႂ်တိုၼ်ႇတဵၼ်ႈၶွၼ်းဝႆယဝ်ႈ။ ပဵၼ်ပိင်ႇၺႃႇ ဢၼ်သူၼ်းပၼ် ႁႂ်ႈၸေႇတၼႃႇ ၽုတ်းပေႃႇမႃး၊ ပဵၼ်ပိင်ႇၺႃႇ ဢၼ်ၵူၼ်းႁဝ်း ဝူၼ်ႉသေ ၶူင်ဢွၵ်ႇပဵၼ်မႃးသေ ၸိူဝ်းဢၼ် လႆႈတူၺ်းႁၼ်ၼၼ်ႉ လႆႈမီးတၢင်းၶုၺ်ႉႁၼ်ၸွမ်း လႆႈပဵၼ် တၢင်းႁၢၼ်ႉၸႂ်ၸွမ်းယူႇ။ ၵွပ်ႈၼႆ ပၢႆးမွၼ်းၼႆႉ လႆႈဝႃႈပဵၼ် ၼမ်ႉဝၢၼ်ပိင်ႇၺႃႇၼၺ်ၵေႃႈ ဢမ်ႇၽိတ်း။ တီႈၼႂ်းၽိုၼ်လိၵ်ႈ ဢလင်ႇၵႃႇၼၼ်ႉ ၼမ်ႉဝၢၼ်ပိင်ႇၺႃႇ ဢၼ်ဝႃႈၼၼ်ႉ ႁူမ်ၸူမ်း၊ ၶေႃးၶူမ်၊ ႁၢၼ်ႉၸႂ်၊ ဢီးလူ၊ လီၸင်း လီမိူဝ်ႇ၊ ၸႂ်ၶိုၼ်ႈ မီးႁႅင်းၸႂ်၊ တူၵ်းၸႂ်၊ ဢၢမ်း၊ ၼိမ်မၼ်ႈ ၼႆသေ မီးၵဝ်ႈပိူင်။ ၵၢပ်ႈပၢၼ်ယၢမ်းလဵဝ် ၸဝ်ႈပၢႆးၸႂ်ၶဝ်တႄႉ ဝႃႈဝႆႉ လွင်ႈၶုၺ်ႉႁၼ်တီႈၸႂ် (ဢရသႃႇ ဢၼ်ပဵၼ်မႃးတီႈၸႂ်)ၼႆႉ မီးဝႆႉ 14 ပိူင်ၼႆယူႇ။ ပၢႆးမွၼ်းဢၼ်ဝႃႈၼႆႉ ပဵၼ်ပိင်ႇၺႃႇတၢင်းမေႃ ဢဝ်လွင်ႈဢၼ်ပဵၼ်ဢၼ်မီးဝႆႉ ၼႂ်းၸႂ်ၼၼ်ႉ ႁဵတ်းဢွၵ်ႇၼႄ ႁႂ်ႈပိူၼ်ႈႁူႉၸွမ်း ႁၼ်ၸွမ်းယဝ်ႈ။ ပၢႆးသၢႆႊၼႆႉတႄႉ ၸႅၵ်ႇၽႄၼႄ ႁႂ်ႈပိူၼ်ႈႁူႉႁၼ် လွင်ႈတၢင်းထၢတ်ႈသၽႃႇဝမၼ်းယဝ်ႈ။ ပၢႆးမွၼ်းၼႆႉတႄႉ ဢဝ်ဢၼ်ပဵၼ်ၼႂ်းၸႂ်ၼၼ်ႉ ဢွၵ်ႇၼႄပိူၼ်ႈ ႁႂ်ႈပိူၼ်ႈႁူႉႁၼ် ပဵၼ်ၸွမ်းၼၼ်ႉယဝ်ႈ။
ပိင်ႇၺႃႇပၢႆးမွၼ်း ဢၼ်ဝႃႈၼၼ်ႉ လွင်ႈတႅမ်ႈႁၢင်ႈ၊ လွင်ႈၶႅၵ်းၸဵၼ်ႈႁၢင်ႈ၊ လွင်ႈမေႃသွၼ်းလေႃႇ ႁုၼ်ႇႁၢင်ႈ၊ လွင်ႈၵႃႈ လွင်ႈဝႅၼ်၊ လွင်ႈလိၵ်ႈလၢႆး ၸိူဝ်းၼႆႉၵေႃႈ ၶဝ်ႈပႃးဝႆႉယဝ်ႈ။ ၵူၼ်းမိူဝ်ႈၵွၼ်ႇၶဝ်ၼၼ်ႉ မိူဝ်ႈၸဝ်ႉ ၶဝ်ဢဝ်တွင် ၵၢပ်ႇၼႃ ၶႅပ်းမၢၵ်ႇႁိၼ်ၸိူဝ်းၼႆႉသေ ႁဵတ်းပဵၼ် တီႈသႂ်ႇၵိၼ် တၢင်းၵိၼ်ၶဝ်ယဝ်ႉ။ ဝၢႆးမႃး ႁဵတ်းပဵၼ် ဝၢၼ်ႇမၢၵ်ႇႁိၼ် ႁဵတ်းပဵၼ် ဝၢၼ်ႇလိၼ်သေ ၸႂ်ႉတိုဝ်းမႃး။ ၽိူဝ်ႇဝႃႈ လႆႈႁူႉလွၵ်းလၢႆး ၸႂ်ႉတိုဝ်း ႁဵၵ်ႇ လဵၵ်း တွင်း ၸိူဝ်းၼႆႉမႃးၵေႃႈ ဢဝ်ၸိူဝ်းၼႆႉ ဢွင်ႇသေ ႁဵတ်းပဵၼ် ၶိူင်ႈယိပ်းၶိူင်ႈတိုဝ်း ၶဝ်မႃး။ ဝၢႆးမႃး ၶိူင်ႈယိပ်းၶိူင်ႈတိုဝ်းၶဝ်ၼၼ်ႉ ၼင်ႇႁိုဝ် တေလီယဵမ်ႈ လီတူၺ်းၵေႃႈ မေႃၶူင်သၢင်ႈ ႁဵတ်းမႃး ၸွမ်းၼင်ႇ ၵၢင်ၸႂ်ၶဝ် ၶႂ်ႈပဵၼ်ၼၼ်ႉယူႇ။ လုၵ်ႉတီႈၼၼ်ႈသေ မီးမႃး လွင်ႈႁၢၼ်ႉၸႂ်ၼိူဝ် ၶူဝ်းၶွင်ႁၢင်ႈလီၶဝ်သေ ၼင်ႇႁိုုဝ် တေႁၢၼ်ႉၸႂ်လိူဝ်ၼၼ်ႉ လွင်ႈႁဵတ်း ၶူဝ်းၶွင်ၶဝ်ၵေႃႈ ၶတ်းၸႂ် ႁဵတ်းမႃး ႁႂ်ႈလၢၵ်ႇလၢႆး ႁႂ်ႈႁၢင်ႈလီ ႁႂ်ႈၶႅမ်ႉလႅပ်ႈလႄႈ ၵၢၼ်ပၢႆးမွၼ်းဢၼ်ဝႃႈၼၼ်ႉ ငဝ်ႈႁၢၵ်ႈမၼ်း လုၵ်ႉတီႈၼႂ်းၸႂ် ၶူင်ဢွၵ်ႇသေ မႃးၼႄပၼ် ႁၢင်ႈၽၢင် တၢင်းၼွၵ်ႈမၼ်းၼၼ်ႉယဝ်ႈ။
လွင်ႈတႅမ်ႈႁၢင်ႈ[မႄးထတ်းငဝ်ႈငႃႇ]
လွင်ႈတႅမ်ႈႁၢင်ႈၼႆႉ မီးမႃးဢွၼ်တၢင်း မိူဝ်ႈၵူၼ်းႁဝ်း ပႆႇမေႃတႅမ်ႈလိၵ်ႈၼၼ်ႉယဝ်ႈ။ ၵူၼ်းမိူဝ်ႈၵွၼ်ႇ ၸိူဝ်းယူႇ ၼႂ်းထမ်ႈၼၼ်ႉ ပႅင်ႈၼင်ႇ ၶဝ်ႁၼ်သေ ၼႂ်းၸႂ်ၶဝ် မီးၼင်ႇႁိုဝ်ၼႆၼၼ်ႉ ၶဝ်ၸင်ႇ ၸႂ်ႉလိၼ်လႅင် လိၼ်လမ် လိၼ်ၶၢဝ် ထၢၼ်ႇမီႈၸိူဝ်းၼႆႉသေ တႅမ်ႈႁၢင်ႈဝႆႉ ၸွမ်းတီႈယူႇၶဝ်ၼၼ်ႉယဝ်ႈ။ ၶႄႇၶဝ်တႄႉဝႃႈ ႁၢင်ႈၼိုင်ႈႁၢင်ႈၼႆႉ သႃႇလိူဝ်သေ တူဝ်လိၵ်ႈ ႁဵင်တူဝ်ၼႆယဝ်ႈ။ လၢႆးတႅမ်ႈႁၢင်ႈ ၵူၼ်းမိူဝ်ႈၵွၼ်ႇၶဝ်ၼၼ်ႉ ၶဝ်တေတႅမ်ႈၶၢၼ်ႇ သဵၼ်ႈလဵဝ်သေ ယွမ်ႉသီမၼ်း။ ဝၢႆးမႃး လွင်ႈယဵၼ်ႇငႄႈၶဝ် ၶိုၼ်ႈယႂ်ႇမႃးသေ လၢႆးတႅမ်ႈႁၢင်ႈၶဝ်ၵေႃႈ ၶိုၼ်ႈယႂ်ႇမႃးၸွမ်းလႄႈ လွင်ႈတႅမ်ႈႁၢင်ႈၼႆႉၵေႃႈ ပဵၼ်ပၢႆးမွၼ်းယဝ်ႈ။
မေႃၶႅၵ်းမေႃၸဵၼ်ႈ[မႄးထတ်းငဝ်ႈငႃႇ]
ပၢႆးမွၼ်း ဢၼ်ၵဝ်ႇၵႄႇထႅင်ႈဢၼ်ၼိုင်ႈၼႆႉတႄႉ ပဵၼ်မေႃၶႅၵ်း မေႃၸဵၼ်ႈ။ မေႃၶႅၵ်းမေႃၸဵၼ်ႈၼႆႉ ၶဝ်တေ တူၺ်းႁၼ် လုၵ်ႈဢွၼ်ႇ လဵၼ်ႈလိၼ်ၼဵဝ် ပၼ်ႈႁဵတ်းပဵၼ် ႁၢင်ႈၽၢင် သင်သိင်သေ ၸင်ႇတေ တွင်ႈၶႅၵ်း ပုတ်းမႆႉ၊ ငႃးၸၢင်ႉ၊ လုပ်ႇ၊ မၢၵ်ႇႁိၼ်၊ မၢၵ်ႇဢုတ်ႇ ၸိူဝ်းၼႆႉယဝ်ႈ။ ၼင်ႇႁိုဝ် မၼ်းတေ လီယဵမ်ႈလီတူၺ်း ပေႃးငၢႆးမိူၼ်ၼင်ႇ တူဝ်မီးၸႂ်ၼၼ်ႉ ၶဝ်ဝူၼ်ႉဢွၵ်ႇၼႂ်းၸႂ်သေ ၶႅၵ်ႈၸဵၼ်ႈႁဵတ်းပဵၼ်မႃး ႁၢင်ႈၽၢင်ၵူႈပိူင်ပိူင်ယူႇ။
မေႃတႅမ်ႈႁၢင်ႈၼၼ်ႉ မၼ်းဢဝ်ၼမ်ႉယႃႈ တႅမ်ႈၼပႄၼ် ႁၢင်ႈၽၢင် တၢင်းယၢဝ်း တၢင်းပွတ်းမၼ်းယဝ်ႉ။ မေႃၶႅၵ်း မေႃၸဵၼ်ႈၼႆႉတႄႉ သမ်ႉၼႄပၼ် ႁၢင်ႈၽၢင် ဢၼ်လွမ်ႈဢၼ်ၵူမ် ပေႃးမိူၼ်ၼင်ႇ တူဝ်တႄႉသေ ႁႂ်ႈၸၢင်ႈယိပ်းလႆႈ လုပ်ႈၵမ်းလႆႈၼၼ်ႉယဝ်ႉ။ ယွၼ်ႉၼၼ် မေႃၶႅၵ်းမေႃၸဵၼ်ႈၼႆႉၵေႃႈ လႆႈဝႃႈ ပဵၼ်ပၢႆးမွၼ်း ပိူင်ၼိုင်ႈ။
မေႃၵေႃႇသၢင်ႈ[မႄးထတ်းငဝ်ႈငႃႇ]
ၵူၼ်းႁဝ်းၼႆႉ ပုၼ်ႈတႃႇတေ ၸၢင်ႈႁႄႉလႆႈ တၢမ်ႇၵတ်း တၢမ်ႇမႆႈၼၼ်ႉ ၸင်ႇတေႁဵတ်း ဢၼ်ၵင်ႈဢၼ်မုင်းသေ ယူႇသဝ်းၼႂ်းမၼ်း။ မိူဝ်ႈႁဵတ်း တီႈယူႇတၼ်းသဝ်းၼၼ်ႉၵေႃႈ ၼင်ႇႁိုဝ် ၼမ်ႉၽူၼ်တေဢမ်ႇ ႁင်းၼၼ်ႉ ၸင်ႇႁဵတ်း မုင်းမၼ်း ၸိူၼ်းၸိူၼ်း၊ ၼင်ႇႁိုဝ် တေလႆႈလူမ်းၼၼ်ႉ ၸင်ႇႁဵတ်းပႃး ႁူႉၶဝ်ႈႁူးဢွၵ်ႇသေ ၵမ်းလိုၼ်းပဵၼ်မႃး ႁၢင်ႈၽၢင် ႁိူၼ်းၵူႈပိူင်ပိူင်။ လုၵ်ႈတီႈ လွင်ႈၶူင်သၢင်ႈ ၽၢင်ႁၢင်ႈ ႁႂ်ႈပေႃးႁၢင်ႈလီ ၵူႈပိူင်ပိူင်လႄႈ ၵၢၼ်မေႃၵေႃႇသၢင်ႈၼၼ်ႉၵေႃႈ ၶဝ်ႈပဵၼ်ပႃး ၵၢၼ်ပၢႆးမွၼ်းပိူင်ၼိုင်ႈယဝ်ႈ။
မေႃၵႂၢမ်း[မႄးထတ်းငဝ်ႈငႃႇ]
ၵူၼ်းႁဝ်းၼႆႉ ပေႃးမီး လွင်ႈတုမ်ႉတိူဝ်ႉၸႂ်မႃးၸိုင် မၼ်းမေႃဢွၵ်ႇသဵင်မႃးသေ သဵင်ၼၼ်ႉ ၼပႄၼ် လွင်ႈၸႂ်ၶဝ် ပဵၼ်ႁိုဝ်ဝႆႉၼႆယူႇ။ လွင်ႈႁႆႈ လွင်ႈၶူဝ် လွင်ႈတူၵ်းၸႂ်ၸိူဝ်းၼၼ်ႉ ပဵၼ်သၽေႃးၽၢင်ႁၢင်ႈ တီႈၸႂ်ယဝ်ႈ။ လုၵ်ႉတီႈၼၼ်ႈသေ ၸင်ႇပဵၼ်မႃး သဵင်ၵႂၢမ်းမူၼ်ႈသိူဝ်း သဵင်ၵႂၢမ်းမွင်ၸႂ် သဵင်ၵႂၢမ်းမီးႁႅင်းၸႂ် ၸိူဝ်းၼၼ်ႉလႄႈ လွင်ႈၶူင်ႁဵတ်းဢွၵ်ႇ ၽဵင်းၵႂၢမ်းမႃးၼၼ်ႉၵေႃႈ ၶဝ်ႈပဵၼ် ပၢႆးမွၼ်းယဝ်ႈ။
မေႃၵႃႈ[မႄးထတ်းငဝ်ႈငႃႇ]
လိူဝ်သေၼၼ်ႉ ဢဝ်တိၼ် ဢဝ်မိုဝ်း ဢႅင်ႈ ဢႅဝ် ၵုမ်ႇ ၶႃ ဢဝ်တူဝ်တူင်ႉၼိုင် ၼႄပၼ် လွင်ႈၼႂ်းၸႂ်ပဵၼ်ႁိုဝ် မီးႁိုဝ်သေ ပဵၼ်မႃး ပၢႆးမွၼ်း လွင်ႈတၢင်းၵႃႈ တၢင်းမႅပ်ႈယူႇ။ ဝၢႆးမၼ်းမႃး ယွၼ်ႉပိူဝ်ႈ လွင်ႈယဵၼ်ငႄႈ လွင်ႈယူႇသဝ်း ၶိုၼ်ႈယႂ်ႇမႃးလႄႈ လွင်ႈတႅမ်ႈလိၵ်ႈၵေႃႈ မီးမႃး။ လုၵ်ႉတီႈ လိၵ်ႈၼၼ်ႉသေ တႅမ်ႈဢွၵ်ႇၼႄမႃး လွင်ႈၼႂ်းၸႂ် ပဵၼ်ႁိုဝ် မီးၼင်ႇႁိုဝ်